നോട്ടുനിരോധനം: 3.44 ലക്ഷം കോടിയുടെ കറന്‍സി നോട്ടുകളുടെ വര്‍ധനവ് - Pravasabhumi\nകള്ളപ്പണം തടയുക, കള്ളനോട്ടുകള് തുടങ്ങിയ അവകാശവാദങ്ങളെല്ലാം പൊളിഞ്ഞപ്പോള് ഡിജിറ്റല് ട്രാന്‍സാക്ഷന് വര്‍ധിപ്പിച്ച് നോട്ടിന്റെ ഉപയോഗം പരമാവധി കുറയ്ക്കുക എന്നതായിരുന്നു നോട്ട് അസാധുവാക്കലിന്റെ ലക്ഷ്യമെന്ന മോദി ഗവര്‍മ്മെന്‍റെ അവസാന അവകാശവാദവും പൊളിയുന്നു. കഴിഞ്ഞ ഒരു വര്‍ഷത്തിനിടെ മൂന്ന് ലക്ഷം കോടിയുടെ കറന്‍സി നോട്ടുകളുടെ വര്‍ധനവാണ് ഉണ്ടായതെന്നാണ് റിസര്‍വ് ബാങ്ക് അവസാനമായി പുറത്തുവിട്ട കണക്കുകള് തന്നെ പറയുന്നത്.\nഇന്ത്യയില് പ്രചാരത്തിലുള്ള കറൻസി നോട്ടിന്റെ എണ്ണം 19.14 % വര്‍ധിച്ച് 21.14 ലക്ഷം കോടിയിലെത്തിയെന്ന് റിപ്പാര്‍ട്ടുകള്. 2016 നവംബര് 4ന് 17.97 ലക്ഷം കോടി രൂപയുടെ നോട്ടുകളാണ് ഉപയോഗത്തിലുണ്ടായിരുന്നത്. എന്നാല് 2019 മാര്‍ച്ച് 15 ഓടു കൂടി അത് 21.41 ലക്ഷം കോടിയായി വര്‍ധിച്ചുവെന്ന് റിസര്‍വ് ബാങ്ക് തന്നെ സമ്മതിക്കുന്നു. 2016 നവംബര് 8 നാണ് സര്‍ക്കാര് 500 ന്റേയും 1000 ത്തിന്റേയും നോട്ടുകള് അസാധുവാക്കുന്നത്. ജനുവരി 2017ഓടു കൂടി പ്രചാരത്തിലുള്ള നോട്ട്9ലക്ഷം കോടിയായി കുറഞ്ഞു. അത് പടിപടിയായി കൂടുന്ന കാഴ്ചയാണ് പിന്നീട് കാണുവാന് കഴിഞ്ഞത്. 2018 മാര്‍ച്ച് ആയപ്പോഴേക്കും പ്രചാരത്തിലുണ്ടായിരുന്ന നോട്ടുകള് 18.29 ലക്ഷം കോടിരൂപയുടേതായി വര്‍ദ്ധിച്ചു. 2019 മാര്‍ച്ച് 15 ഓടു കൂടി അത് 21.41 ലക്ഷം കോടിരൂപയുടേതായി. അതായത് നോട്ടുനിരോധിച്ച ശേഷം രണ്ടു വര്‍ഷങ്ങള് കൊണ്ട് വര്‍ദ്ധിച്ചത് 3.44ലക്ഷം കോടി രൂപയുടെ കറന്‍സി നോട്ടുകള്.\nപണത്തിന്‍റെ ക്രയവിക്രയങ്ങള്‍ക്ക് കോടികള് ചിലവഴിച്ച് ഡിജിറ്റല് ഇടപാട് പ്രോത്‌സാഹിപ്പിച്ചിട്ടു പോലും നോട്ടിന്റെ ഉപയോഗത്തില് ഗണ്യമായ വര്‍ധനവാണുണ്ടായത്. അതിനനുസരണമായി എടിഎം വഴിയുള്ള ഇടപാടും വര്‍ധിച്ചതായി കണക്കുകള് സൂചിപ്പിക്കുന്നു. ജനുവരി 2017 ലെ എടിഎം പോയിന്റ് ഓഫ് സെയില് വഴിയുള്ള ഡെബിറ്റ് കാര്‍ഡ് ട്രാന്‍സാക്ഷന് 2,00,648 കോടിയായിരുന്നു . എന്നാല് 2018 ജനുവരിയില് ഇത് 2,95,783 കോടിയായും ജനുവരി 2019ല് 3,16,808 കോടിയായും വര്‍ധിച്ചു. 3.16 ലക്ഷം കോടി ഡെബിറ്റ് കാര്‍ഡ് ഉപയോഗത്തിലൂടെ 2.66 ലക്ഷം കോടി രൂപയാണ് ഇക്കാലയിളവില് പിന്‍വലിക്കപ്പെട്ടത്.\nനോട്ടു നിരോധിച്ചശേഷം 99.36ശതമാനം നോട്ടുകളും തിരിച്ചത്തിയെന്ന് റിസര്‍വ്വ് ബാങ്ക് സമ്മതിച്ചപ്പോള് കള്ളപ്പണവും കള്ളനോട്ടും തടയുന്നതിന് നോട്ടു നിരോധനം കൊണ്ട് സാധിച്ചില്ല എന്ന് ബോധ്യമായി. കറന്‍സി നോട്ടുകളുടെ ഉപയോഗം കുറച്ച് ഡിജിറ്റല് ട്രാന്‍സാക്ഷന് വര്‍ധിപ്പിക്കുകയായിരുന്നു ഗവര്‍മ്മെന്‍റിന്‍റെ ലക്ഷ്യം എന്നു പറഞ്ഞായിരുന്നു നോട്ടു നിരോധനത്തെ ഗവര്‍മ്മെന്‍റ് പിന്നീട് സാധൂകരിച്ചിരുന്നത്. റിസര്‍വ്വ് പുതിയ കണക്കുകള് പുറത്തുവിട്ടതോടെ നോട്ടു നിരോധനം എന്തിനുവേണ്ടി ആയിരുന്നു എന്ന ചോദ്യമാണ് വീണ്ടും ഉയരുന്നത്.\n← അദ്വാനിയുടെ ഗാന്ധിനഗര് അമിത്ഷാക്ക്, അദ്വാനിക്ക് സീറ്റില്ല.\nബിഎസ്എന്‍എല്‍നെ ചുരുട്ടികൂട്ടി ചവറ്റുകൊട്ടയിലെറിഞ്ഞ് കേന്ദ്രഗവര്‍മെന്‍റ് →


മാലിന്യം നീക്കാന് നാടൊന്നാകെ | Editorial | Deshabhimani | Thursday Jun 22, 2017\nപകര്‍ച്ചപ്പനി എന്ന രോഗം കാലംചെല്ലുന്തോറും കൂടുതല് അപകടകരമായി മാറുന്നതായാണ് അനുഭവം. ഡെങ്കി മുതല് സാധാരണ ജലദോഷപ്പനി വരെ വിവിധതരം പകര്‍ച്ചവ്യാധികള് ചെറുതല്ലാത്ത ദുരിതങ്ങളാണ് ജനങ്ങള്‍ക്കുണ്ടാക്കുന്നത്. ഇക്കൊല്ലം കടുത്ത വേനല് ഒറ്റപ്പെട്ട മഴയ്ക്കു വഴിമാറിയ മേയില്‍ത്തന്നെ കേരളത്തില് പനി പടരാന് തുടങ്ങി. മഴ കനത്തതോടെ സ്ഥിതി ഒന്നുകൂടി വഷളായി. സര്‍ക്കാര്- സ്വകാര്യ ആശുപത്രികളും സാമൂഹ്യ- പ്രാഥമികാരോഗ്യകേന്ദ്രങ്ങളും പനി പിടിച്ചവരെക്കൊണ്ട് നിറഞ്ഞു. ബഹുഭൂരിപക്ഷത്തിനും ചെറിയ മരുന്നുകളും വിശ്രമവുംകൊണ്ട് മാറാവുന്ന വൈറസ് രോഗബാധയായിരുന്നു. പൊതുജനാരോഗ്യ സംവിധാനം പ്രയോജനപ്പെടുത്തുന്നവര്‍ക്കെല്ലാം ആവശ്യമായ ചികിത്സയും മരുന്നും പരിശോധനാ സൌകര്യങ്ങളും ലഭ്യമാക്കുന്നതില് സര്‍ക്കാര് ഒരു വീഴ്ചയും വരുത്തിയില്ലെന്ന് എല്ലാവരും സമ്മതിക്കും. എന്നാല്, സാധാരണ പനിയായി തുടങ്ങി ഗുരുതരാവസ്ഥയിലേക്കു നീങ്ങുന്ന രോഗങ്ങളും കൂട്ടത്തിലുണ്ടായിരുന്നു. ഇവ വേര്‍തിരിച്ചറിയാനും ഗുരുതര രോഗങ്ങള്‍ക്ക് ഫലപ്രദ ചികിത്സ നല്‍കാനും വിപുലമായ പരിശോധനാ സംവിധാനമൊരുക്കാനും സംസ്ഥാന സര്‍ക്കാരിന് സാധിച്ചു. ഇതൊക്കെയാണെങ്കിലും ഡെങ്കി, എലിപ്പനി, എച്ച് വണ് എന് വണ് എന്നീ മാരകസ്വഭാവമുള്ള രോഗങ്ങള് പിടിപെട്ട് നൂറിലേറെപ്പേര് മരിക്കാനിടയായ സാഹചര്യം അസാധാരണംതന്നെ. ഈ ഗൌരവം ഉള്‍ക്കൊണ്ടാണ് പകര്‍ച്ചപ്പനിയെ നേരിടാനുള്ള പ്രവര്‍ത്തനങ്ങള് ജനകീയയജ്ഞമാക്കി മാറ്റാനുള്ള തീരുമാനങ്ങള് സര്‍ക്കാര് കൈക്കൊണ്ടത്.\nആവശ്യമായ ഡോക്ടര്‍മാരും മരുന്നും മറ്റു ചികിത്സാസൌകര്യങ്ങളും ഉറപ്പാക്കുന്നതില് ആരോഗ്യമന്ത്രി കെ കെ ശൈലജയുടെ നേതൃത്വത്തില് വിശ്രമരഹിതമായ ഇടപെടലുകളാണ് സര്‍ക്കാര് നടത്തുന്നത്. ഡോക്ടര്‍മാരുടെയും പാരാ മെഡിക്കല് സ്റ്റാഫിന്റെയും കുറവുണ്ടെങ്കിലും പനി കൂടുതലുള്ള മേഖലകളിലേക്ക് മറ്റു സ്ഥലങ്ങളില്‍നിന്ന് ഇവരെ മാറ്റി നിയോഗിക്കുന്നുണ്ട്. മരുന്ന് മുടങ്ങാതെ എത്തിക്കുന്നതിനും സംവിധാനമുണ്ട്. മാരകമായതും അല്ലാത്തതുമായ പനി പടര്‍ത്തുന്നത് വിവിധതരം കൊതുകുകളാണ്. ഇവ പെരുകുന്നതാകട്ടെ നമ്മുടെ പരിസരങ്ങളില് കുമിയുന്ന മാലിന്യങ്ങളില്‍നിന്നും. ഇവിടെയാണ് പനി പ്രതിരോധ പ്രവര്‍ത്തനങ്ങളുടെ ഭാഗമായി സമൂഹം ഒന്നടങ്കം പരിസര ശുചീകരണം ഏറ്റെടുക്കണമെന്ന മുഖ്യമന്ത്രി പിണറായി വിജയന്റെ ആഹ്വാനത്തിന്റെ പ്രസക്തി. വരുംദിവസങ്ങളില് വലിയൊരു സാമൂഹ്യ മാലിന്യനിര്‍മാര്‍ജന യജ്ഞത്തിന് കേരളം സാക്ഷിയാകും. എല്ലാ പാര്‍ടിഘടകങ്ങളും പ്രവര്‍ത്തകരും ശുചീകരണത്തിന് ഇറങ്ങുമെന്ന് സിപിഐ എം വ്യക്തമാക്കിയിട്ടുണ്ട്. മറ്റു പാര്‍ടികളും ഈ വഴിക്കു നീങ്ങുമെന്ന് പ്രത്യാശിക്കാം. മാധ്യമക്കണ്ണുകളെ സാക്ഷിനിര്‍ത്തി ഏതാനും കേന്ദ്രങ്ങളില് നടത്തുന്ന വഴിപാട് മാലിന്യം നീക്കലല്ല; എല്ലാ പ്രദേശങ്ങളിലും പ്രവര്‍ത്തകരെ ഇറക്കി നാടിന്റെ മുക്കും മൂലയും ശുചീകരിക്കുകയാണ് വേണ്ടത്.\nപകര്‍ച്ചവ്യാധികള് തടയാന് മഴക്കാലപൂര്‍വ ശുചീകരണം എന്ന ഔദ്യോഗിക പ്രവര്‍ത്തനം വിവിധ സര്‍ക്കാര് വകുപ്പുകളും തദ്ദേശഭരണ സ്ഥാപനങ്ങളും എല്ലാ വര്‍ഷവും നിര്‍വഹിക്കാറുണ്ട്. ആരോഗ്യവകുപ്പാകട്ടെ ഇക്കുറി ഇത്തിരികൂടി കടന്ന് ജനുവരിയില്‍തന്നെ പനി പ്രതിരോധത്തിന് തയ്യാറെടുപ്പുകള് നടത്തിയിരുന്നു. വിശദമായ മാര്‍ഗരേഖയുടെ അടിസ്ഥാനത്തില് പ്രവര്‍ത്തനങ്ങള് ആസൂത്രണം ചെയ്തു. സംസ്ഥാന-ജില്ലാതലങ്ങളില് മൂന്നോ നാലോവട്ടം അവലോകനങ്ങളും ശില്‍പ്പശാലകളും നടത്തി. പകര്‍ച്ചവ്യാധി നിയന്ത്രണത്തിനായി സംസ്ഥാന വ്യാപകമായി ഹെല്‍ത്തി കേരള ക്യാമ്പയിന് നടത്തി. ആരോഗ്യവകുപ്പ് ഉദ്യോഗസ്ഥര് 7305 ടീമായി തിരിഞ്ഞ് വിവിധ സ്ഥാപനങ്ങള്, വീടുകള്, തോട്ടങ്ങള്, ഇതര സംസ്ഥാന തൊഴിലാളികളുടെ വാസസ്ഥലങ്ങള്, നിര്‍മാണസ്ഥലങ്ങള് എന്നിവ സന്ദര്‍ശിച്ച് വീഴ്ചകള് കണ്ടെത്തി പരിഹരിച്ചു. 16,66,690 ഭവനങ്ങളാണ് ഉദ്യോഗസ്ഥര് സന്ദര്‍ശിച്ചത്. നിയമലംഘനങ്ങള് കണ്ടെത്തിയവരില്‍നിന്ന് പിഴയും ഈടാക്കി. ഇത്രയും ബോധവല്‍ക്കരണ- മുന് കരുതല് പ്രവര്‍ത്തനംകൂടി നടന്നില്ലായിരുന്നുവെങ്കില് പകര്‍ച്ചപ്പനി വിപത്ത് ഇതിലും ഭയാനകം ആകുമായിരുന്നു എന്നുവേണം കരുതാന്.\nസ്വന്തം വീട്ടുമുറ്റത്ത് സംസ്കരിക്കാവുന്ന ജൈവമാലിന്യം പ്ളാസ്റ്റിക് കൂടകളിലാക്കി ആരാന്റെ വളപ്പിലേക്കും പാതയോരത്തും വലിച്ചെറിയുന്ന ഓരോരുത്തരും നാടിന്റെ ശത്രുക്കളാണ്. സാധനങ്ങള് പൊതിഞ്ഞെത്തുന്ന പ്ളാസ്റ്റിക് കൂടുകളും ഫ്ളക്സ് ബോര്‍ഡുകളും മണ്ണിനും പരിസ്ഥിതിക്കും ഏല്‍പ്പിക്കുന്ന ആഘാതത്തെക്കുറിച്ച് ഇനിയുമെങ്ങനെ ചിന്തിക്കാതിരിക്കും. ഏതായാലും ഇനി വൈകിക്കൂടാ. എങ്കില് മാത്രമേ കൊതുകിനെയും പകര്‍ച്ചപ്പനിയെയും നമുക്ക് അകറ്റിനിര്‍ത്താനാകൂ. മാലിന്യമുക്ത കേരളം എന്ന ദൌത്യം ഓരോ മലയാളിയും സ്വയം ഏറ്റെടുക്കണമെന്ന മുഖ്യമന്ത്രിയുടെ അഭ്യര്‍ഥന അതീവ പ്രാധാന്യമുള്ളതാണ്. ഈ ജനകീയ കൂട്ടായ്മയ്ക്കുള്ള തയ്യാറെടുപ്പുകളുടെ ഭാഗമായി വരുംദിവസങ്ങളില് സംസ്ഥാന- ജില്ലാതലങ്ങളില് സര്‍വകക്ഷിയോഗങ്ങള് ചേരും. 27 മുതല് മൂന്നുനാള് നാടെങ്ങും ശുചീകരണ പ്രവര്‍ത്തനങ്ങള് നടക്കും. പരസ്പരം പഴിചാരലും ഭരണ- പ്രതിപക്ഷ ഭിന്നതയും മറന്ന് ഒരേ മനസ്സായി നാടിന്റെ നന്മയ്ക്കായി കേരളം കൈകോര്‍ക്കുന്ന ഈ വേളയില് എല്ലാവിധ പിന്തുണയുമായി മാധ്യമങ്ങളും ഒപ്പം ചേരണം *\nവാക്സിന് വിരുദ്ധതയും നേരിടണം


ആദിയുടെ വൻ വിജയത്തിന് ശേഷം പ്രണവ് മോഹൻലാലിന്റ അടുത്ത വരവിനായി കാത്തിരിക്കുകയാണ് ആരാധകർ. കാത്തിരിപ്പ് വെറുതെയാകില്ലെന്ന് സൂചന നൽകി പുതിയ ചിത്രം ഇരുപത്തിയൊന്നാം നൂറ്റാണ്ടിന്റെ ആദ്യ ട്രെയിലറെത്തി. ദുൽഖർ സൽമാനാണ് ട്രെയിലർ പുറത്തിറക്കിയത്. വളരെ അധികം സന്തോഷവും സ്നേഹവും ചേർത്താണ് തന്റെ അനുജന്റെ പുതിയ ചിത്രത്തിന്റെ ട്രെയിലർ പുറത്തിറക്കുന്നതെന്ന് ദുൽഖർ കുറിച്ചു. 'ഓൾ ദി ബെസ്‌റ്റ് അപ്പു, ഈ ചിത്രം നിന്റെ കിരീടത്തിലെ മറ്റൊരു പെൻതൂവൽ ആകട്ടെ'- എന്നായിരുന്നു ദുൽഖറിന്റെ ആശംസ.ട്രെയിലർ പ്രണവിന്റെ കലക്കൻ ഡയലോഗുകൾ കൊണ്ട് സമ്പന്നമാണ്. അച്ഛൻ അവതരിപ്പിച്ച സ്ഫടികത്തിലെ ആടുതോമയെ അനുസ്‌മരിപ്പിക്കുന്ന വിധം 'ഇതെന്റെ പുത്തൻ റെയ്‌ബൻ ഗ്ളാസ്' എന്ന താരപുത്രന്റെ ഡയലോഗ് ആരാധകർ ഏറ്റെടുക്കുമെന്ന് തീർച്ച.രാമലീലയ്‌ക്ക് ശേഷം അരുൺ ഗോപിയാണ് ചിത്രം സംവിധാനം ചെയ്യുന്നത്. ചിത്രത്തിന്റെ പ്രഖ്യാപനം മുതൽ തന്നെ ഏറെ ആവേശത്തിലായിരുന്നു പ്രണവിന്റെ ആരാധകർ. ആക്ഷൻ ഇതിഹാസം പീറ്റർ ഹെയ്‌നാണ് സിനിമയ്‌ക്ക് സംഘട്ടനം ഒരുക്കുന്നത്. ആദിയെ വെല്ലുന്ന തരത്തിലാണ് പീറ്റർ ഇരുപത്തിയൊന്നാം നൂറ്റാണ്ടിനു വേണ്ടി ആക്ഷൻ ചെയ്‌തിരിക്കുന്നത് എന്നാണ് സൂചന.


ഗംഭീര വിജയവുമായി ബാഴ്സലോണ ; റോമയെ വീഴ്ത്തി യുവന്റസ് ; എട്ടിൽ എട്ടു ജയവുമായി നാപോളി - Goal Malayalam Sports\nലാാലിഗയിൽ അതിഗംഭീരം വിജയം സ്വന്തമാക്കി ബാഴ്സലോണ. നൗ ക്യാമ്പിൽ നിറഞ്ഞു നിന്ന ആരാധകർക്ക് മുന്നിൽ വെച്ചായിരുന്നു ബാഴ്സയുടെ തകർപ്പൻ ജയം. ഒന്നിനെതിരെ മൂന്നു ഗോളുകൾക്ക് വാലസിയയെയാണ് ബാഴ്സ പരാജയപ്പെടുത്തിയത്. ഒരു ഗോളിന് പിന്നിട്ടു നിന്ന ശേഷമായിരുന്നു ബാഴ്സയുടെ ജയം.അഞ്ചാം മിനുട്ടിൽ ജോസെ ഗയയുടെ ഒരു കിടിലൻ സ്ട്രൈക്ക് ആണ് വലൻസിയക്ക് ലീഡ് നൽകിയത്. ഈ ഗോളിന് പെട്ടെന്ന് തന്നെ മറുപടി നൽകാൻ ബാഴക്ക് ആയി. 13ആം മിനുട്ടിൽ ബോക്സിന് പുറത്ത് നിന്നുള്ള സ്ട്രൈക്കിലൂടെ അൻസു ഫതിയാണ് ബാഴ്സക്ക് സമനില നൽകിയത്. താരത്തിന്റെ പരിക്ക് മാറി എത്തിയതിനു ശേഷമുള്ള രണ്ടാമത്തെ ഗോളാണിത്.41ആം മുനുട്ടിൽ മെംഫിസ് ഡിപായ് ഒരു പെനാൾട്ടിയിലൂടെ ബാഴ്സക്ക് ലീഡ് നൽകി. അൻസു ഫതിയെ ഫൗൾ ചെയ്തതിന് ആയിരുന്നു പെനാൾട്ടി ലഭിച്ചത്. 85ആം മുനുട്ടിൽ കൗട്ടീനോയുടെ ഗോൾ ബാഴ്സലോണയുടെ വിജയവും ഉറപ്പിച്ചു. 8 മത്സരങ്ങളിൽ 15 പോയിന്റുള്ള ബാഴ്സലോണ ഇപ്പോൾ എഴാം സ്ഥാനത്താണ്.\nസൗദി അറേബ്യൻ ഉടമകൾ എത്തിയതിനു ശേഷമുള്ള ആദ്യ മത്സരത്തിൽ ന്യൂകാസിൽ യുണൈറ്റഡിന് പരാജയം.ഇന്ന് ശക്തരായ സ്പർസിനെ നേരിട്ട ന്യൂകാസിൽ രണ്ടിനെതിരെ മൂന്ന് ഗോളുകൾക്കാണ് പരാജയപ്പെടുത്തിയത്. സ്പർസിനെതിരെ തുടക്കത്തിൽ ഒരു ഗോൾ ലീഡ് എടുത്ത ശേഷമായിരുന്നു ന്യൂകാസിലിന്റെ പരാജയം.ടോട്ടനഹാമിനായി എൻഡോബെലെ, കാണെ ,സോൺ വന്നിവർ ഗോൾ നേടി.ആദ്യ പകുതിയുടെ അവസാനം ന്യൂകാസിൽ ആരാധകന് ഹൃദയാഘാതം ഉണ്ടായതിനെ തുടർന്ന് കളി നിർത്തി വെക്കേണ്ടി വന്നിരുന്നു.ഈ ജയത്തോടെ സ്പർസ് 15 പോയിന്റുമായി അഞ്ചാം സ്ഥാനത്ത് എത്തി.\nസീരി എയിൽ കരുത്തന്മാരുടെ പോരാട്ടത്തിൽ റോമയെ ഒരു ഗോളിന് വീഴ്ത്തി യുവന്റസ്. മത്സരത്തിന്റെ 18ആം മിനുട്ടിൽ മോയിസെ കീൻ ആണ് യുവന്റസിന് ലീഡ് നൽകിയത്. ഈ ഗോളിന് മറുപടി കൊടുക്കാൻ റോമക്ക് ഒരു പെനാൾട്ടിയിൽ നിന്ന് അവസരം ലഭിച്ചിരുന്നു. എന്നാൽ റോമയ്ക്കായി പെനാൾട്ടി എടുത്ത വെർടൗടിന് ലക്ഷ്യം കണ്ടെത്താൻ ആയില്ല.യുവന്റസിന് ഇത് തുടർച്ചയായ 6ആം വിജയമാണ്. ഇതോടെ 14 പോയിന്റുമായി യുവന്റസ് ഏഴാം സ്ഥാനത്തേക്ക് മുന്നേറി. 15 പോയിന്റുമായി റോമ നാലാം സ്ഥാനത്താണ് ഉള്ളത്.\nസീരി എയിലെ എട്ടിൽ എട്ടും ജയിച്ച് കുതിപ്പ് തുടർന്ന് നാപോളി.ടൊറീമോയെ നേരിട്ട നാപോളി ഏക ഗോളിനാണ് വിജയിച്ചത്. ഒരു പെനാൾട്ടി നഷ്ടപ്പെടുത്തിയ നിരാശയും മറികടന്നാണ് ഇന്ന് അവസാനം നാപോളി വിജയിച്ചത്. ആദ്യ പകുതിയിൽ 27ആം മിനുട്ടിൽ ആയിരുന്നു പെനാൾട്ടി ലഭിച്ചത്. പെനാൾട്ടി എടുത്ത ക്യാപ്റ്റൻ ഇൻസിനെക്ക് ലക്ഷ്യം കാണാൻ ആയില്ല.രണ്ടാം പകുതിയിൽ ഡി ലൊറെൻസോ നാപോളിക്ക് ആയി ഒരു ഗോൾ നേടി എങ്കിലും ഗോൾ റഫറി നിഷേധിച്ചു. അവസാനം 81ആം മിനുട്ടിൽ ഒസിമൻ ആണ് ലീഡ് നൽകിയ ഗോൾ നേടിയത്. എട്ടിൽ എട്ടും വിജയിച്ച് 24 പോയിന്റുമായി ലീഗിൽ ഒന്നാമത് നിൽക്കുകയാണ് നാപോളി. സ്പലെറ്റിയുടെ ടീം 19 ഗോൾ അടിച്ചപ്പോൾ ആകെ മൂന്ന് ഗോളാണ് വഴങ്ങിയത്.\nബുണ്ടസ് ലീഗയിൽ വമ്പൻ ജയവുമായി ബയേൺ മ്യൂണിക്ക്. ഒന്നിനെതിരെ അഞ്ച് ഗോളുകൾക്കാണ് ബയേൺ മ്യൂണിക്ക് ബയേർ ലെവർകൂസനെ പരാജയപ്പെടുത്തിയത്. ബയേൺ മ്യൂണിക്കിന് വേണ്ടി സെർജ് ഗ്നാബ്രിയും റോബർട്ട് ലെവൻഡോസ്കിയും ഇരട്ട ഗോളുകൾ നേടിയപ്പോൾ തോമസ് മുള്ളറും ഗോളടിച്ചു. പാട്രിക്ക് ഷീകാണ് ബയേർ ലെവർകൂസന്റെ ആശ്വാസ ഗോൾ നേടിയത്.ആദ്യ പകുതിയിലെ എട്ട് മിനുട്ടിൽ നാല് ഗോളുകളടിച്ചാണ് ഇന്ന് യൂറോപ്യൻ ഫുട്ബോൾ ആരാധകരെ ജർമ്മൻ ചാമ്പ്യന്മാർ ഞെട്ടിച്ചത്. ഈ സീസണിൽ ബുണ്ടസ് ലീഗയിൽ ബയേൺ മ്യൂണിക് അടിച്ച് കൂട്ടിയിരിക്കുന്നത് 29 ഗോളുകളാണ്.


ഒരു സിനിമയും ഒരാളുടേത് മാത്രമല്ല, രാമലീല കാണണമെന്ന് മഞ്ജു വാര്യര്\n'രാമലീല', ടോമിച്ചന്‍മുളകുപാടം എന്ന നിര്‍മാതാവിന്റെ കോടിക്കണക്കിന് രൂപയുടെ നിക്ഷേപമാണ്\nവ്യക്തിപരമായ വിയോജിപ്പുകളും എതിര്‍പ്പുകളും കാണിക്കേണ്ടത് സിനിമയോടല്ലെന്ന് നടി മഞ്ജു വാര്യര്. ഒരു സിനിമയും ഒരാളുടേത് മാത്രമല്ല. സിനിമ ഒരാളല്ല,ഒരുപാടുപേരാണ്. അവര് അതില് നിക്ഷേപിക്കുന്നത് പണമോ അധ്വാനമോ സര്‍ഗ്ഗവൈഭവമോ മാത്രമല്ല. പ്രതിഫലം വാങ്ങി പിരിയുന്നതോടെ തീരുന്നതല്ല ആ ബന്ധം. സിനിമ നന്നായി വിജയിക്കുമ്പോഴും അത് പ്രേക്ഷകര്‍ക്ക് ഇഷ്ടപ്പെട്ടു എന്നറിയുമ്പോഴുമാണ് അതിന്റെ പിന്നില് പ്രവര്‍ത്തിച്ചവര് യഥാര്‍ഥത്തില് ആനന്ദിക്കുന്നത്. അത് പണത്തേക്കാള് വലുതാണ് താനും. സിനിമയെ തീയറ്ററുകളില്‍നിന്ന് അകറ്റിയാല് ഈ വ്യവസായത്തില് നിക്ഷേപിക്കാന് നിര്‍മാതാക്കളുണ്ടാകില്ല. അതോടെ തകരുന്നത് ഒട്ടേറെ കുടുംബങ്ങളും സ്വപ്നങ്ങളുമാണ്. രാമലീല പ്രേക്ഷകര് കാണട്ടെയെന്നും കാഴ്ചയുടെ നീതി പുലരട്ടെയെന്നും മഞ്ജു ഫേസ്ബുക്കില് കുറിച്ചു. ഒപ്പം തന്റെ പുതിയ ഉദാഹരണ സുജാതയെക്കുറിച്ചും മഞ്ജു പോസ്റ്റില് പറയുന്നുണ്ട്.\nമഞ്ജുവിന്റെ ഫേസ്ബുക്ക് പോസ്റ്റ്\n'ഉദാഹരണം സുജാത' ഈ മാസം 28ന് തീയറ്ററുകളിലെത്തുകയാണ്. ഏറെ ആസ്വദിച്ചു ചെയ്ത സിനിമയാണിത്. സുജാതയായിരുന്ന ഓരോ നിമിഷവും ഓരോ അനുഭവമായിരുന്നു. അവളെ നിങ്ങള്‍ക്കും ഇഷ്ടമാകുമെന്ന് പ്രതീക്ഷിക്കുന്നു. ചാര്‍ലിക്ക് ശേഷം മാര്‍ട്ടിന് പ്രക്കാട്ടും ജോജുജോര്‍ജും ചേര്‍ന്ന് നിര്‍മിക്കുന്ന ഈ ചിത്രത്തിന്റെ സംവിധാനം ഫാന്റം പ്രവീണാണ്. ചിത്രീകരണത്തില് ഞങ്ങള്‍ക്കൊപ്പം നിന്ന തിരുവനന്തപുരത്തിന് പ്രത്യേകിച്ച് ചെങ്കല്‍ച്ചൂള നിവാസികള്‍ക്ക് ഹൃദയംനിറഞ്ഞ നന്ദി. സുജാതയ്ക്ക് തൊട്ടുകാണിക്കാന് സ്‌നേഹത്തിന്റെ ഉദാഹരണങ്ങളൊരുപാട് തന്നു,നിങ്ങള്. കോട്ടണ്‍ഹില്‍സ്‌കൂളിലെയും അട്ടക്കുളങ്ങര സ്‌കൂളിലെയും അധ്യാപകരുടെയും വിദ്യാര്‍ഥികളുടെയും സഹകരണവും എടുത്തുപറയേണ്ടതാണ്. എല്ലാവരെയും ഓര്‍ക്കുന്നു...സുജാത പ്രേക്ഷകരുടെയും പ്രിയപ്പെട്ടവളായി മാറുമെന്നാണ് പ്രതീക്ഷ.\n'ഉദാഹരണം സുജാത'യ്‌ക്കൊപ്പം റിലീസ് ചെയ്യുന്ന മറ്റൊരു ചിത്രമാണ് 'രാമലീല'. ഈ സിനിമ ബഹിഷ്‌കരിക്കണമെന്ന ആഹ്വാനം പലയിടത്തുനിന്നും ഉയരുന്നുണ്ട്. തീയറ്റര് കത്തിക്കണമെന്ന ആക്രോശത്തില്‍വരെയെത്തി അത്. പക്ഷേ ആ നിലപാട് ദൗര്‍ഭാഗ്യകരമാണെന്ന് പറയട്ടെ. വ്യക്തിപരമായ വിയോജിപ്പുകളും എതിര്‍പ്പുകളും കാണിക്കേണ്ടത് സിനിമയോടല്ല. ഒരു സിനിമയും ഒരാളുടേത് മാത്രമല്ല. സിനിമ ഒരാളല്ല,ഒരുപാടുപേരാണ്. അവര് അതില് നിക്ഷേപിക്കുന്നത് പണമോ അധ്വാനമോ സര്‍ഗ്ഗവൈഭവമോ മാത്രമല്ല. പ്രതിഫലം വാങ്ങി പിരിയുന്നതോടെ തീരുന്നതല്ല ആ ബന്ധം. സിനിമ നന്നായി വിജയിക്കുമ്പോഴും അത് പ്രേക്ഷകര്‍ക്ക് ഇഷ്ടപ്പെട്ടു എന്നറിയുമ്പോഴുമാണ് അതിന്റെ പിന്നില് പ്രവര്‍ത്തിച്ചവര് യഥാര്‍ഥത്തില് ആനന്ദിക്കുന്നത്. അത് പണത്തേക്കാള് വലുതാണ് താനും. അതിനുവേണ്ടിയാണ് അവര് രാപകലില്ലാതെ പ്രയത്‌നിക്കുന്നതും. സിനിമയെന്നത് അനേകം കുടുംബങ്ങളുടെ ആശ്രയമായ വ്യവസായമാണ്. ഒരുപാടുപേരുടെ അന്നവും മരുന്നും പാഠപുസ്തകവുമെല്ലാമാണ്. സിനിമയെ തീയറ്ററുകളില്‍നിന്ന് അകറ്റിയാല് ഈ വ്യവസായത്തില് നിക്ഷേപിക്കാന് നിര്‍മാതാക്കളുണ്ടാകില്ല. അതോടെ തകരുന്നത് ഒട്ടേറെ കുടുംബങ്ങളും സ്വപ്നങ്ങളുമാണ്. അത് സംഭവിച്ചുകൂടാ. 'രാമലീല', ടോമിച്ചന്‍മുളകുപാടം എന്ന നിര്‍മാതാവിന്റെ കോടിക്കണക്കിന് രൂപയുടെ നിക്ഷേപമാണ്. അതുപോലെ വര്‍ഷങ്ങളായി സിനിമയെ മാത്രം മനസ്സിലിട്ടുനടക്കുന്ന അരുണ്‍ഗോപി എന്ന നവാഗതസംവിധായകന്റേതുകൂടിയാണ്. അതിലെ അഭിനേതാക്കളുടെ മുഖങ്ങള്‍ക്ക് നേരെ പ്രകാശം പ്രതിഫലിപ്പിച്ച, അവര്‍ക്കായി വച്ചുവിളമ്പിയ ക്രഡിറ്റ് കാര്‍ഡില്‍പോലും പേരുവരാത്തവരുടേയുമാണ്. സിനിമ തീയറ്ററിലെത്തിക്കാനും അത് പ്രേക്ഷകന് കാണണമെന്ന് ആഗ്രഹിക്കാനും ഇവര്‍ക്കെല്ലാം അവകാശമുണ്ട്. അതിനെ നിഷേധിക്കാന് നമുക്ക് അധികാരമില്ല. അങ്ങനെ ചെയ്താല് അത് സിനിമയോട് ചെയ്യുന്ന അനീതിയാണ്. നാളെ,കാലം നമുക്ക് മാപ്പുതരില്ല. 'രാമലീല' പ്രേക്ഷകര് കാണട്ടെ...കാഴ്ചയുടെ നീതി പുലരട്ടെ...\nManju WarrierManju Warrier.


കേരളത്തില് ഒമ്പത് പേര്‍ക്കുകൂടി കൊറോണ വൈറസ് ബാധ\nHomeKERALAകേരളത്തില് ഒമ്പത് പേര്‍ക്കുകൂടി കൊറോണ വൈറസ് ബാധ\nElettil Online March 26, 2020\nതിരുവനന്തപുരം: പുതുതായി സംസ്ഥാനത്ത് ഒമ്പത് പേര്‍ക്ക് കോവിഡ് 19 സ്ഥിരീകരിച്ചു. ആകെ ചികിത്സയിലുള്ളവരുടെ എണ്ണം 112 ആയി.\nഇതില് ആറ് പേര് പരിശോധനയില് നെഗറ്റീവ് ആണെന്ന് വ്യക്തമായിട്ടുണ്ട്. ആകെ 12 പേര് രോഗവിമുക്തരായിട്ടുണ്ട്.ഇന്ന് രോഗബാധ സ്ഥിരീകരിച്ചവരില് രണ്ടുപേര് പാലക്കാട്, മൂന്നുപേര് എറണാകുളം, രണ്ട് പേര് പത്തനം തിട്ട, ഒരാള് കോഴിക്കോട് എന്നിവിടങ്ങളിലാണ്.\nനാലുപേര് ദുബായില്‍നിന്നും ഒരാള് യുകെ, ഒരാള് ഫ്രാന്‍സ് എന്നിവിടങ്ങളില്‍നിന്നും വന്നതാണ്. മൂന്നു പേര്‍ക്ക് ഇടപഴകിലൂടെ ലഭിച്ചതാണ്.\nരാജ്യത്ത് കോവിഡ് സ്ഥിരീകരിച്ചവരുടെ എണ്ണം 600; ആകെ മരണം പതിനൊന്ന്\nരാജ്യത്ത് കോവിഡ് 19 രോഗം സ്ഥിരീകരിച്ചവരുടെ എണ്ണം 600 ആയി. രോഗം ബാധിച്ച് 11 പേരാണ് ആകെ മരിച്ചത്. മിസോറമിൽ ആദ്യ കേസ് ഇന്ന് റിപ്പോർട്ട് ചെയ്തു. കോവിഡ് 19 മരണം ഇന്ന് റിപ്പോർട്ട് ചെയ്യപ്പെട്ടിട്ടില്ല എന്നത് ആശ്വാസകരമായ കാര്യമാണ്.\nമഹാരാഷ്ട്രയിൽ ആണ് ഏറ്റവും കൂടുതൽ കോവിഡ് കേസുകൾ റിപ്പോർട്ട് ചെയ്തത്. സംസ്ഥാനത്ത് കോവിഡ് ബാധിതരുടെ എണ്ണം 116ആയി. ജമ്മു കശ്മീര്, മഹാരാഷ്ട്ര, ബീഹാർ, തെലുങ്കാന, ഗുജറാത്ത്, ഉത്തർപ്രദേശ് തുടങ്ങിയ സംസ്ഥാനങ്ങളിലാണ് ഇന്ന് രോഗം സ്ഥിരീകരിച്ചത്. ജമ്മു കശ്മീരിലും മുംബൈയിലും നാല് പേർക്ക് കൂടി കോവിഡ് സ്ഥിരീകരിച്ചു. വടക്ക് കിഴക്കൻ ജില്ലകളിലും രോഗം സ്ഥിരീകരിച്ചു.\nമിസോറാമിൽ ഒരു പാസ്റ്റർക്കാണ് രോഗം സ്ഥിരീകരിച്ചത്. ഇയാൾ നെതർലൻഡ്സിൽ നിന്ന് തിരിച്ചെത്തിയതാണ്. ഉത്തർപ്രദേശിലെ പിലിബി ത്തിൽ വിദേശത്ത് യാത്രകൾ നടത്തുകയോ വിദേശത്ത് നിന്ന് വന്നവരുമായി നേരിട്ട് ഇടപഴകുകയോ ചെയ്യാത്ത 33 വയസുകാരന് രോഗം സ്ഥിരീകരിച്ചു. ഇത് സമ്പർക്ക വ്യാപനമാണെന്ന് ലഖ്നൗ കിങ് ജോർജ് മെഡിക്കൽ സർവകലാശാല അറിയിച്ചു.\nബീഹാറിൽ കോവിഡ് സ്ഥിരീകരിച്ച ആൾ നളന്ദ മെഡിക്കൽ കോളജിൽ ചികിത്സയിലാണ്. ഗുജറാത്തിലെ ഭാവ്നഗറിൽ നിന്നാണ് 29 വയസ്സുള്ള ഇയാൾ പട്നയിൽ എത്തിയത്. ഇയാളുടെ യാത്രകൾ പരിശോധിച്ച് വരികയാണ്. മധ്യപ്രദേശിലെ ഇൻഡോറിൽ അഞ്ച് പേർക്ക് കൂടി കോവിഡ് സ്ഥിരീകരിച്ചു.\nമധ്യപ്രദേശിൽ മാധ്യമ പ്രവർത്തകന് കോവിഡ് സ്ഥിരീകരിച്ച സാഹചര്യത്തിൽ കമൽനാഥ് രാജി പ്രഖ്യാപിച്ച വാർത്താസമ്മേളനത്തിലും തുടർന്ന് നടന്ന പരിപാടികളിലും പങ്കെടുത്ത മാധ്യമപ്രവർത്തകരും ആളുകളും സ്വയം നിരീക്ഷണത്തിൽ കഴിയാൻ നിർദേശം നൽകി.


വി. ഫ്രാന്‍സിസ് അസ്സീസ്സിയും ഉറുമ്പുകളും തമ്മില് - Marian Times World\nവി. ഫ്രാന്‍സിസ് അസ്സീസ്സിയും ഉറുമ്പുകളും തമ്മില്\nവി. ഫ്രാന്‍സിസ് സകല പക്ഷിമൃഗാദികളെയും അതിരറ്റ് സ്‌നേഹിച്ചിരുന്നു എന്ന് എല്ലാവര്‍ക്കും അറിയാം. അദ്ദേഹം പക്ഷികളോട് സുവിശേഷം പ്രഘോഷിക്കുകയും വന്യനായ ചെന്നായെ മെരുക്കുകയും ചെയ്തു.\nഎന്നാല് ഒരു പ്രത്യേക ജീവികളോട് വിശുദ്ധന് അത്ര മമത ഉണ്ടായിരുന്നില്ല എന്ന് 14 ാം നൂറ്റാണ്ടില് എഴുതപ്പെട്ട ഒരു ജീവചരിത്രം സാക്ഷ്യപ്പെടുത്തുന്നു. ദ ലിറ്റല് ഫഌവേഴ്‌സ് ഓഫ് സെന്റ് ഫ്രാന്‍സിസ് എന്നാണ് ആ ജീവചരിത്രത്തിന്റെ പേര്.\nഎല്ലാ പക്ഷി മൃഗാദികളും തങ്ങള്‍ക്ക് ലഭിക്കുന്നത് ഭക്ഷിച്ച് സംതൃപ്തരായിരുന്നു. അവ ഒന്നും നാളത്തേക്ക് ശേഖരിച്ചു വച്ചിരുന്നില്ല. കൂടുതല് ഒ്ന്നും ചോദിച്ചിരുന്നില്ല. എന്നാല് വി. ഫ്രാന്‍സിസ് ഉറുമ്പുകളെ അത്ര ഇഷ്ടപ്പെട്ടിരുന്നില്ല എന്ന് ബ്രദര് ഗയില്‍സ് പറഞ്ഞിട്ടുണ്ടെന്ന് ജീവചരിത്രകാരന് പറയുന്നു.\nകാരണമെന്തെന്നാല് ഉറുമ്പുകള് തങ്ങളുടെ ഭാവി ആവശ്യങ്ങള് മുന്‍കൂട്ടി കണ്ട് വലിയ ശ്രദ്ധയോടെ ്ഭക്ഷണം ശേഖരിച്ചു വച്ചിരുന്നു! നാളേയ്ക്ക് ഭക്ഷണമൊന്നും ശേഖരിച്ചു വയ്ക്കാത്ത പക്ഷികളാണ് ശേഖരിച്ചു വയ്ക്കുന്ന ഉറുമ്പുകളേക്കാള് നല്ലതെന്ന് വി. ഫ്രാന്‍സിസ് വിശ്വസിച്ചിരുന്നു.


ഭംഗിയും വേണം, സുരക്ഷയും... കുഞ്ഞുവാവയ്ക്കായി മുറി ഒരുക്കുമ്പോള് | trendy ideas to help set up the perfect nursery room for little one\nഭംഗിയും വേണം, സുരക്ഷയും... കുഞ്ഞുവാവയ്ക്കായി മുറി ഒരുക്കുമ്പോള്\nSep 18, 2020, 04:30 PM IST\nകുഞ്ഞിനു വേണ്ടി ഒരുക്കുന്ന മുറിയില് സാധനങ്ങള് വാങ്ങുമ്പോള് ഇവ ശ്രദ്ധിക്കാം\nഒരു കുഞ്ഞു പിറക്കുമ്പോള് ആ വീട്ടിലുള്ള എല്ലാവരുടെയും ജീവിതമാണ് മാറുന്നത്. അതിനൊപ്പം മാറുന്ന മറ്റൊന്നുണ്ട്. വീട്. വീടിനുള്ളിലെ ഉപകരണങ്ങള് മുതല് വീടിന്റെ ഇന്റീരിയര് വരെ മാറി മറിയും. കുഞ്ഞിന്റെ സുരക്ഷക്കായിരിക്കും മുന്‍ഗണന. കുഞ്ഞിനു വേണ്ടി ഒരുക്കുന്ന മുറിയില് സാധനങ്ങള് വാങ്ങുമ്പോള് ഇവ ശ്രദ്ധിക്കാം.\nകുഞ്ഞുപിറന്നാല് ഉടന് മാതാപിതാക്കള് ആദ്യം വാങ്ങുക തൊട്ടിലാണ്. എന്നാല് കുറച്ചു കാലത്തേക്കല്ലേ എന്ന് കരുതി കൂടുതല്‍കാലം ഈടു നില്‍ക്കുന്ന ഗുണമേന്മയുള്ള തൊട്ടില് വാങ്ങാന് പലരും മടിക്കും. കാരണം വിലക്കൂടുതല് തന്നെ. എന്നാല് കുഞ്ഞിനെ കൂടുതല് കാലം സുരക്ഷിതമായി ഉറങ്ങാന് അനുവദിക്കാവുന്ന ഇടമാണ് തൊട്ടില്. കുഞ്ഞിനെ ഒറ്റയ്ക്ക് കിടത്തി നിങ്ങളുടെ ജോലികളും മറ്റും ചെയ്യാനായി മാറിനില്‍ക്കാന് പറ്റുന്ന ഇടം തൊട്ടിലാണ്. കട്ടിലിലും നിലത്തുമൊക്കെ കിടത്തിയാല് താഴെ വീഴാനും മുട്ടിലിഴഞ്ഞ് പോകാനുമൊക്കെ സാധ്യതയുണ്ട്. ടോഡ്‌ലെര് റെയില് സേഫ്റ്റിയുള്ള അല്‍പം വലിപ്പമുള്ള തൊട്ടില് വാങ്ങാം. പിടിച്ച് നില്‍ക്കാറായാലും കുഞ്ഞ് തോട്ടിലിനുള്ളില് സുരക്ഷിതമായി നിന്നോളും. വിലിപ്പം കൂട്ടാനും ടോഡ്‌ലെര് ബെഡ്ഡാക്കി മാറ്റാനും പറ്റുന്ന തരം തൊട്ടിലുകള് ലഭിക്കും.\nതൊട്ടിലിനുള്ളില് ഉപയോഗിക്കുന്ന വിരിപ്പുകള് നല്ല നിറവും ചിത്രങ്ങളും ഒക്കെ ഉള്ളതാവട്ടെ. സോഫ്റ്റ് കോട്ടണ് പോലുള്ളവകൊണ്ടുള്ള ഷീറ്റുകള് വാങ്ങുന്നതാണ് നല്ലത്. കുഞ്ഞിന്റെ ചര്‍മത്തിന് അനുയോജ്യമായ മെറ്റീരിയലുകള് തിരഞ്ഞെടുക്കാം. എളുപ്പത്തില് കഴുകി ഉണങ്ങാവുന്ന ഷീറ്റുകളാണ് നല്ലത്.\nകുഞ്ഞിന്റെ ഉടുപ്പുകള്, മരുന്നുകള്, ഡയപ്പറുകള്.. എന്നിവയെല്ലാം തരം തിരിച്ച് സൂക്ഷിക്കാനായി ഒരിടം നിര്‍ബന്ധമാണ്. മറ്റ് സാധനങ്ങളുടെ കൂടെ കൂട്ടിക്കുഴച്ച് വയ്ക്കുന്നത് ഒഴിവാക്കാം. കുഞ്ഞിനെ കിടത്തുന്ന മുറിയില് തന്നെ ഇതിന് ഇടം കണ്ടെത്തുന്നതാണ് നല്ലത്. രാത്രിയിലും മറ്റും ഡയപ്പര് മാറ്റേണ്ടി വന്നാല് അത് തിരഞ്ഞുള്ള പരക്കംപാച്ചിലുകള് ഒഴിവാക്കാമല്ലോ.\nഡയപ്പര് മാറ്റിയ ശേഷം അവ ഇടാനായി ഒരു ബാസ്‌കറ്റ് വയ്ക്കാം. കുഞ്ഞിന്റെ വൃത്തിയാക്കാനുള്ള തുണികളും ഇതുപോലെ മറ്റൊരു ബാസ്‌കറ്റില് ഇടാം.\nകുഞ്ഞ് ആദ്യത്തെ കാലഘട്ടങ്ങളില് കൂടുതല് സമയവും കാണുന്ന ഇടം മുറിയുടെ സീലിങ് തന്നെയാണ്. ഇവിടെ വാം നിറങ്ങളും ചിത്രങ്ങളുമൊക്കെ വരയ്ക്കാം. തൂക്കിയിടാന് പറ്റുന്ന പാവകള്, ചെറിയ ശബ്ദമുണ്ടാക്കുന്ന മണികള് ഇവയൊക്കെ ഒരുക്കാം. മുറിയിലെ വെളിച്ചം കുഞ്ഞിന്റെ മുഖത്തേയ്ക്ക് നേരിട്ട് വീഴാത്ത വിധത്തില് ക്രമീകരിക്കാം. ഭിത്തിയിലും പിങ്ക്, നീല, ഇളം മഞ്ഞ, ഇളം പച്ച പോലുള്ള നിറങ്ങള് നല്‍കാം. ചിത്രങ്ങളും വരയ്ക്കാം.\nഒരു റോക്കിങ് ചെയര് വാങ്ങിയാലോ. കുഞ്ഞിനെ മടിയില് കിടത്തി പാലൂട്ടുമ്പോഴോ, ഉറക്കുമ്പോഴോ അമ്മയ്ക്കും കുഞ്ഞിനും റിലാക്‌സായി ഇരിക്കാന് പറ്റിയ ഇടമാണ് റോക്കിങ് ചെയര്. പിന്നീട് ഇവയെ സാധാരണ ലിവിങ് റൂം ഫര്‍ണിച്ചറാക്കിയും മാറ്റാം.\nതടികൊണ്ടുള്ള ഫ്‌ളോറിങാണെങ്കില് പ്ലഷ് വൂളന് കാര്‍പെറ്റ് വിരിക്കാം. ജനാലകളില് ബ്ലാക്ക് ഔട്ട കര്‍ട്ടനുകള് നല്‍കുന്നതാണ് നല്ലത്. പകല് സമയങ്ങളില് പുറത്തെ വെളിച്ചം കുഞ്ഞിന്റെ ഉറക്കത്തിന് തടസ്സമാകാതിരിക്കാനാണ് ഇത്. കുഞ്ഞിനെ സന്തോഷിപ്പിക്കുന്ന എന്ത് സാധനങ്ങള്‍ക്കൊണ്ടും മുറി അലങ്കരിക്കാം. പാവകള്, ചിത്രങ്ങള്.. അങ്ങനെ എന്തും. ഒന്നും കുഞ്ഞിന് അപകടമാകുന്ന രീതിയില് ക്രമീകരിക്കരുതെന്ന് മാത്രം.\nContent Highlights: trendy ideas to help set up the perfect nursery room for little one\nതാമസക്കാരെ കൊതുക് തുരത്തി; ഫ്ളാറ്റുകൾ കാടു മൂടി\nറീസൈക്കിള് ചെയ്ത വീട്ടുപകരണങ്ങള്, വീടുപണിയില് ക്വാളിറ്റി കുറയാതെ ചെലവ് ചുരുക്കാം\nവീടിനു നല്‍കാം മഴയില് നിന്ന് സംരക്ഷണം, അഞ്ച് വഴികള്\nവീടിനകം കളറാക്കാക്കണോ? മിനിഷയുടെ 'ഡയറിത്താളുകള്' സഹായത്തിനെത്തും\nചൂടില് വലഞ്ഞോ? വീട് കൂളാക്കാന് ആറ് വഴികള്


ലോകത്തെ ഏറ്റവും മികച്ച ഫിനിഷര് ആര് ?; സംശയം വേണ്ട, ധോണി തന്നെയെന്ന് ഇയാന് ചാപ്പല് - Samakalika Malayalam\nലോകത്തെ ഏറ്റവും മികച്ച ഫിനിഷര് ആര് ?; സംശയം വേണ്ട, ധോണി തന്നെയെന്ന് ഇയാന് ചാപ്പല്\nBy സമകാലിക മലയാളം ഡെസ്‌ക് | Published: 21st January 2019 12:28 PM |\nLast Updated: 21st January 2019 12:28 PM | A+A A- |\nമെല്‍ബണ് : ഇന്ത്യന് താരം മഹേന്ദ്രസിംഗ് ധോണിയുടെ ഫിനിഷിംഗ് പാടവത്തെ പുകഴ്ത്തി ഓസ്‌ട്രേലിയന് ക്രിക്കറ്റ് ടീം മുന് ക്യാപ്റ്റന് ഇയാന് ചാപ്പല് രംഗത്ത്. ഏകദിന ക്രിക്കറ്റില് ലോകത്തെ ഏറ്റവും മികച്ച ഫിനിഷര് ധോണി തന്നെയാണെന്ന് ചാപ്പല് പറഞ്ഞു. ഓസീസിനെതിരായ പരമ്പര നേടിയ മെല്‍ബണ് ഏകദിനത്തിലെ\nതകര്‍പ്പന് ബാറ്റിംഗാണ് ധോണിയുടെ ബാറ്റിംഗ് പാടവം വീണ്ടും ചര്‍ച്ചയാക്കിയത്.\nടീമിനെ വിജയത്തിലെത്തിക്കാനുള്ള ധോണിയുടെ മനോധൈര്യം മറ്റാരിലുമില്ല. പലവട്ടം ഇക്കാര്യം താന് ചിന്തിച്ചിട്ടുണ്ട്. അതീവദുര്‍ഘട ഘട്ടത്തിലും പവര്‍ഫുള് ഷോട്ടുകളിലൂടെ ധോണി ടീമിനെ വിജയത്തിലെത്തിച്ചിട്ടുണ്ട്. ഓസ്‌ട്രേലിയന് താരം മൈക്കല് ബെവനാണ് ഏകദിന ക്രിക്കറ്റിലെ ഏറ്റവും മികച്ച ഫിനിഷര് എന്നൊരു സംസാരമുണ്ട്. എന്നാല് ബെവനേക്കാളും മികച്ച ഫിനിഷര് ധോണി തന്നെയാണെന്നും ഇയാന് ചാപ്പല് പറഞ്ഞു.\nബൗണ്ടറികളിലൂടെയാണ് ബെവന് ടീമിനെ ലക്ഷ്യത്തിലേക്ക് നയിച്ചിരുന്നത്. എന്നാല് സിക്‌സറുകളിലൂടെയാണ് ധോണി ടീമിനെ വിജയതീരത്തേക്ക് നയിക്കുന്നത്. വിക്കറ്റുകള്‍ക്കിടയിലെ ഓട്ടത്തില് ബെവനാണ് മികച്ചതെന്ന് ചിലര് അഭിപ്രായപ്പെടുന്നു. എന്നാല് 37 വയസ്സിലും വളരെ വേഗമാണ് ധോണി റണ്‍സെടുക്കുന്നത്. ബാറ്റിംഗ് ശരാശരിയിലും ബെവനേക്കാള് മുകളിലാണ് ധോണിയെന്നും ഇയാന് ചാപ്പല് പറഞ്ഞു.\nഏകദിനത്തിലെ ഏറ്റവും മികച്ച ബാറ്റ്‌സ്മാന് ആരെന്ന് ചോദിച്ചാല് വിരാട് കോഹ് ലിയെന്നാകും തന്റെ ഉത്തരമെന്നും ചാപ്പല് പറഞ്ഞു. ക്രിക്കറ്റ് ഇതിഹാസങ്ങളായ വിവിയന് റിച്ചാര്‍ഡ്‌സ്, സച്ചിന് ടെണ്ടുല്‍ക്കര്, എ ബി ഡിവില്ലിയേഴ്‌സ് തുടങ്ങിയവരുടെറെക്കോഡുകള് കോഹ്ലി തകര്‍ക്കും. ഏകദിനത്തില് റിച്ചാര്‍ഡിസിന്റെ ബാറ്റിംഗ് ശൈലിയെയാണ് കോഹ് ലി അനുസ്മരിപ്പിക്കുന്നത്. ഈ നിലയില് തുടര്‍ന്നാല് കരിയറിന്റെ അവസാനം ഏകദിനക്രിക്കറ്റിലെ സര് ഡോണ് ബ്രാഡ്മാനായി കോഹ് ലിയെ വിശേഷിപ്പിക്കപ്പെടുമെന്നും ഇയാന് ചാപ്പല് തന്റെ കോളത്തില് പറഞ്ഞു.\nമഹേന്ദ്രസിംഗ് ധോണി ഇയാന് ചാപ്പല് ഫിനിഷര്


തൊഴില്‍ശക്തിയില് സ്ത്രീ പ്രാതിനിധ്യം വര്‍ധിപ്പിക്കണം: ഇവാന്‍ക ട്രംപ് - FUTURE KERALA - Future Kerala\nഅമേരിക്കയെപ്പോലുള്ള വികസിത രാജ്യങ്ങള്‍പോലും ലിംഗ അസമത്വത്തോട് മല്ലിടുന്നു\nഹൈദരാബാദ്: ഇന്ത്യയെപ്പോലുള്ള വികസ്വര രാജ്യങ്ങളിലെ തൊഴില്‍ശക്തിയില് സ്ത്രീകളുടെ പ്രാതിനിധ്യം വര്‍ധിപ്പിക്കണമെന്ന് യുഎസ് പ്രസിഡന്റ് ഡൊണാള്‍ഡ് ട്രംപിന്റെ മകളും ഉപദേശകയുമായ ഇവാന്‍ക ട്രംപ്. ലിംഗ സമത്വത്തിന് ഇത് അനിവാര്യമാണെന്നും ഇവാന്‍ക അഭിപ്രായപ്പെട്ടു.\nഅമേരിക്കയെപ്പോലുള്ള വികസിത രാജ്യങ്ങള്‍പോലും ലിംഗ അസമത്വത്തോട് മല്ലിടുന്നുണ്ട്. യുഎസിലെ മൊത്തം എന്‍ജിനീയര്‍മാരില് 13 ശതമാനവും കമ്പ്യൂട്ടര് സയന്‍സ് പ്രൊഫഷണലുകളില് 24 ശതമാനവും മാത്രമാണ് വനിതകളുള്ളതെന്ന് ഇവാന്‍ക പറഞ്ഞു. ഹൈദരാബാദില് നടക്കുന്ന ആഗോള സംരംഭകത്വ ഉച്ചകോടി(ജിഇഎസ്)യുടെ രണ്ടാം ദിനത്തില് സംസാരിക്കുകയായിരുന്നു അവര്.\n‘നല്ല പരിശീലനം ലഭിച്ച വരും തലമുറയെ ഉറപ്പുവരുത്തുന്നതിന് അമേരിക്ക നൈപുണ്യ പരിശീലനത്തിലും തൊഴില്‍ശക്തി വികസനത്തിലും നിരവധി കാര്യങ്ങള് നടപ്പാക്കുന്നുണ്ടെന്ന് ഇവാന്‍ക വ്യക്തമാക്കി.\nഇന്ത്യയിലെ ഗ്രാമീണ വനിതകള്‍ക്കും അടിസ്ഥാനാവകാശങ്ങള് നിഷേധിക്കപ്പെട്ട കുട്ടികള്‍ക്കും നൈപുണ്യ പരിശീലനം നല്‍കുന്നതിന് ഐസിഐസിഐ ബാങ്ക് വിവിധ പദ്ധതികള് നടപ്പിലാക്കിവരുന്നതായി ഇവാന്‍കയുടെ വാക്കുകളെ അനുകൂലിച്ചുകൊണ്ട് ബാങ്കിന്റെ മാനേജിംഗ് ഡയറക്റ്ററും സിഇഒയുമായ ചന്ദ കൊച്ചാര് പറഞ്ഞു. എല്ലാ വര്‍ഷവും ബാങ്കിന്റെ 24 നഗര, ഉപ നഗര കേന്ദ്രങ്ങളിലൂടെ 100,000 യുവജനങ്ങള്‍ക്ക് പരിശീലനം നല്‍കുന്നുണ്ട്. പരിശീലനം നേടിയവരില് 55 ശതമാനം സ്ത്രീകളാണ്. 100 മില്ല്യണ് സ്വയംസഹായ സംഘങ്ങളിലൂടെ തൊഴില് രംഗത്തെ സ്ത്രീശക്തിയുടെ കാര്യത്തില് മറ്റ് രാജ്യങ്ങളേക്കാള് മെച്ചപ്പെട്ട ഇടപെടലാണ് ഇന്ത്യ നടത്തുന്നതെന്നും കൊച്ചാര് ചൂണ്ടിക്കാട്ടി.\nസ്ത്രീ സൗഹൃദ തൊഴില് സാഹചര്യത്തിനും ലിംഗ സമത്വത്തിനും വേണ്ട വിവിധ നടപടികള് തന്റെ കമ്പനി സ്വീകരിക്കുന്നുണ്ടെന്ന് എംഎന്‍സി ഡെല് ഇഎംസിയുടെ ചീഫ് കസ്റ്റമര് ഓഫീസര് കരെന് ക്വിന്റോസും പറഞ്ഞു. ബിരുദധാരികളായ സ്ത്രീകളെ തൊഴില്‍ശക്തിയിലേക്ക് കൂടുതലായി ഉള്‍പ്പെടുത്തണമെന്ന് ചര്‍ച്ചയില് സംസാരിക്കവെ ചെറി ബ്ലെയര് ഫൗണ്ടേഷന് ഫോര് വിമെന് സ്ഥാപക ബ്ലയര് നിര്‍ദേശിച്ചു.\nTags:\tWomen representation in work force: Ivanka trump\nഅന്താരാഷ്ട്ര ചലച്ചിത്ര മേള ഡിസംബര് എട്ട് മുതല്\nതൊഴിലിടങ്ങളിലെ ഉന്നത മനോഭാവം\n23ആന്‍ഡ്മി 200 മില്ല്യണ് ഡോളര് സമാഹരിക്കുന്നു\nപെട്രോകെമിക്കല് ഇന്‍വെസ്റ്റര് മീറ്റ് കൊച്ചിയില്


ആത്മാര്‍ത്ഥതയുണ്ടെങ്കില് മയ്യഴിയില് സി.പി.എം കോണ്‍ഗ്രസിനെ പിന്തുണക്കണം-ഇ വത്സരാജ് പരമാവധി ലീഡ് നേടാന് ഇന്ത്യ, രോഹിതും പൂജാരയും ക്രീസില് | LIVE SCORE രാഹുല് ഗാന്ധിയെ തമിഴ്‌നാട്ടിലെ തിരഞ്ഞെടുപ്പ് പ്രചാരണത്തില് നിന്ന് വിലക്കണമെന്ന് ബിജെപി മുസ്ലിം പ്രീണനം നടത്തുന്നു; മുഖ്യമന്ത്രിക്കെതിരെ തൃശ്ശൂര് അതിരൂപത, ചാണ്ടി ഉമ്മനെതിരെയും വിമര്‍ശനം\nNews മൂന്നുവയസ്സുകാരന്റെ കാല് കോണ്‍ക്രീറ്റ് സ്ലാബിലെ ദ്വാരത്തില് കുടുങ്ങി;ഫയര് ഫോഴ്‌സ് രക്ഷകരായി\nBy Admin / Jan 27, 2021 // Editor's Pick /\nതിരുവനന്തപുരം: കോൺക്രീറ്റ് സ്ലാബിലെ ദ്വാരത്തിൽ കാൽ കുടുങ്ങിയ മൂന്ന് വയസ്സുകാരന് വിഴിഞ്ഞത്തെ ഫയർ ഫോഴ്സ് രക്ഷകരായി. കോട്ടപ്പുറം കരിമ്പള്ളിക്കര വയലിൽ വീട്ടിൽ ജോണിന്റെ മകൻ ഷൈൻ മോന്റെ കാലാണ് കോൺക്രീറ്റ് ദ്വാരത്തിൽ കുടുങ്ങിയത്.\nചൊവ്വാഴ്ച രാത്രി ഏഴോടെയാണ് സംഭവം. വീടിനു മുന്നിലെ ഓടയ്ക്ക് മേൽ സ്ഥാപിച്ച സ്ലാബിലെ ദ്വാരത്തിലാണ് കുട്ടിയുടെ കുടുങ്ങിയത്. ഫയർഫോഴ്സ് ഗ്രേഡ് അസി. സ്റ്റേഷൻ ഓഫീസർ കലാനാഥൻ, ഫയർ റസ്ക്യൂ ഓഫീസറായ പ്രദീപ് കുമാർ, ആനന്ദ് ,രാജീവ്, രതീഷ്, സജീഷ്, ജോൺ എന്നിവർ ഉൾപ്പെട്ട സംഘമാണ് രക്ഷാപ്രവർത്തനത്തിനെത്തിയത്.\nഒരുമണിക്കൂറോളം ശ്രമിച്ചതിനു ശേഷമാണ് കുട്ടിയുടെ കാൽ പുറത്തെടുക്കാനായത്. സ്ലാബിന്റെ കുറച്ചു ഭാഗം മുറിച്ചു നീക്കിയും പൊട്ടിച്ചും ആയിരുന്നു രക്ഷാപ്രവർത്തനം.\ncontent highlights three year olds leg trapped in concrete slab hole, fire force rescued\nപരമാവധി ലീഡ് നേടാന് ഇന്ത...\nരാഹുല് ഗാന്ധിയെ തമിഴ്‌നാ...\nമുസ്ലിം പ്രീണനം നടത്തുന്ന...\nശ്രീധരന്റെ മുഖ്യമന്ത്രി സ...\nരണ്ടാംദിവസവും തകർച്ച: സെൻ...\nഇ. ശ്രീധരന് മുഖ്യമന്ത്രി...\nശിവസേന ബംഗാളിൽ മത്സരിക്കി...\nസംഘടനാ പ്രവർത്തനം സിന്ദാബ...


മാധ്യമങ്ങളോട് ആര്, എന്ത് പറയണം, എന്നിനി ലീഗ് നേതൃത്വം തീരുമാനിക്കും; അടിമുടി മാറാൻ ഒരുങ്ങി മുസ്ലിം ലീഗ് | Muslim league leadership to decide on their media spokespersons – News18 Malayalam\nമാധ്യമങ്ങളോട് ആര്, എന്ത് പറയണം, എന്നിനി ലീഗ് നേതൃത്വം തീരുമാനിക്കും; അടിമുടി മാറാൻ ഒരുങ്ങി മുസ്ലിം ലീഗ്\nപോഷക സംഘടനകളിൽ 20% വനിതാ പ്രാതിനിധ്യം, തെരഞ്ഞെടുപ്പ് തോൽവി അന്വേഷിക്കാൻ മണ്ഡലങ്ങളിലേക്ക് രണ്ടംഗ കമ്മീഷൻ\nപ്രവർത്തന ശൈലിയിൽ മാറ്റം വരുത്തി അടിമുടി മാറാൻ ഒരുങ്ങുകയാണ് മുസ്ലീം ലീഗ്. മഞ്ചേരിയിൽ ചേർന്ന പ്രവർത്തക സമിതി യോഗം അംഗീകരിച്ച നയരേഖ പൂർണ്ണമായും പ്രായോഗിക തലത്തിൽ നടപ്പിൽ വന്നാൽ പാർട്ടിയുടെ ഘടനയും ശൈലിയും എല്ലാം മാറുമെന്ന് ഉറപ്പ്.\nയോഗത്തിലെ പ്രധാന തീരുമാനങ്ങള് ഇനിപ്പറയുന്നവയാണ്.\n1. പാര്‍ട്ടിയുടെ ഭാവിപ്രവര്‍ത്തനങ്ങള്‍ക്ക് രൂപം നല്‍കാനായി നേരത്തെ നിശ്ചയിച്ച പത്തംഗ സമിതി തയ്യാറാക്കിയ നയരേഖ ചെറിയ ഭേദഗതികളോടെ യോഗം അംഗീകരിച്ചു.\n2. സംഘടനാ പ്രവര്‍ത്തനം ഊര്‍ജ്ജിതമാക്കുന്നതിന് സംസ്ഥാനത്തുടനീളം മൂന്ന് ബാച്ചുകളായി മുതിര്‍ന്ന നേതാക്കളുടെ നേതൃത്വത്തില് വാര്‍ഡ്/ബൂത്ത് കമ്മിറ്റികള് വരെയുളള കീഴ്ഘടകങ്ങളുമായി ആശയവിനിമയം നടത്തുന്നതിന് മുഖാമുഖ പരിപാടി സംഘടിപ്പിക്കും.\n3. നിയമസഭാ തെരഞ്ഞെടുപ്പില് മല്‍സരിച്ച് പരാജയപ്പെട്ട 12 സീറ്റുകളിലെ പരാജയകാരണങ്ങള് പഠിച്ച് റിപ്പോര്‍ട്ട് നല്‍കാന് ഒരു സംസ്ഥാന ഭാരവാഹിയും ഒരു എം.എല്.എയും അടങ്ങുന്ന രണ്ടംഗ കമ്മീഷനുകള്‍ക്ക് രൂപം നല്‍കി. ഇത് സംബന്ധിച്ച് 15 ദിവസത്തിനകം റിപ്പോര്‍ട്ട് നല്‍കാനും നിർദേശം നല്‍കി.\n4. പ്രവര്‍ത്തകര്‍ക്കും ഭാരവാഹികള്‍ക്കും സംഘടനാ അച്ചടക്കം നിര്‍ബന്ധമാക്കുന്നതിന്‍റെ ഭാഗമായി സംസ്ഥാന ,ജില്ലാ തലങ്ങളില് അച്ചടക്ക സമിതികള് രൂപീകരിക്കും.\n5. മാധ്യമ ചര്‍ച്ചകളില് സംബന്ധിക്കേണ്ട നേതാക്കളുടെ ഷെഡ്യൂള് കോഴിക്കോട് ലീഗ് ഹൗസില് നിന്നും തയ്യാറാക്കുകയും ചര്‍ച്ചകളില് പാര്‍ട്ടിയെ പ്രതിനിധീകരിക്കുന്നവര്‍ക്ക് കൃത്യമായ മാർഗ്ഗ നിർദ്ദേശങ്ങൾ നൽകുകയും ചെയ്യും\n6. പോഷക സംഘടനകളെ ശാക്തീകരിച്ച് പാർട്ടി മുന്നോട്ട് പോകും.\n7. ദളിത്, പിന്നോക്ക, ന്യൂനപക്ഷ കൂട്ടായ്മ ശക്തിപ്പെടുത്തുന്നതിനുളള കര്‍മ്മപദ്ധതികള് ആവിഷ്കരിച്ച് നടപ്പിലാക്കും.\n8. പൂക്കോയതങ്ങള് പാലിയേറ്റീവ് കെയര് പദ്ധതി സംസ്ഥാനം മുഴുവന് വ്യാപിപ്പിക്കുകയും പദ്ധതിയുടെ പ്രവര്‍ത്തനങ്ങള് ഏകോപിപ്പിക്കുന്നതിന് ഒരു പ്രത്യക സെല് രൂപീകരിക്കുകയും ചെയ്യും.\n9. സംസ്ഥാനത്തെ മുസ്‌ലിംലീഗ് ഓഫീസുകൾ സ്മാർട്ട് സംവിധാനങ്ങളോടെ സേവന കേന്ദ്രങ്ങളാക്കി മാറ്റും.\n10. പാര്‍ട്ടിയുടെ പോഷക സംഘടനാ ഭാരവാഹിത്വത്തില് 20 ശതമാനം വനിതാ സംവരണം ഏർപ്പെടുത്തും.\nഔദ്യോഗിക ചുമതലകളിൽ ഉളളവർ പാർട്ടി നയങ്ങൾക്ക് യോജിക്കാത്ത രീതിയിൽ സമൂഹമാധ്യമങ്ങളിൽ പ്രതികരണം നടത്തിയാൽ കർശന നടപടി സ്വീകരിക്കാനും യോഗത്തിൽ തീരുമാനമുണ്ട്. ഹരിത വിവാദങ്ങൾ എല്ലാം അവസാനിച്ചു എന്നും അത് കൊണ്ട് യോഗത്തിൽ ചർച്ച ആയില്ല എന്നും ആക്ടിംഗ് ജനറൽ സെക്രട്ടറി പി.എം.എ. സലാം മാധ്യമങ്ങളോട് പറഞ്ഞു. അപശബ്ദങ്ങൾ ഒന്നും ഇല്ലാതെയാണ് യോഗം അവസാനിച്ചത് എന്നും അദ്ദേഹം കൂട്ടിച്ചേർത്തു.\nയോഗത്തിൽ കോൺഗ്രസിൻ്റെ പ്രവർത്തന രീതികൾക്കെതിരെ നിശിത വിമർശനം ഉണ്ടായി. സംസ്ഥാന തലത്തിൽ കോൺഗ്രസ്സിൽ ഉണ്ടാകുന്ന പരസ്യ പോര് യുഡിഎഫിന് ദോഷം ചെയ്യുന്നതാണ് എന്നും ദേശീയ തലത്തിൽ കോൺഗ്രസിന് ഉണ്ടാകുന്ന തിരിച്ചടികൾ കൂടി കാണേണ്ടത് ഉണ്ടെന്നും പ്രവർത്തക സമിതിയിൽ അഭിപ്രായമുയർന്നു.\n"കാലാകാലങ്ങളിൽ കോൺഗ്രസ്സിൽ പ്രതിസന്ധി ഉണ്ടായിട്ടുണ്ട്. അതിൽ നിന്നെല്ലാം അവർ കരകയറിയിട്ടുണ്ട്. പ്രതിസന്ധി തീർക്കാൻ കോൺഗ്രസ് നേതൃത്വം പ്രാപ്തമാണ് എന്നാണ് ലീഗ് നേതൃത്വം വിശ്വസിക്കുന്നത്," ഇങ്ങനെയായിരുന്നു പി.എം.എ. സലാം ഇക്കാര്യത്തിൽ പറഞ്ഞത്.\nസംസ്ഥാന പ്രസിഡന്റ് സയ്യിദ് ഹൈദരലി ശിഹാബ് തങ്ങളുടെ അഭാവത്തിൽ സയ്യിദ് സാദിഖലി ശിഹാബ് തങ്ങൾ അധ്യക്ഷത വഹിച്ചു. പി.എം.എ. സലാം സ്വാഗതം പറഞ്ഞു. ദേശീയ ജനറൽ സെക്രട്ടറി പി.കെ. കുഞ്ഞാലിക്കുട്ടി, ഓർഗനൈസിംഗ് സെക്രട്ടറി ഇ.ടി. മുഹമ്മദ് ബഷീർ, ട്രഷറർ പി.വി. അബ്ദുൽ വഹാബ്, ദേശീയ സീനിയർ വൈസ് പ്രസിഡന്റ് ഡോ. എം.പി. അബ്ദുസ്സമദ് സമദാനി എം.പി., ഉന്നതാധികാര സമിതി അംഗങ്ങളായ കെ.പി.എ. മജീദ്, ഡോ. എം.കെ. മുനീർ, വി.കെ. ഇബ്രാഹിംകുഞ്ഞ്, സംസ്ഥാന ഭാരവാഹികളായ എം.സി. മായിൻ ഹാജി, പി.എച്ച്. അബ്ദുസ്സലാം ഹാജി, കെ. കുട്ടി അഹമ്മദ് കുട്ടി, ടി.പി.എം. സാഹിർ, സി.പി. ബാവ ഹാജി, സി.എം.എ. കരീം, കെ.ഇ. അബ്ദുറഹിമാൻ, അബ്ദുറഹിമാൻ കല്ലായി, കെ.എസ്. ഹംസ, ടി.എം. സലീം, ആബിദ് ഹുസൈൻ തങ്ങൾ, കെ.എം. ഷാജി, അഡ്വ. എൻ. ഷംസുദ്ദീൻ, അബ്ദുറഹ്‌മാൻ രണ്ടത്താണി, സി.എച്ച്. റഷീദ്, ബീമാപ്പള്ളി റഷീദ്, പി.എം. സാദിഖലി, സി.പി. ചെറിയ മുഹമ്മദ്, ഷാഫി ചാലിയം, ജില്ലാ പ്രസിഡന്റ്-സെക്രട്ടറിമാർ, എം.എൽ.എമാർ, പോഷക ഘടകം പ്രതിനിധികൾ, മറ്റ് പ്രവർത്തക സമിതി അംഗങ്ങൾ തുടങ്ങി 130 അംഗങ്ങൾ യോഗത്തിൽ പങ്കെടുത്തു.\nIndian Union Muslim League (IUML)muslim league


യൂറോപ്പിലാകെ നാശം വിതച്ച് മാലിക് കൊടുങ്കാറ്റ് – World Indian News\nകോപ്പന്‍ഹേഗന്: മധ്യ യൂറോപ്പില് കനത്ത നാശം വിതച്ച മാലിക് കൊടുങ്കാറ്റില് നാല് പേര് മരിച്ചു. യുകെയിലും കാറ്റ് രണ്ടു പേരുടെ ജീവനെടുത്തു. നിരവധി പേര്‍ക്ക് കാറ്റിനിടെ മരം വീണും മറ്റും പരിക്കേറ്റു. കെട്ടിടങ്ങള്‍ക്കും വാഹനങ്ങള്‍ക്കും മറ്റും വ്യാപകമായ നാശനഷ്ടമുണ്ടായി. ഗതാഗത, വാര്‍ത്താവിനിമയ രംഗങ്ങളെയാകെ താറുമാറാക്കി. ലക്ഷക്കണക്കിന് വീടുകള് വൈദ്യുതിയില്ലാതെ ഇരുട്ടിലായി. ട്രയിന് -റോഡ് ഗതാഗതം പലയിടത്തും മണിക്കൂറുകളോളം നിലച്ചു. ശനിയാഴ്ച വൈകുന്നേരവും ഞായറാഴ്ചയുമാണ് കാറ്റ് നാശമുണ്ടാക്കിയത്. കാറ്റിനെ മുന് നിര്‍ത്തി ആളുകള് വീട്ടില് തന്നെ തുടരണമെന്ന് അധികൃതര് മുന്നറിയിപ്പ് നല്‍കിയിരുന്നു\nജര്‍മ്മന് തലസ്ഥാനമായ ബെര്‍ലിനിനടുത്തുള്ള ബീലിറ്റ്‌സ് പട്ടണത്തില് 58 കാരനാണ് നടന്നുപോകവെ ഇലക്ഷന് പോസ്റ്റര് വീണു മരിച്ചത്. ചെക്ക് റിപ്പബ്ലിക്കില്, പ്രാഗിൻറെ പടിഞ്ഞാറ് വെല്‍കെ പ്രിറ്റോക്നോയില് നിര്‍മ്മാണത്തിലിരിക്കുന്ന വെയര്‍ഹൗസിൻറെ മതില് വീണാണ് 70കാരന് മരിച്ചത്. ഈ സംഭവത്തില് ഒരാള്‍ക്ക് പരിക്കേറ്റു.\nഡെന്മാര്‍ക്കിലെയും, ചെക്ക് റിപ്പബ്ലിക്കിലെയും പോളണ്ടിലെയും ഗതാഗതത്തെയും കാറ്റ് താറുമാറാക്കി. തെക്കുകിഴക്കന് ചെക്ക് റിപ്പബ്ലിക്കിലെ ബുഡാപെസ്റ്റില് നിന്ന് പ്രാഗിലേക്കുള്ള ട്രെയിനില് എഴുപതോളം യാത്രക്കാര് വൈദ്യുതിയും ഹീറ്റിംഗും ഇല്ലാതെ നാലു മണിക്കൂറിലേറെ സമയം കുടുങ്ങി. ലക്ഷക്കണക്കിന് വീടുകളില് വൈദ്യുതി മുടങ്ങി..\nയുകെയിലും മാലിക് വന് കെടുതിയുണ്ടാക്കി. ബ്രിട്ടൻറെ വടക്കന് ഭാഗങ്ങളിലാണ് കാറ്റ് തകര്‍ത്താടിയത്. സ്‌കോട്ട്ലന്‍ഡില്, കാറ്റില് മരം വീണ് ആണ്‍കുട്ടിയും 60 വയസ്സുള്ള സ്ത്രീയും മരിച്ചു. സ്‌കോട്ട്‌ലന്‍ഡിൻറെ ചില ഭാഗങ്ങളില് മണിക്കൂറില് 100 മൈലിലധികം വേഗതയിലാണ് കാറ്റ് വീശിയത്. ഇതോടെ വ്യാപകമായി ഗതാഗത തടസ്സമുണ്ടായി. പതിനായിരക്കണക്കിന് വീടുകളില് വൈദ്യുതിയും മുടങ്ങി.\nമറഡോണയുടെ സഹോദരന് ഹ്യൂഗോ മറഡോണ അന്തരിച്ചു


വാർത്ത - ആ ക്ലാസിക് വിളക്കുകൾ എങ്ങനെയാണ് രൂപകൽപ്പന ചെയ്തിരിക്കുന്നത്?\nഅലങ്കാര ലൈറ്റുകൾക്ക് ഡിസൈനിൽ വലിയ സ്വാതന്ത്ര്യമുണ്ട്. ഒപ്റ്റിക്കൽ ഗുണനിലവാരത്തിന്റെ ആത്യന്തിക സാങ്കേതിക പരിശ്രമമുള്ള വാണിജ്യ ലൈറ്റിംഗിൽ നിന്ന് വ്യത്യസ്തമായി, അലങ്കാര ലൈറ്റുകളുടെ രൂപകൽപ്പന വിളക്ക് ആകൃതിയുടെ ഭംഗി മാത്രമല്ല, പ്രകാശ പ്രഭാവത്തിന്റെ അന്തരീക്ഷവും izes ന്നിപ്പറയുന്നു. വ്യത്യസ്ത ആപ്ലിക്കേഷൻ സാഹചര്യങ്ങളിൽ, ഡിസൈനർമാർ സാധാരണയായി അലങ്കാര ലൈറ്റുകളുടെ ആകൃതി അല്ലെങ്കിൽ ഒപ്റ്റിക്സിന് പ്രാധാന്യം നൽകുന്നു. അതിനാൽ, ഒരു അലങ്കാര വിളക്ക് രൂപകൽപ്പന ചെയ്യുമ്പോൾ, ഡിസൈനർ “ആകാരം”, “പ്രകാശം” എന്നിവയുടെ അനുപാതം മനസ്സിലാക്കണം.\n1.താഷേപ്പ് പ്രധാന രൂപമാണ്, പ്രകാശം സഹായകമാണ്\nമുകളിലുള്ള ചിത്രത്തിലെ മതിൽ വിളക്കിന് അതിന്റെ ആകൃതിയിൽ സമൃദ്ധമായ ഡിസൈൻ ഭാഷയുണ്ട്. സംയോജിത മിനുസമാർന്ന ഗ്ലാസ് ആകാരം പ്രകാശ സ്രോതസ്സ് മറയ്ക്കുന്നു. ചുവരിൽ വിളക്ക് സ്ഥാപിച്ചിരിക്കുന്നു. കലയുടെ ജ്യാമിതീയ ശൈലിയായതിനാൽ ഇത് ഒരു മതിൽ വിളക്ക് മാത്രമല്ല.\n2.ലൈറ്റ് മുഖ്യധാരയാണ്, ഫോം അനുബന്ധമാണ്.\nവെള്ളത്തുള്ളികൾ വീഴാൻ പോകുന്നു-മൊമന്റോ ചാൻഡിലിയർ ഗ്രൂപ്പ്. മൊമന്റോയുടെ പ്രചോദനം പ്രകൃതിയിലെ രംഗങ്ങളിൽ നിന്നാണ്: വെള്ളത്തുള്ളികൾ തുള്ളി വീഴാൻ പോകുന്ന നിമിഷത്തിലേക്ക് പതുക്കെ അടിഞ്ഞു കൂടുന്നു, അവ എല്ലാ പ്രകാശത്തെയും ആഗിരണം ചെയ്തതുപോലെ, ചുറ്റുമുള്ള രംഗത്തെ പ്രതിഫലിപ്പിക്കുന്നു. മൊമന്റോയുടെ ഗ്ലാസ് ലാമ്പ്ഷെയ്ഡ് ഒരു തുള്ളി വെള്ളമാണ്. ഒരു പ്രകാശ സ്രോതസ്സ് അതിന് മുകളിൽ തൂങ്ങിക്കിടക്കുന്നു. പ്രകാശം “വാട്ടർ ഡ്രോപ്പിലൂടെ” കടന്നുപോകുമ്പോൾ, പ്രകാശം വ്യതിചലിച്ച് ചിതറിക്കിടക്കുന്നു, ശാന്തമായ ജല പ്രതലത്തിൽ വീഴുന്ന ഒരു വെള്ളത്തുള്ളി പോലെ, നിലത്ത് ഒരു പ്രകാശവും ഇരുണ്ടതുമായ ഒരു ഹാലോ രൂപം കൊള്ളുന്നു. ഇതിലെ അലകൾ രസകരമാണ്.\n3.ഫോം, ലൈറ്റ് എന്നിവ വശങ്ങളിലായി.\nഞങ്ങൾ തുടക്കത്തിൽ പറഞ്ഞതുപോലെ, അലങ്കാര ലൈറ്റുകളുടെ ഡിസൈൻ സ്വാതന്ത്ര്യം മികച്ചതാണ്. രൂപത്തിന്റെയും പ്രകാശത്തിന്റെയും ഒരു വശത്ത് ശ്രദ്ധ കേന്ദ്രീകരിക്കുന്നതിനൊപ്പം, ഡിസൈനർമാർക്ക് പരസ്പരം യോജിപ്പിച്ച് യോജിപ്പിക്കാനും യോജിപ്പിക്കാനും കഴിയും.\nമുകളിലുള്ള ചിത്രത്തിൽ, ഡിസൈനർ ആഹ്ലാദകരമായ ആകൃതി സൃഷ്ടിച്ചില്ല, മറിച്ച് നേർത്ത വൃത്താകൃതിയിലുള്ള ലോഹ മോതിരം ഉപയോഗിച്ച് ആകർഷകമായ തിളക്കമുള്ള ഫ്രോസ്റ്റഡ് ബോൾ ലാമ്പ്‌ഷെയ്ഡ് പിടിച്ചു. ഈ കലാസൃഷ്ടിയിൽ, ആകർഷണീയമായ തിളക്കമുള്ള ഫ്രോസ്റ്റഡ് ബോൾ ലാമ്പ്ഷെയ്ഡാണ് ആകൃതിയുടെ പ്രധാന ശരീരം, പ്രകാശത്തിന്റെ പ്രധാന ശരീരം, ആകൃതിയും പ്രകാശവും സംയോജിപ്പിച്ചിരിക്കുന്നു.


India ൽചെലവേറിയ കാമേലേൺ ഐ ലിനേഴ്‌സ് | PriceDekho.com\nExpensive കാമേലേൺ ഐ ലിനേഴ്‌സ് ൽ _ചൊഉംത്ര്യ്_നമെ_വില\nExpensive കാമേലേൺ ഐ ലിനേഴ്‌സ്India 2019 ൽ\nവാങ്ങുക ചെലവേറിയ India ൽ ഐ ലിനേഴ്‌സ് ന് 23 Aug 2019 പോലെ Rs. 240 വരെ വരെയുള്ള. വില പ്രമുഖ എളുപ്പവും പെട്ടെന്നുള്ള ഓൺലൈൻ താരതമ്യം ഓൺലൈൻ സ്റ്റോറുകളിൽ നിന്നും ലഭിക്കും. ഉൽപ്പന്നങ്ങളുടെ ഒരു വിശാല നിര ബ്രൌസ്: വില താരതമ്യം സുഹൃത്തുക്കളുമായി പ്രത്യേകതകൾ അവലോകനങ്ങളും, കാഴ്ച ചിത്രങ്ങളും പങ്ക് വില വായിച്ചു. ഏറ്റവും ജനപ്രീതിയുള്ള ചെലവേറിയ India ൽ കാമേലേൺ എയേലിൻെറ കാമേലേൺ ഹി ടെക് എയേലിൻെറ55 മല ബ്ലാക്ക് Rs. 227 വിലയുള്ള.\nവില കാമേലേൺ ഐ ലിനേഴ്‌സ്\n2 രൂപ അധികമായി ലഭിക്കില്ല കാമേലേൺ ഐ ലിനേഴ്‌സ് ഉണ്ട്. 144. ഉയർന്ന നിരക്കുള്ള ഉൽപ്പന്നം India ൽ Rs. 240 ലഭ്യമായ കാമേലേൺ ഹി ടെക് ലിക്വിഡ് പെൺലൈനർ26 മല ബ്ലാക്ക് ആണ്. ഉപഭോക്താക്കൾ, പ്രീമിയം ഉത്പന്നങ്ങളുടെ നൽകിയ ശ്രേണിയിലെ തിരഞ്ഞെടുക്കാൻ കഴിയും സ്മാർട്ട് തീരുമാനങ്ങൾ വില താരതമ്യം ഓൺലൈൻ വാങ്ങാൻ . വിലകൾ ഓൺലൈൻ ഷോപ്പിംഗ് എന്ന Mumbai, New Delhi, Bangalore, Chennai, Pune, Kolkata, Hyderabad, Jaipur, Chandigarh, Ahmedabad, NCR തുടങ്ങിയ എല്ലാ പ്രധാന നഗരങ്ങളിൽ വരെയുമായിരിക്കും.\nകാമേലേൺ ഹി ടെക് ലി�... Rs. 240\nകാമേലേൺ ഹി ടെക് എയ�... Rs. 227\nടോപ്പ്Cameleon ഐ ലിനേഴ്‌സ്\nപുതിയCameleon ഐ ലിനേഴ്‌സ്\nകാമേലേൺ ഹി ടെക് ലിക്വിഡ് പെൺലൈനർ26 മല ബ്ലാക്ക്\n- ബ്രാൻഡ് Cameleon\n- ക്വാണ്ടിറ്റി 2.6 ml\nകാമേലേൺ ഹി ടെക് എയേലിൻെറ55 മല ബ്ലാക്ക്\n- ക്വാണ്ടിറ്റി 5.5 ml


അണ്ടർ 19 ലോകകപ്പ് ഫൈനൽ മുതൽ ടെസ്റ്റ് ചാമ്പ്യൻഷിപ്പ് ഫൈനൽ വരെ, തകർപ്പൻ റെക്കോർഡ് സ്വന്തമാക്കി വിരാട് കോഹ്ലി - Crickerala\nഅണ്ടർ 19 ലോകകപ്പ് ഫൈനൽ മുതൽ ടെസ്റ്റ് ചാമ്പ്യൻഷിപ്പ് ഫൈനൽ വരെ, തകർപ്പൻ റെക്കോർഡ് സ്വന്തമാക്കി വിരാട് കോഹ്ലി\nBy Crickerala Staff\t Last updated Jun 19, 2021\nഐസിസി ലോക ടെസ്റ്റ് ചാമ്പ്യൻഷിപ്പ് ഫൈനലിന്റെ ഭാഗമായതോടെ ക്രിക്കറ്റ് ചരിത്രത്തിൽ മറ്റാർക്കും നേടാനാകാത്ത റെക്കോർഡ് സ്വന്തമാക്കി ഇന്ത്യൻ ക്യാപ്റ്റൻ വിരാട് കോഹ്ലി. ടെസ്റ്റ് ചാമ്പ്യൻഷിപ്പ് ഫൈനലിലെ ആദ്യ ദിനം ഉപേക്ഷിച്ചുവെങ്കിലും മഴമാറിനിന്ന രണ്ടാം ദിനം മത്സരം ആരംഭിച്ചതോടെയാണ് ഈ റെക്കോർഡ് വിരാട് കോഹ്ലി സ്വന്തമാക്കിയത്.\nഐസിസി ലോക ടെസ്റ്റ് ചാമ്പ്യൻഷിപ്പ് ഫൈനലിന്റെയും ഭാഗമായതോടെ എല്ലാ ഐസിസി ടൂർണമെന്റ് ഫൈനലിലും കളിക്കുന്ന ആദ്യ താരമെന്ന തകർപ്പൻ റെക്കോർഡ് വിരാട് കോഹ്ലി സ്വന്തമാക്കി. 2008 ൽ നടന്ന ഐസിസി അണ്ടർ 19 ലോകകപ്പ് ഫൈനലിൽ ഇന്ത്യയെ കിരീടനേട്ടത്തിലെത്തിച്ചാണ് കോഹ്ലി ഈ യാത്ര ആരംഭിച്ചത്. തുടർന്ന് നാഷണൽ ടീമിൽ അരങ്ങേറ്റം കുറിച്ച താരം 2011 ഐസിസി ഏകദിന ലോകകപ്പ് ഫൈനലിന്റെയും ഭാഗമായി.\nശ്രീലങ്കയ്ക്കെതിരെ നടന്ന ഫൈനലിലും ഇന്ത്യ കിരീടം നേടി. 35 റൺസ് നേടിയാണ് ആ മത്സരത്തിൽ കോഹ്ലി പുറത്തായത്. തുടർന്ന് 2013 ൽ ഇംഗ്ലണ്ടിൽ നടന്ന ചാമ്പ്യൻസ് ട്രോഫി ഫൈനലിലും കോഹ്ലി ടീമിന്റെ ഭാഗമായി. ഇംഗ്ലണ്ടിനെതിരായ ഫൈനലിൽ 34 പന്തിൽ 43 റൺസ് നേടി മികച്ച പ്രകടനം കോഹ്ലി പുറത്തെടുത്തു.\nഅതിനുശേഷം 2014 ൽ നടന്ന ഐസിസി ടി20 ലോകകപ്പ് ഫൈനലിൽ ശ്രീലങ്കയ്ക്കെതിരെ 58 പന്തിൽ നിന്നും 77 റൺസ് നേടി തകർപ്പൻ പ്രകടനം കോഹ്ലി പുറത്തെടുത്തുവെങ്കിലും ടീമിനെ വിജയത്തിലെത്തിക്കാൻ സാധിച്ചില്ല.\n2017 ൽ ഇംഗ്ലണ്ടിൽ ചാമ്പ്യൻസ് ട്രോഫിയിൽ ഇന്ത്യ ഫൈനലിൽ പ്രവേശിച്ചപ്പോൾ ക്യാപ്റ്റൻ വിരാട് കോഹ്ലിയായിരുന്നു. ഇപ്പോഴിതാ പ്രഥമ ഐസിസി ടെസ്റ്റ് ചാമ്പ്യൻഷിപ്പ് ഫൈനലിന്റെയും ഭാഗമായിരിക്കുകയാണ് കിങ് കോഹ്ലി. ഇക്കുറി കിരീടം നേടാൻ കോഹ്ലിയ്ക്ക് സാധിക്കുമെന്ന പ്രതീക്ഷയിലാണ് ആരാധകർ.\nIcc Test ChampionshipIndia v New ZealandLatest Malayalam Cricket NewsVirat Kohliഇന്ത്യ v ന്യൂസിലാൻഡ്\nതെറ്റുകളിൽ നിന്നും ഞങ്ങൾ പഠിച്ചിട്ടില്ല, രാജസ്ഥാനെതിരായ തോവിയോട് പ്രതികരിച്ച് കെ എൽ രാഹുൽ\nഎന്റെ ബൗളർമാരിൽ എനിക്ക് വിശ്വാസമുണ്ട്, അതുകൊണ്ടാണ് ആ രണ്ടോവർ മാറ്റിവെച്ചത്, സഞ്ജു സാംസൺ\nവീണ്ടും പടിക്കൽ കലമുടച്ച് പഞ്ചാബ് കിങ്‌സ്, ഹീറോയായി ത്യാഗി, രാജസ്ഥാൻ റോയൽസിന് ആവേശവിജയം\nതകർപ്പൻ നേട്ടത്തിൽ വാർണറെയും റെയ്നയെയും പിന്നിലാക്കി കെ എൽ രാഹുൽ, മുൻപിൽ ക്രിസ് ഗെയ്ൽ മാത്രം\nഅന്ന് സുരേഷ് റെയ്നയെ വീഴ്ത്തിയത് വിരാട് കോഹ്ലിയുടെ പ്ലാൻ, തുറന്നുപറഞ്ഞ് ഡെയ്ൽ സ്റ്റെയ്ൻ\nഅവൻ ലോകകപ്പിൽ ഇന്ത്യയുടെ വജ്രായുധമാകും, കെ കെ ആർ സ്പിന്നറെ പ്രശംസിച്ച് വിരാട് കോഹ്ലി\nകോഹ്ലിപ്പടയ്ക്ക് കാലിടറി, അനായാസ വിജയം നേടി കൊൽക്കത്ത നൈറ്റ് റൈഡേഴ്‌സ്\nഐ പി എൽ ചരിത്രത്തിൽ ഇതാദ്യം, ചരിത്രനേട്ടം സ്വന്തമാക്കി വിരാട് കോഹ്ലി\nഐ പി എല്ലിലും ലോകകപ്പിലും യഥാർത്ഥ വിരാട് കോഹ്ലിയെ കാണാനാകും, കോഹ്ലിയെ തീരുമാനത്തെ പിന്തുണച്ച് ഡെയ്ൽ സ്റ്റെയ്ൻ\nകോഹ്ലി ലക്ഷ്യം വെയ്ക്കുന്നത് സച്ചിന്റെ റെക്കോർഡ്, ക്യാപ്റ്റൻസി ഒഴിയുന്നത് ലക്ഷ്യത്തിലെത്താൻ കൂടുതൽ സഹായിക്കും, മുൻ ഓസ്‌ട്രേലിയൻ താരം\nIndian Premier League755


ചെറുതിരുനാവായ ബ്രഹ്മാ-ശിവക്ഷേത്രം - വിക്കിപീഡിയ\n(തിരുനാവായ മഹാദേവക്ഷേത്രം എന്ന താളിൽ നിന്നും തിരിച്ചുവിട്ടതു പ്രകാരം)\nമലപ്പുറം ജില്ലയിൽ (കേരളം, ഇന്ത്യ) പുണ്യനദിയായ ഭാരതപ്പുഴയുടെ തീരത്തുള്ള പുരാതന ശിവ-ബ്രഹ്മാ പ്രതിഷ്ഠകൾ ഉള്ള മഹാക്ഷേത്രമാണ് തിരുനാവായ മഹാദേവക്ഷേത്രം. ശിവക്ഷേത്രത്തിന് എതിർവശത്തായി ഭാരതപ്പുഴയുടെ വടക്കേ തീരത്താണ്മഹാവിഷ്ണുവിന്റെ പ്രതിഷ്ഠയുള്ള പ്രസിദ്ധമായ തിരുനാവായ നാവാമുകുന്ദക്ഷേത്രം സ്ഥിതിചെയ്യുന്നത്. ഒരേ സ്ഥലത്ത് ത്രിമൂർത്തികളുടെ സാന്നിധ്യമുള്ള ഈ പുണ്യഭൂമിയിൽ ബലിതർപ്പണം നടത്തുന്നത് ഗംഗാനദീതീരത്ത് ഗയയിൽ തർപ്പണം ചെയ്യുന്നതു തുല്യമെന്ന് വിശ്വാസം. ഇതിഹാസ പ്രശസ്തമായ മാമാങ്കം ഉത്സവം നടന്നിരുന്നത് ഈ ക്ഷേത്രങ്ങളുടെ പരിസരത്ത് വെച്ചായിരുന്നു. പഴയ കേരളത്തിലെ നൂറ്റെട്ട് ശിവക്ഷേത്രങ്ങളിൽ പറയുന്ന ശിവക്ഷേത്രമാണ് ഇത്.. വൈഷ്ണവാംശഭൂതനായ ശ്രീ പരശുരാമനാൽ പ്രതിഷ്ഠിക്കപ്പെട്ടു എന്ന് ഐതിഹ്യമുള്ള ഈ ക്ഷേത്രത്തിലെ പ്രധാന പ്രതിഷ്ഠ ശ്രീപരമശിവനാണ്.. \nതിരുനാവായ നാവാമുകുന്ദ ക്ഷേത്രം[തിരുത്തുക]\nപ്രധാന ലേഖനം: തിരുനാവായ നാവാമുകുന്ദക്ഷേത്രം\nമഹാവിഷ്ണു ആണ് ഇവിടത്തെ പ്രധാന പ്രതിഷ്ഠ. നവാമുകുന്ദൻ എന്ന പേരിലാണ് അറിയപ്പെടുന്നത്. നവയോഗികളായ സത്തുവനാഥർ, സാലോഗ നഥർ, ആദിനാഥർ, അരുളിത്തനാഥർ, മാദംഗ നാഥർ, മച്ചേന്ദിര നാഥർ, കഡയന്തിര നാഥർ, കോരയ്ക്കനാഥർ, കുക്കുടാനാഥർ, എന്നിവർക്ക് ഭഗവാനിവിടെ ദർശനം നൽകിയിട്ടൂണ്ട്. യാഗങ്ങൾ നടത്തുന്നതിൽ വളരെ സമർത്ഥരായിരുന്നു ഈ നവയോഗികളും. അതുകൊണ്ട് തന്നെ പണ്ട് ഈ സ്ഥലം “തിരുനവയോഗി” എന്നും കാലം പോയതനുസരിച്ച് ആ പേർ ലോപിച്ച് "തിരുനാവായ" എന്നുമായിമാറി. ലക്ഷ്മീ ദേവിയ്ക്ക് ഇവിടെ പ്രത്യേക സന്നിധിയാണെന്നുള്ളതാണിവിടുത്തെ ഏറ്റവും വലിയ വിശേഷം. മലയാള നാട്ടിലെ ദിവ്യദേശങ്ങൾക്കുള്ള വിശേഷണങ്ങളിൽ ഒന്നാണിത്. ഭാരതപ്പുഴയുടെ തീരത്തുള്ള ഈ ദിവ്യധാമത്തിൽ ഭഗവാൻ നിന്ന തിരുക്കോലത്തിലാണ് കുടികൊള്ളുന്നത്. ഭാരതപ്പുഴയുടെ അങ്ങേക്കരയിൽ ഒരു ശിവപ്രതിഷ്ഠയും ബ്രഹ്മദേവന്റെ പ്രതിഷ്ഠയും കാണുന്നുണ്ട്. \n↑ സഞ്ചാരികൾ കണ്ട കേരളം (മലയാളം ഭാഷയിൽ) - വേലായുധൻ, പണിക്കശ്ശേരി. - കറൻറ് ബുക്സ് - ISBN 81-240-1053-6.\n"https://ml.wikipedia.org/w/index.php?title=ചെറുതിരുനാവായ_ബ്രഹ്മാ-ശിവക്ഷേത്രം&oldid=2582966" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 06:47, 11 ജൂലൈ 2017.


ട്രെയിന് യാത്രയ്ക്കിടെ പ്രസവവേദന; ഒരു രൂപ ക്ലിനിക്കില് യുവതിക്ക് സുഖപ്രസവം - Pravasishabdam\nHome News National ട്രെയിന് യാത്രയ്ക്കിടെ പ്രസവവേദന; ഒരു രൂപ ക്ലിനിക്കില് യുവതിക്ക് സുഖപ്രസവം\nട്രെയിന് യാത്രയ്ക്കിടെ പ്രസവവേദന; ഒരു രൂപ ക്ലിനിക്കില് യുവതിക്ക് സുഖപ്രസവം\nതാനെ: ട്രെയിനിലെ യാത്രയ്ക്കിടെ പ്രസവവേദന അനുഭവപ്പെട്ട യുവതിക്ക് ഒരു രൂപ ക്ലിനിക്കില് സുഖപ്രസവം നടന്നു.\nമുംബൈ താനെ റെയില്‍വേ സ്റ്റേഷനിലെ ഒരു രുപ ക്ലിനിക്കിലാണ് യുവതിയ്ക്ക് പ്രസവം നടന്നത്. പൂജ ചൗഹാന് എന്ന യുവതി കൊങ്കണ് കന്യാ എക്സ്പ്രസില് മുംബൈയ്ക്ക് പോകുമ്‌ബോഴായിരുന്നു പ്രസവവേദന ഉണ്ടായത്.\nഉടനെ ട്രെയിനിലുള്ളവര് അധികൃതരെ വിവരം അറിയിക്കുകയായിരുന്നു. ട്രെയിന് താനെ സ്റ്റേഷനിലെത്തിയപ്പോള് അധികൃതര് ഒരു രൂപ ക്ലിനിക്കില് യുവതിയെ പ്രവേശിപ്പിച്ചു. യുവതിയ്ക്ക് ജനിച്ചത് ആണ്‍കുഞ്ഞാണ്. അമ്മയും കുഞ്ഞും സുരക്ഷിതരാണെന്ന് ഡോക്ടര്‍മാര് അറിയിച്ചു.\nPrevious articleബസ് റോഡിലൂടെ ചീറിപ്പായുമ്പോള് ഡ്രൈവറുടെ അഭ്യാസപ്രകടനം.. ഡ്രൈവറര് ഫോണില് ചാറ്റ് ചെയ്യുന്നു? കല്ലട ബസില് യാത്ര ചെയ്ത ആ രാത്രിയെ കുറിച്ച് യുവാവിന്റെ കുറിപ്പ്.. വൈറലായ വീഡിയോ കാണാം\nNext articleശബരിമലയിലെ യുവത പ്രവേശനവും പ്രളയവും ഉണ്ടാകുമെന്ന് അയ്യപ്പന് മുന്‍കൂട്ടി അറിഞ്ഞു: കടപ്പത്ര വിവാദത്തില് വിചിത്ര വാദവുമായി ദേവസ്വം ബോര്‍ഡ്\nതിരുവനന്തപുരം സ്വർണക്കടത്ത് കേസിൽ ഊർജിതമായി തുടർനടപടി ഉണ്ടാകും: ഒരാളെയും വെറുതെ വിടില്ലെന്ന് കേന്ദ്ര സഹമന്ത്രി...


എൺപതുകഴിഞ്ഞ തടവുകാരെ മോചിപ്പിക്കണം ; യുക്തമായ തീരുമാനമെടുക്കണമെന്ന് മനുഷ്യാവകാശ കമ്മീഷൻ - Media Malayalam (മീഡിയ മലയാളം)\nഎൺപതുകഴിഞ്ഞ തടവുകാരെ മോചിപ്പിക്കണം ; യുക്തമായ തീരുമാനമെടുക്കണമെന്ന് മനുഷ്യാവകാശ കമ്മീഷൻ\nപിക്അപ് വാനിൽ തിക്കിനിറച്ചുകൊണ്ടുവന്ന പശുക്കളിൽ ഒന്ന് ചത്തു, മറ്റൊന്ന് വഴിയിൽ പ്രസവിച്ചു\nവിളവൂർക്കലിൽ യുവാവിന്റെ കണ്ണിൽ മുളകുപൊടിയെറിഞ്ഞ് വെട്ടി പരിക്കേൽപ്പിച്ചു\nT 20-T 20 ഭരിക്കുന്ന പഞ്ചായത്തുകൾക്ക് തുടർ പോലീസ് സംരക്ഷണം വേണം എന്ന ഹർജികളിലെ ആവശ്യം ഹൈക്കോടതി നിരസിച്ചു\nകോഴിക്കോട്:- എൺപതു കഴിഞ്ഞ തടവുകാരെ മോചിപ്പിക്കണമെന്ന ആവശ്യം പരിഗണിച്ച് നീതിയുക്തമായ തീരുമാനമെടുക്കണമെന്ന് സംസ്ഥാന മനുഷ്യാവകാശ കമ്മീഷൻ ചീഫ് സെക്രട്ടറിയോട് ആവശ്യപ്പെട്ടു.\nസ്വീകരിച്ച നടപടികൾ രണ്ട് മാസത്തിനകം അറിയിക്കണമെന്നും കമ്മീഷൻ ജുഡീഷ്യൽ അംഗം കെ ബൈജുനാഥ് ചീഫ് സെക്രട്ടറിക്ക് നൽകിയ ഉത്തരവിൽ പറഞ്ഞു.\nകോഴിക്കോട് സെന്റ് സേവിയേഴ്സ് കോളേജിലെ 50 എൻ എസ് എസ് വോളന്റിയർമാർ പ്രൊഫസർ വർഗ്ഗീസ് മാത്യുവിന്റെ നേതൃത്വത്തിൽ സമർപ്പിച്ച പരാതിയിലാണ് കമ്മീഷന്റെ ഇടക്കാല ഉത്തരവ്.\nവിശദമായ സർവേ നടത്തിയ ശേഷമാണ് തങ്ങൾ ഇങ്ങനെയൊരു ആവശ്യം മുന്നോട്ട് വയ്ക്കുന്നതെന്ന് പരാതിക്കാർ അറിയിച്ചു. എന്നാൽ പരാതിക്കാർ ഉന്നയിച്ച വിഷയത്തിൽ ഉത്തരവ് പുറപ്പെടുവിക്കാൻ സർക്കാരിന് മാത്രമാണ് അധികാരമെന്ന് കമ്മീഷൻ പറഞ്ഞു. ഇക്കാര്യത്തിൽ കമ്മീഷന് ഇടപെടാൻ പരിമിതിയുണ്ടെന്നും ഉത്തരവിൽ പറയുന്നു. മനുഷ്യാവകാശ കമ്മീഷൻ കോഴിക്കോട് സിറ്റിംഗ് മാറ്റി\nകോഴിക്കോട് :- സംസ്ഥാന മനുഷ്യാവകാശ കമ്മീഷൻ ജുഡീഷ്യൽ അംഗം കെ ബൈജുനാഥ് ജൂലൈ 16 ന് കോഴിക്കോട് ഗവ. ഗസ്റ്റ് ഹuസിൽ നടത്താനിരുന്ന സിറ്റിംഗ് ജൂലൈ 19 ലേക്ക് മാറ്റിയതായി കമ്മീഷൻ അറിയിച്ചു. സമയം രാവിലെ 10.30 ന്.\ncalled for an appropriate decision\nPrisoners over eighty should be released\nPrevious articleസ്കൂളിൽ കയറിക്കൂടിയ പുള്ളിപ്പുലി ഇനി കാട്ടിലേക്ക്\nNext articleതിരുവനന്തപുരത്ത് സിക ക്ലസ്റ്റര് രൂപപ്പെട്ടെന്ന് ആരോഗ്യമന്ത്രി വീണാ ജോര്‍ജ്


നല്ല പഞ്ഞി പോലെ സോഫ്റ്റായ ഇഡലി ഉണ്ടാക്കുവാൻ ഇഡ്ഡലിക്ക് മാവ് ഇതുപോലെ ഒന്ന് തയ്യാറാക്കൂ.. ഈ റെസിപ്പി തീർച്ചയായും ഇഷ്ടപ്പെടും.!!\nBy Stebin Alappad Last updated Mar 9, 2022\nആദ്യം ഒരു പാത്രത്തിലേക്ക് 1 കപ്പ് പുഴുങ്ങലരി എടുക്കുക. ചോറ് വെക്കുന്ന ഏത് അരിയും നമുക്ക് ഇതിനായി ഉപയോഗിക്കാവുന്നതാണ്. ഇനി ഇതിലേക്ക് വെള്ളമൊഴിച്ച് നാലഞ്ച് തവണ നല്ലപോലെ കഴുകി എടുക്കുക. അടുത്തതായി ഒരു പാത്രത്തിൽ കുറച്ചധികം വെള്ളം ചൂടാക്കുക. എന്നിട്ട് അതിലേക്ക് അൽപം ഉപ്പ് ചേർക്കാം. ഉപ്പ് ചേർത്ത് അരി കുതിർക്കുകയാണെങ്കിൽ\nഅരിയിലെ ചീത്ത മണം മാറുന്നതാണ്. വെള്ളം ചൂടായി വരുമ്പോൾ തീ ഓഫാക്കി കഴുകി വെച്ചിരിക്കുന്ന അരി ചേർത്ത് കൊടുക്കാം. എന്നിട്ട് നന്നായി ഇളക്കി യോജിപ്പിക്കുക. ഇനി ഇത് അടച്ചു വെച്ച് ഒരു മൂന്ന് മണിക്കൂർ മാറ്റിവെക്കുക. ചൂടു വെള്ളത്തിൽ അരി കുതിർക്കാൻ വെക്കുകയാണെങ്കിൽ അരി വേഗത്തിൽ കുതിർത്ത് കിട്ടുകയും അതു പോലെ അരിയിലെ\nപശപശപ്പ് മാറികിട്ടുകയും ചെയ്യും. അടുത്തതായി ഒരു പാത്രത്തിലേക്ക് 1/4 കപ്പ് ഉഴുന്ന്, 1 tbsp പച്ചരി, 1/4 tsp ഉലുവ എന്നിവ ചേർക്കുക. പിന്നീട് ഇതിലേക്ക് വെള്ളം ഒഴിച്ച് നല്ലപോലെ കഴുകി എടുക്കുക. അതിനുശേഷം ഇതിലേക്ക് നല്ലവെള്ളം ഒഴിച്ചു2മണിക്കൂർ അടച്ചുവെച്ച് ഫ്രിഡ്‌ജിൽ കുതിർക്കാൻ വെക്കാം. അടുത്തതായി കുതിർത്തെടുത്ത അരി ഊറ്റിയെടുത്ത് മിക്സിയുടെ ജാറിലേക്കിടുക.\nപിന്നീട് ഇതിലേക്ക് കുതിർത്തി വെച്ചിരുന്ന ഉഴുന്ന്, 1 tbsp ചോറ്, 1 1/4 കപ്പ് ഉഴുന്ന് കുതിർത്ത തണുത്ത വെള്ളം എന്നിവ ചേർത്ത് നല്ലപോലെ അരച്ചെടുക്കുക. എന്നിട്ട് ഒരു പാത്രത്തിലേക്ക് മാറ്റുക. ഇനി മാവ് അടച്ചുവെച്ച് ഒരു എട്ട് മണിക്കൂർ മാറ്റിവെക്കുക. പിന്നീട് ചെയ്യേണ്ട കാര്യങ്ങൾ വീഡിയോയിൽ വിശദമായി നിങ്ങൾക്ക് കാണിച്ചു തരുന്നുണ്ട്. Video credit: sruthis kitchen\n5 രൂപ ഹോർലിക്‌സ് മിക്സിയിൽ ഇങ്ങനെ ചെയ്‌തു നോക്കൂ; ഹോർലിക്‌സ് വീട്ടിൽ ഉണ്ടായിട്ടും ഈ ട്രിക് ഇതുവരെ അറിഞ്ഞില്ലല്ലോ.?


Janmabhumi| കർഫ്യൂ ലംഘിക്കുന്ന പ്രവാസികളെ പുറത്താക്കും, പിന്നെ ഒരിക്കലും തിരിച്ചുവരാനാവില്ല; മുന്നറിയിപ്പുമായി സൗദി\nMay 22, 2020, 04:11 p.m.\nകര്‍ശന നിബന്ധനകളാണ് കര്‍ഫ്യൂ കാലയളവില് ഏര്‍പ്പെടുത്തിയിരിക്കുന്നത്. ഏതാനും അത്യാവശ്യ സ്ഥാപനങ്ങള് തുറക്കാനുള്ള അനുമതി നല്‍കിയിട്ടുണ്ട്. പ്രത്യേക പാസുമായിട്ടാവണം അത്യാവശ്യ കാര്യങ്ങള്‍ക്കായി പുറത്തിറങ്ങേണ്ടത്.\nറിയാദ്: നാളെ മുതൽ തുടങ്ങുന്ന കർഫ്യൂ ലംഘിക്കുന്ന പ്രവാസികളെ നാട് കടത്തുമെന്ന് സൗദി അറേബ്യ. പിന്നെ ഒരിക്കലും സൗദിയില് കടക്കാന് അനുവദിക്കില്ല. സ്വദേശികളിൽ നിന്നും കടുത്ത പിഴ ഈടാക്കും. കര്‍ഫ്യൂ സമയത്ത് പുറത്തിറങ്ങുന്നതിന് നേരത്തെ അനുവദിച്ച എല്ലാ കര്‍ഫ്യൂ പാസുകളും ഓണ്‍ലൈനില് പുതുക്കണം.\n27 വരെയാണ് കര്‍ഫ്യൂ. പെരുന്നാള് അവധി ദിനത്തില് കൂടിച്ചേരലുകള് വ്യാപകമായി ഉണ്ടാകുമെന്നതിനാലാണ് കര്‍ഫ്യു ഏര്‍പ്പെടുത്തിയത്. കര്‍ശന നിബന്ധനകളാണ് കര്‍ഫ്യൂ കാലയളവില് ഏര്‍പ്പെടുത്തിയിരിക്കുന്നത്. ഏതാനും അത്യാവശ്യ സ്ഥാപനങ്ങള് തുറക്കാനുള്ള അനുമതി നല്‍കിയിട്ടുണ്ട്. പ്രത്യേക പാസുമായിട്ടാവണം അത്യാവശ്യ കാര്യങ്ങള്‍ക്കായി പുറത്തിറങ്ങേണ്ടത്.\nതുറന്നു പ്രവര്‍ത്തിക്കാന് അനുവാദമുള്ള സ്ഥാപനങ്ങള് കൊവിഡ് വ്യാപന നിയന്ത്രണത്തിന്റെ ഭാഗമായി പ്രഖ്യാപിച്ച എല്ലാ കരുതല് നടപടികളും സ്വീകരിച്ചിരിക്കണം.ലംഘനം കണ്ടെത്തിയാല് കര്‍ശന നടപടികള് നേരിടേണ്ടി വരുമെന്നും അധികൃതര് മുന്നറിയിപ്പ് നല്‍കിയിട്ടുണ്ട്. വാണിജ്യ സ്ഥാപനങ്ങള്‍ക്കുള്ളില് കൂടുതല് ആളുകള് അകത്തോ പുറത്തോ ഒത്തുകൂടിയാല് 5,000 റിയാല് മുതല് ഒരു ലക്ഷം റിയാല് വരെ പിഴ ഈടാക്കും. സ്ഥാപനം അടച്ചു പൂട്ടിക്കും.


യുഎഇയുടെ പുതിയ ബജറ്റ് വിമാനം ഉടന്; ആദ്യ വിമാനം അബൂദബിയിലെത്തി |wizz-air-abu-dhabi-celebrates-arrival-of-first-new-aircraft\nHome Gulf UAE യുഎഇയുടെ പുതിയ ബജറ്റ് വിമാനം ഉടന്; ആദ്യ വിമാനം അബൂദബിയിലെത്തി\nദുബൈ: യുഎഇയുടെ പുതിയ ബജറ്റ് വിമാനക്കമ്പനിയായ വിസ് എയര് അബൂദബി പ്രവര്‍ത്തന സജ്ജമായി. ആദ്യ വിമാനം കഴിഞ്ഞദിവസം അബൂദബി രാജ്യാന്തര വിമാനത്താവളത്തില് എത്തി.\nഅലക്‌സാന്‍ഡ്രിയ, ഏഥന്‍സ്, ജോര്‍ജിയയിലെ കുടൈസി, സൈപ്രസിലെ ലര്‍നാകാ, ഉക്രെയ്‌നിലെ ഒഡേസ, അര്‍മേനിയയിലെ യെരേവന് എന്നിവിടങ്ങളിലേക്കാവും സര്‍വീസുകള് നടത്തുകയെന്നു വിമാനക്കമ്പനി വ്യക്തമാക്കി.\nയുഎഇയിലെ വമ്പന് കമ്പനിയായ എഡിക്യു, വിസ് എയര് ഹോള്‍ഡിങ്‌സ് എന്നിവ ചേര്‍ന്നാണ് വിമാനക്കമ്പനി തുടങ്ങിയത്. കുറഞ്ഞ ചെലവില് യാത്രയൊരുക്കി ജനപ്രിയമാവാനാണ് ശ്രമിക്കുന്നതെന്ന് വിസ്എയര് അബൂദബി എംഡി കീസ് വാന് ഷായെക് വ്യക്തമാക്കി.\nയുഎഇയുടെ മൂന്നാമത്തെയും അബുദാബിയുടെ രണ്ടാമത്തെയും ബജറ്റ് വിമാനമാണ് വിസ് എയര് അബൂദബി.\nPrevious articleപ്രധാന കണ്ണികളായി താരസുന്ദരിമാര്; ദക്ഷിണേഷ്യന് രാജ്യങ്ങളിലെ മയക്കുമരുന്ന് മാഫിയയുടെ പറുദീസയായി ബംഗളൂരു\nNext articleഖത്തറിലെ ജിംനേഷ്യങ്ങളില് മാസ്‌ക്ക് നിര്‍ബന്ധമാക്കി വാണിജ്യ മന്ത്രാലയം; ജിമ്മില് പാലിക്കേണ്ട നിര്‍ദേശങ്ങള് ഇങ്ങനെ


'ജിജ്ഞാസ'യ്ക്ക് തിരശീല വീണു :: Janmabhumi Daily\n'ജിജ്ഞാസ'യ്ക്ക് തിരശീല വീണു\nSunday 18 June 2017 9:54 pm IST\nതിരുവനന്തപുരം: വിദ്യാര്‍ത്ഥി സേവാ ട്രസ്റ്റും വഞ്ചിപൂവര് ഫണ്ടും സംയുക്തമായി സംഘടിപ്പിച്ച ജിജ്ഞാസ 2017ന് തിരശീലവീണു. പൂജപ്പുര സരസ്വതി മണ്ഡപം മൈതാനിയില് ആറു ദിവസമായി നടന്ന അന്താരാഷ്ട്ര ആയുര്‍വേദ സമ്മേളനവും ആരോഗ്യ-ശാസ്ത്ര പ്രദര്‍ശനവുമാണ് സമാപിച്ചത്. സമാപന സമ്മേളനം ശാന്തിഗിരി ആശ്രമം ഓര്‍ഗനൈസിംഗ് സെക്രട്ടറി ഗുരുരത്‌നം ജ്ഞാനതപസ്വി ഉദ്ഘാടനം ചെയ്തു. എബിവിപി അഖിലേന്ത്യ ജോയിന്റ് ഓര്‍ഗനൈസിംങ് സെക്രട്ടറി ജി. ലക്ഷ്മണ് അദ്ധ്യക്ഷത വഹിച്ചു. കേരള സര്‍ക്കാര് മുന് ഡിഎഎംഇ ഡോ. പി. ശങ്കരന്‍കുട്ടി, കര്‍ണാടക എബിവിപി സംസ്ഥാന പ്രസിഡന്റ് അല്ലാമ പ്രഭ, ദേശീയ സെക്രട്ടറി ഒ. നിധീഷ്, എബിവിപി കേരള മുന് സംസ്ഥാന സെക്രട്ടറി ജി.എം. മഹേഷ്, വിദ്യാര്‍ത്ഥി സേവാ ട്രസ്റ്റ് ചെയര്‍മാന് എം. ജയകുമാര് എന്നിവര് പങ്കെടുത്തു. ജിജ്ഞാസ ചെയര്‍മാന് ഡോ. ജെ. രാധാകൃഷ്ണന് സ്വാഗതവും വിനീത് മോഹന് നന്ദിയും പറഞ്ഞു. മികച്ച അധ്യാപകനും മികച്ച കോളേജിനുമുള്ള പ്രഥമ ജിജ്ഞാസ അവാര്‍ഡുകള് വിതരണം ചെയ്തു. അന്താരാഷ്ട്ര സമ്മേളനത്തില് മികച്ച പ്രബന്ധം അവതരിപ്പിച്ച വിദ്യാര്‍ത്ഥികള്‍ക്കും മികച്ച പോസ്റ്റര് തയ്യാറാക്കിയ വിദ്യാര്‍ത്ഥികള്‍ക്കുമുള്ള പുരസ്‌കാരങ്ങളും സമ്മാനിച്ചു.\nകാര് കനാലില് വീണു; ആളപായമില്ല\nകലാമാമാങ്കത്തിന് തിരശ്ശീല വീണു


ഭക്ഷ്യവസ്തുക്കളില് മായം ചേര്‍ത്താല് ഇനി ജീവപര്യന്തം തടവും 10 ലക്ഷം രൂപ പിഴയും ശിക്ഷ; നിയമം കര്‍ശനമാക്കാനൊരുങ്ങി കേന്ദ്രം\nകരട് നിയമത്തില് ജൂലൈ രണ്ടിനകം എല്ലാ സംസ്ഥാനങ്ങളും അഭിപ്രായം സമര്‍പ്പിക്കാനാണ് ഫുഡ് സേഫ്‍റ്റി അതോറിറ്റി ആവശ്യപ്പെട്ടിട്ടുള്ളത്.\n27 Jun, 2018 at 05:50 AM\nഭക്ഷണത്തിൽ മായം ചേർക്കുന്നതിനെതിരായ നിയമം കേന്ദ്ര സര്‍ക്കാര് കര്‍ശനമാക്കുന്നു. ഭക്ഷണത്തിൽ മായം ചേർത്താലുള്ള ഉയര്‍ന്ന ശിക്ഷ ജീവപര്യന്തവും 10 ലക്ഷം രൂപ പിഴയുമാകും.. ഭക്ഷ്യ സുരക്ഷാ ഉദ്യോഗസ്ഥരെ ഭീഷണിപ്പെടുത്തിയാലുള്ള ശിക്ഷയിലും വര്‍ധനവുണ്ടാകും. നിയമ ഭേദഗതിയുടെ കരടിൽ സംസ്ഥാനങ്ങളുടെ അഭിപ്രായം തേടി.\n2006ലെ ഭക്ഷ്യസുരക്ഷാനിയമം 2011ലാണ് കേന്ദ്രം വിജ്ഞാപനം ചെയ്തത്. ആ നിയമത്തിലാണ് സുപ്രീംകോടതിയുടെ നിർദേശാനുസരണം നൂറോളം ഭേദഗതികള് കൊണ്ടു വരുനനത്. കരട് നിയമപ്രകാരം ഭക്ഷണത്തിൽ മായം ചേർക്കുന്നവർക്കുള്ള ശിക്ഷ ജീവപര്യന്തമാക്കി ഉയർത്തും. 10 ലക്ഷം രൂപ പിഴയും ഈടാക്കും.\nഭക്ഷ്യസുരക്ഷ ഉദ്യോഗസ്ഥരെ ഭീഷണപ്പെടുത്തുന്നവരുടെ ശിക്ഷയിലും വര്‍ധനവ് വരുത്തിയിട്ടുണ്ട്. ഉയര്‍ന്ന ശിക്ഷ6മാസത്തില് കുറയാത്ത തടവ് ശിക്ഷയും5ലക്ഷം രൂപ പിഴയുമാകും. നിലവിലിത്3മാസം തടവ് ശിക്ഷയും ഒരു ലക്ഷം രൂപ പിഴയുമാണ്.\nഎല്ലാ സംസ്ഥാനങ്ങളിലും ഭക്ഷ്യസുരക്ഷാ അതോറിറ്റികളും പരാതികൾ പരിഹരിക്കുന്നതിനുള്ള ട്രിബ്യൂണലുകളും സ്ഥാപിക്കണമെന്നും കരട് നിയമത്തിലുണ്ട്. ഭക്ഷ്യ സുരക്ഷാ നിധി എന്ന പേരില് കാമ്പയിനുകളും കരട് നിയമത്തില് നിർദേശിക്കുന്നു. കരട് നിയമത്തില് ജൂലൈ രണ്ടിനകം എല്ലാ സംസ്ഥാനങ്ങളും അഭിപ്രായം സമര്‍പ്പിക്കാനാണ് ഫുഡ് സേഫ്‍റ്റി അതോറിറ്റി ആവശ്യപ്പെട്ടിട്ടുള്ളത്.


എഞ്ചിനീയറുമായി മോതിരം മാറ്റം പെയിന്റിംഗ് തൊഴിലാളിയുമായി ഒളിച്ചോടി – Intensive Promoter\nHome / Lifestyle / എഞ്ചിനീയറുമായി മോതിരം മാറ്റം പെയിന്റിംഗ് തൊഴിലാളിയുമായി ഒളിച്ചോടി\nഎഞ്ചിനീയറുമായി മോതിരം മാറ്റം പെയിന്റിംഗ് തൊഴിലാളിയുമായി ഒളിച്ചോടി\nIntensive Promo June 17, 2018\tLifestyle Leaveacomment 525 Views\nവിവാഹ നിശ്ചയ ദിവസം മോതിരമണിഞ്ഞ ഗള്‍ഫ് എഞ്ചിനീയറെ വേണ്ടെന്നുവെച്ച് കോളജ് വിദ്യാര്‍ത്ഥിനി കാമുകനോടൊപ്പം ഒളിച്ചോടി. പിന്നീട് വിവാഹിതരായി പോലീസ് സ്റ്റേഷനില് ഹാജരായി. പടന്നക്കാട് സി കെ നായര് കോളേജിലെ ബിരുദ വിദ്യാര്‍ത്ഥിനി നീലേശ്വരം പള്ളിക്കര കുഞ്ഞിപ്പുളിക്കാലിലെ യുവതിയാണ് കൊയാമ്പുറം തോട്ടുംപുറത്തെ പെയിന്റിംഗ് തൊഴിലാളിക്കൊപ്പം ഒളിച്ചോടി ക്ഷേത്രത്തില് വെച്ച് വിവാഹിതരായത്.\nപെൺകുട്ടിയെ കാണാനില്ലെന്ന് ബന്ധുക്കള് പോലീസ് സ്റ്റേഷനില് പരാതി നല്‍കിയതിനാലാണ് വിവാഹത്തിന് ശേഷം ഇരുവരും പോലീസ് സ്റ്റേഷനില് ഹാജരായത്. വിവാഹ രേഖകള് പരിശോധിച്ച ശേഷം കോടതിയില് ഹാജരാക്കി. കോടതി ഇവരെ സ്വന്തം ഇഷ്ടത്തിന് വിട്ടയച്ചു. ഏതാനും ആഴ്ച മുമ്ബായിരുന്നു പെൺകുട്ടിയും ഗള്‍ഫിലെ എഞ്ചിനീയറായ യുവാവുമായി വിവാഹം ഉറപ്പിച്ചത്.\nവിവാഹ ശേഷം പെൺകുട്ടിയെ ഗള്‍ഫിലേക്ക് കൊണ്ടുപോകാനായിരുന്നു തീരുമാനം. നിശ്ചയ ദിവസം വരന് കൈമാറിയ വിലപിടിപ്പുള്ള മൊബൈല് ഫോണുമായാണ് പെൺകുട്ടി കാമുകനോടൊപ്പം ഒളിച്ചോടിയത്. പോലീസ് സ്റ്റേഷനില് വെച്ച് മൊബൈല് ഫോണ് ബന്ധുക്കള്‍ക്ക് തിരിച്ചു നല്‍കി.\nഇവരുടെ പ്രണയ വിവാഹത്തെ തുടര്‍ന്ന് നാട്ടില് ഇരുവിഭാഗങ്ങള് തമ്മില് സംഘര്‍ഷം ഉടലെടുത്തു. ഇവരുടെ വിവാഹം നടത്താന് സഹായിച്ച യുവാവിന്റെ സുഹൃത്തുക്കള് തിങ്കളാഴ്ച രാവിലെ ജോലിക്ക് പോകുമ്ബോള് പെൺകുട്ടിയുടെ വീട്ടിനടുത്തുവെച്ച് ഒരു സംഘം ആളുകള് ഇവരുമായി\nവാക്കുതര്‍ക്കത്തിലേര്‍പ്പെടുകയും തുടര്‍ന്ന് സംഘട്ടനത്തിലേര്‍പ്പെടുകയും ചെയ്തു. സംഭവമറിഞ്ഞ് നീലേശ്വരം പോലീസ് സ്ഥലത്തെത്തി ഇരുവിഭാഗത്തില് പെട്ടവരെയും കസ്റ്റഡിയിലെടുത്ത് പോലീസ് സ്റ്റേഷനിലേക്ക് കൊണ്ടുപോയി ചര്‍ച്ച നടത്തുകയും പ്രശ്നം പരിഹരിക്കുകയും ചെയ്തു.\nPrevious തന്നെ പൂര്‍ണനഗ്നനാക്കി പള്ളി വികാരി ലൈംഗീക പീഢനം നടത്തി, പുറത്തുപറയാതിരിക്കാൻ ഗുണ്ടയേ കൊണ്ടും പീഢിപ്പിച്ചു..!!\nNext ദര്‍ശനസമയം ഭക്ത ജനങ്ങള്‍ക്കായി കടല് വഴിമാറി കൊടുക്കുന്ന അത്ഭുതക്ഷേത്രം; ലോകത്തിനു എക്കാലവും അത്ഭുതമായി ഈ ശിവക്ഷേത്രം..!!


പടക്കശാലകളിൽ പൊട്ടിത്തെറി;4മരണം | National | Deshabhimani | Sunday Sep 9, 2018\nപടക്കശാലകളിൽ പൊട്ടിത്തെറി;4മരണം\nശിവകാശിയിലും സേലത്തും പടക്കനിർമാണ ശാലകളിലുണ്ടായ പൊട്ടിത്തെറിയിൽ നാലുപേർ മരിച്ചു. നാലുപേർക്ക‌് ഗുരുതരമായി പരിക്കേറ്റു.\nശനിയാഴ‌്ച രാവിലെയാണ‌് രണ്ടിടങ്ങളിലും വൻ പൊട്ടിത്തെറിയുണ്ടായത‌്. വിരുദുനഗറിലെ പടക്കനിർമാണ ശാലയിലെ പൊട്ടിത്തെറിയിൽ മൂന്നുപേരും സേലത്തുണ്ടായ അപകടത്തിൽ ഒരാളുമാണ‌് മരിച്ചത‌്. ദീപാവലിക്കായി വൻതോതിൽ പടക്കം നിർമിക്കുന്നതിനിടെയായിരുന്നു രണ്ടിടങ്ങളിലും അപകടം.\nശിവകാശിക്കുസമീപം കക്കിവാടൻപട്ടിയിലെ കൃഷ‌്ണസാമി പടക്ക നിർമാണശാലയിൽ ശനിയാഴ‌്ച രാവിലെ പത്തരയ‌്ക്കായിരുന്നു അപകടം. തൊഴിലാളികളായ എ കൃഷ‌്ണൻ (43), ജി മാരിയപ്പൻ (35), എം പാണ്ഡ്യരാജൻ (43) എന്നിവരാണ‌് മരിച്ചത‌്. ഗുരുതര പരിക്കേറ്റ എം പൊന്നുസാമി, എം ദേവി എന്നിവരെ സർക്കാർ ആശുപത്രിയിൽ പ്രവേശിപ്പിച്ചു. പൊട്ടിത്തെറിയിൽ പടക്കനിർമാണശാല പൂർണമായും തകർന്നു. വെടിമരുന്ന‌് നിറയ‌്ക്കുന്നതിനിടെ പൊടുന്നനെ പൊട്ടിത്തെറിക്കുകയായിരുന്നു. ഫയർഫോഴ‌്സ‌് എത്തി മൂന്നര മണിക്കൂറിലേറെ പ്രയത‌്നിച്ചാണ‌് തീയണച്ചത‌്.\nസേലം ജില്ലയിലെ ആത്തൂരിൽ അനധികൃത പടക്ക നിർമാണശാലയിലുണ്ടായ അപകടത്തിലാണ‌് ഒരാൾ മരിച്ചത‌്. ഇരുപത്തെട്ടുകാരനായ ഇയാളെ തിരിച്ചറിഞ്ഞിട്ടില്ല. രണ്ടുപേർക്ക‌് പരിക്കേറ്റു. ഇവരുടെ നില ഗുരുതരമാണെന്ന‌് പൊലീസ‌് പറഞ്ഞു. രണ്ട‌് സംഭവങ്ങളിലും അന്വേഷണം തുടങ്ങി.ഏപ്രിലിൽ ശിവകാശിയിലെ പടക്ക നിർമാണശാലയിലുണ്ടായ സ‌്ഫോടനത്തിൽ നാലുപേർ മരിച്ചിരുന്നു.


careers advice to school students: അഭിരുചി നേരത്തെ കണ്ടെത്താം...! - the most powerful career advice that every school students needs to know | Samayam Malayalam\nthe most powerful career advice that every school students needs to know\nഅഭിരുചി നേരത്തെ കണ്ടെത്താം...!\nSamayam Malayalam | Updated: 21 Dec 2019, 12:36:00 PM\nഒരു പ്രത്യേക വിഷയത്തിലുളള താല്‍പര്യം, അറിവ് അല്ലെങ്കില് ആ കഴിവ് ആര്‍ജ്ജിക്കാനുളള ഒരാളുടെ പ്രത്യേക സ്വഭാവ വിശേഷത്തെയാണ് അഭിരുചി എന്നു വിളിക്കുന്നത്.\nസ്വപ്നങ്ങൾ കാണാത്ത ആരുമില്ല. എന്നാൽ സ്വപ്നം കാണുന്ന കരിയർ മേഖലയിൽ എത്തിച്ചേരുന്നവർ വളരെ ചുരുക്കമാണ്. ചിലർ നന്നായി ശ്രമിക്കും, മറ്റ് ചിലർ ആഗ്രഹിക്കും, ചില കൂട്ടർ സ്വപ്നം മാത്രം കാണും...ഇങ്ങനെ നീളുന്നു വ്യത്യസ്ഥമായ ജീവിതങ്ങൾ. പണ്ട് കാലത്ത് അതിജീവനമായിരുന്നു പ്രശ്നമെങ്കിൽ ഇന്ന് നല്ല ഒരു ജോലി ലഭിക്കുക എന്നതാണ് ഏറ്റവും വലിയ പ്രശ്നം.\n2019 നോക്കുകയാണെങ്കിൽ ഇന്നത്തെ കാലത്ത് കരിയർ സാധ്യതകൾ വളരെ വ്യത്യസ്ഥമാണ്. തൊഴിൽ അവസരങ്ങൾ ദിനംപ്രതി വർധിച്ച് വരുമ്പോഴും തൊഴിലില്ലാത്തവരുടെ എണ്ണം കൂടി വരികെയാണ്. ഇനി ഒരു വ്യക്തി എന്ന നിലയിൽ ഓരോ തൊഴിലും എല്ലാവർക്കും യോജിച്ചെന്ന് വരില്ല എന്നുണ്ടോ.\nസ്കൂളിൽ പഠിക്കുന്ന സമയത്തേ എന്താവണം എന്നൊരു ലക്ഷ്യം വേണം. ഓരോരുത്തർക്കും അവർക്കുചിതമായ കരിയർ ചെയ്യാൻ കഴിയുമ്പോഴാണ് സമൂഹവും രാഷ്ട്രവും കൂടുതൽ കരുത്തുറ്റതാവുന്നത്. ആയതിനാൽ കുട്ടികൾക്ക് എപ്പോഴും മാതാപിതാക്കളുടെ സഹായം ആവശ്യമാണ്. കുട്ടികളുടെ വിദ്യാഭ്യാസ കാര്യത്തിൽ വലിയ തുക ചിലവഴിക്കുന്നത് മാത്രമല്ല മാതാപിതാക്കളുടെ കടമ എന്ന് ഓർമ്മ വേണം. അവരുടെ ഉള്ളിലെ കഴിവുകൾ കണ്ടെത്താനും അതിനനുസരിച്ചുള്ള അവസരങ്ങൾ പരിചയപ്പെടുത്താനും മാതാപിതാക്കളാണ് മുൻകൈയ്യെടുക്കേണ്ടത്. എന്നാൽ, മാതാപിതാക്കളുടെ ഇഷ്ടത്തിനല്ല കുട്ടികളെ പഠിപ്പിക്കേണ്ടത് എന്ന ബോധ്യം ഇക്കൂട്ടർ ആർജ്ജിച്ചെടുക്കണം. തല്ലി പഠിപ്പിക്കുന്നത് വഴി കുട്ടികളുടെ മനസ്സിൽ വൈരാഗ്യത്തിൻ്റെ മൊട്ടാണ് നിങ്ങൾ വിരിയിക്കുന്നത്.\nഇനി, ചെറുപ്പത്തിൽ ഒന്നും ലക്ഷ്യം വെച്ചില്ല. ബിരുദമാവട്ടെ എന്ന് കരുതിയാൽ ഫലം വിപരീതമാവാനാണ് സാധ്യത. ബിരുദം കഴിഞ്ഞ് കരിയർ കണ്ടെത്തുന്നത് പലപ്പോഴും അബദ്ധത്തിലേക്കാണ് നയിക്കുന്നതെന്ന് പലപ്പോഴും പലരായി തെളിയിച്ച് കഴിഞ്ഞതാണ്. ഈ സമയത്താണ് നേരത്തെ കരിയർ കണ്ടെത്തി അതിനുള്ള ഒരുക്കങ്ങൾ ചെയ്യുന്നതിൻ്റെ പ്രാധാന്യം. അഭിരുചിക്കനുസരിച്ച് വിദ്യാർഥികളിൽ സ്വപ്നം രൂപപ്പെടുത്തിയെടുക്കാൻ കഴിയുന്നതാണ് നമ്മുടെ രാജ്യത്തിൻ്റെ ഏറ്റവും വലിയ നേട്ടങ്ങളിൽ ഒന്ന് എന്ന് മറക്കണ്ട.\nഅഭിരുചിക്കനുസരിച്ചുള്ള കരിയർ, അതുമായി ബന്ധപ്പെട്ടുള്ള സ്വപ്നം എന്നിവ ചെറുപ്പത്തിലേ കണ്ടു തുടങ്ങുന്നവർക്ക് പിന്നീടുള്ളതെല്ലാം ഒരു പോരാട്ടമായിരിക്കും. അവരറിയാതെ തന്നെ ആ സ്വപ്നത്തിലേക്ക് സഞ്ചരിച്ചുക്കൊണ്ടേ ഇരിക്കും. അതിനാവശ്യമായ പുസ്തകങ്ങൾ, യാത്രകൾ, അഭിമുഖം, മറ്റ് പരിപാടി എന്നിവ ആസൂത്രണം ചെയ്യാനും സാധിക്കും. എന്നാൽ, ബിരുദ കോഴ്സിൽ നിന്ന് തീർത്തും വ്യത്യസ്ഥമായി തൊഴിൽ മേഖല കണ്ടെത്തുന്നവരും ഇന്ന് കുറവല്ല. അക്കൂട്ടത്തിൽ വിജയിച്ചവരും ഏറെയാണ്.\nഒരു കുട്ടിക്ക് എന്തൊക്കെ ആകാം, ആവാതിരിക്കാം എന്നൊക്കെ മാതാപിതാക്കൾ ചെറുപ്പത്തിലേ അവബോധം സൃഷ്ടിക്കുന്നത് നല്ലതാണ്. ജോലിക്ക് വലിപ്പ ചെറുപ്പമില്ലെന്നും തങ്ങളുടെ ഇഷ്ടമനുസരിച്ചുള്ള ജോലിയാണ് പിൻതുടരേണ്ടതെന്നും മനസ്സിലാക്കാൻ കുട്ടികളെ ഇത് സഹായിക്കും. ഡോക്ടരും എൻജിനീയറും അല്ലാത്ത ഒരു ലോകമുണ്ടെന്നും കുട്ടികൾ ചെറുപ്പം മുതലേ ഇതുവഴി അറിഞ്ഞ് തുടങ്ങും. മറ്റുള്ളവരെ ബഹുമാനിക്കാനും ഏതു ജോലിക്കും അതിൻ്റെ പ്രാധാന്യമുണ്ടെന്നും അവർ തിരിച്ചറിയുകയും ചെയ്യും.\nഅഭിരുചി എന്നാൽ എന്താണ് ?\nഒരു പ്രത്യേക വിഷയത്തിലുളള താല്‍പര്യം, അറിവ് അല്ലെങ്കില് ആ കഴിവ് ആര്‍ജ്ജിക്കാനുളള ഒരാളുടെ പ്രത്യേക സ്വഭാവ വിശേഷത്തെയാണ് അഭിരുചി എന്നു വിളിക്കുന്നത്. ഈ അഭിരുചി ഓരോരുത്തരിലും വ്യത്യസ്തമായിരിക്കും. കഴിവും അഭിരുചിയും രണ്ടായതിനാൽ അവനവൻ്റെ അഭിരുചിയ്ക്കനുസൃതം കോഴ്‌സുകള് തെരഞ്ഞെടുത്ത് അനുബന്ധ തൊഴില് മേഖലകളിൽ എത്തിച്ചേരാനാണ് ശ്രമിക്കേണ്ടത്. ഏതു വഴിയില് പോകാനാണ് താല്‍പര്യമെന്ന് നേരത്തെ തന്നെ തീരുമാനിക്കുന്നതാണ് നല്ലത്. സിവില് സര്‍വീസാണ് ലക്ഷ്യമെങ്കില് ഹൈസ്‌കൂള് ക്ലാസുകളിലെത്തുമ്പോള് മുതല് പൊതുവിജ്ഞാനം പഠിച്ച് തുടങ്ങണം. പേപ്പര് വായനയും കൂടെക്കൂട്ടണം.\nതൊഴിലും ആത്മ സംതൃപ്തിയും\nതൊഴിൽ മേഖല എന്തുമാകട്ടെ, ആത്മ സംതൃപ്തി ഇല്ലെങ്കിൽ പ്രശ്നം രൂക്ഷമാണ്. ഏതു മേഖലയില് വിജയിക്കണമെങ്കിലും ഏര്‍പ്പെട്ടിരിക്കുന്ന തൊഴിലില് സംതൃപ്തി കണ്ടെത്താന് സാധിക്കണം. അല്ലാത്തവര് തൊഴില്‍രംഗത്ത് പരാജയപ്പെടുമെന്നത് തീർച്ചയാണ്. വിജയിക്കുവാന് ആദ്യമായി ചെയ്യേണ്ടത് ഓരോ വ്യക്തിയുടെയും അഭിരുചി മനസിലാക്കി അതിനു പറ്റുന്ന കോഴ്‌സുകള് തെരഞ്ഞെടുക്കുക എന്നതാണ്. എന്നാൽ, ഇന്നത്തെ കാലത്ത് കുട്ടികളുടെ അഭിരുചി മനസിലാക്കി അവര്‍ക്ക് താല്‍പര്യമുള്ള കോഴ്‌സിനു വിടാന് പലപ്പോഴും മാതാപിതാക്കള് തയ്യാറാകുന്നില്ല എന്നതാണ് വലിയൊരു പ്രശ്നം. ഇത്തരത്തിലുള്ള ആളുകൾ ജോലിയിൽ പ്രവേശിച്ച് പിന്നീട് ഒന്നും താങ്ങാനാവാതെ ആത്മഹത്യയിൽ എത്തിനിക്കുന്നതും ഇന്ന് കുറവല്ല.\nമാത്തമാറ്റിക്സ്; ഉപരി പഠനം ഇവിടായാലോ...!ആര്‍ട്ടിക്കിള് ഷോ\nകരിയർ ടിപ്സ് അഭിരുചി careers advice to school students career tips for students career advice articles\nWeb Title : the most powerful career advice that every school students needs to know


ജൈവകൃഷി : വളം അടുക്കളയില് നിന്ന് - Krishideepam.in\nഇതുരണ്ടും പച്ചക്കറികള്, വാഴ എന്നിവയ്ക്ക് നല്ല വളമാണ്. മത്സ്യാവശിഷ്ടം വാഴയ്ക്ക് ഏറെ സമൃദ്ധി നല്‍കും. ചുവട്ടില് ഇട്ട് അല്‍പം മണ്ണ് മൂടിയാല് മതി. മീന് കഴുകിയ വെള്ളം പച്ചക്കറിക്ക് ചുവട്ടില് ഒഴിച്ചുകൊടുക്കാം. അലങ്കാരച്ചെടികളില് പ്രയോഗിച്ചാല് ധാരാളം പൂക്കളുണ്ടാകും. മാംസാവശിഷ്ടം (എല്ല് ഉള്‍പ്പെടെ) തെങ്ങ്, കമുക് എന്നിവയ്ക്കും എല്ല് നുറുക്കിയത് പൂച്ചെടികള്‍ക്കും ഉത്തമമാണ്. എല്ലിലെ ഫോസ്ഫറസ് ഘടകം പ്രത്യേകം ഗുണം ചെയ്യും.


DigitalMalayali| വര്‍ക്കല താലൂക്കാശുപത്രിയിലെ നഴ്സിംഗ് ഓഫീസര് കോവിഡ് ബാധിച്ചു മരിച്ചു; നിരവധി ആരോഗ്യപ്രവര്‍ത്തകര്‍ക്ക് കൊവിഡ്\nDigital Malayali Web Desk January 18, 2022, 01:18 p.m.\nഇന്നലൊണ് കോവിഡ് സ്ഥിരീകരിച്ചത്. തുടര്‍ന്ന് വീട്ടില് ക്വാറന്റീനില് ആയിരുന്നു.\nതിരുവനന്തപുരം: വര്‍ക്കല താലൂക്ക് ആശുപത്രിയിലെ നഴ്‌സിംഗ് ഓഫീസിലെ ഗ്രേഡ് വണ് ഓഫീസര് പി.എസ് സരിത (52) കോവിഡ് ബാധിച്ചു മരിച്ചു. കല്ലറ സി.എഫ്.എല്.ടി.സിയില് കോവിഡ് ഡ്യുട്ടിയില് ആയിരുന്നു. ഇന്നലൊണ് കോവിഡ് സ്ഥിരീകരിച്ചത്. തുടര്‍ന്ന് വീട്ടില് ക്വാറന്റീനില് ആയിരുന്നു.\nരാവിലെ ബന്ധുക്കള് ഭക്ഷണവുമായി എത്തിയപ്പോള് അവശനിലയില് കണ്ടതിനെ തുടര്‍ന്ന് ആശുപത്രിയില് എത്തിച്ചെങ്കിലും മരണം സ്ഥിരീകരിക്കുകയായിരുന്നു. കഴിഞ്ഞ ദിവസം വരെ കോവിഡ് ഡ്യൂട്ടിയില് ആയിരുന്നു. സരിതയെ കൂടാതെ വര്‍ക്കലയിലെ നിരവധി ആരോഗ്യപ്രവര്‍ത്തകര്‍ക്ക് നിലവില് കൊവിഡ് സ്ഥിരീകരിച്ചിട്ടുണ്ട്.\nതിരുവനന്തപുരം മെഡിക്കല് കോളജ് ആശുപത്രിയില് 24 ഡോക്ടര്‍മാര്‍ക്ക് കോവിഡ് സ്ഥിരീകരിച്ചു. 109 ജീവനക്കാര്‍ക്ക് രോഗം സ്ഥിരീകരിച്ചിട്ടുണ്ട്.\nത്തുദിവസം കൊണ്ട് കോവിഡ് രോഗികളുടെ എണ്ണത്തില് നാലിരട്ടി വര്‍ധന ഉണ്ടായതായും, സ്ഥിതി അതീവ ഗൗരവകരമാണെന്നും ആരോഗ്യമന്ത്രി വീണാ ജോര്‍ജ് പറഞ്ഞു.\nസംസ്ഥാനത്ത് ഇന്ന് 223 പേര്‍ക്ക് കോവിഡ്; 299 പേര് രോഗമുക്തി നേടി\nസംസ്ഥാനത്ത് ഇന്ന് 347 പേര്‍ക്ക് കോവിഡ്\nദമ്പതികള് ഇന്നുമുതല് ഒരുമിച്ച് കിടക്കരുത്, കെട്ടിപ്പിടിത്തവും ചുംബിക്കുകയും ചെയ്യരുത്; കര്‍ശന നിര്‍ദ്ദേശവുമായി ചൈന\nആശങ്കയൊഴിഞ്ഞു; മുംബൈയിലേത് ഓമിക്രോണ് എക്സ്‌ഇ വകഭേദമല്ല; സ്ഥിരീകരണം വന്നത് ജിനോമിക് പരിശോധനയില്\nസംസ്ഥാനത്ത് 361 പേര്‍ക്ക് കൊവിഡ്


ഷീറ്റ് മെറ്റല് വൈറ്റ് വേരിയന്റില് ടിവിഎസ് ജൂപ്പിറ്റര് | Future Kerala\nഡെല്‍ഹി എക്‌സ് ഷോറൂം വില 63,497 രൂപ\nടിവിഎസ് ജൂപ്പിറ്റര് സ്‌കൂട്ടറിന്റെ ‘ഷീറ്റ് മെറ്റല് വൈറ്റ്’ വേരിയന്റ് ഇന്ത്യന് വിപണിയില് അവതരിപ്പിച്ചു. 63,497 രൂപയാണ് ഡെല്‍ഹി എക്‌സ് ഷോറൂം വില. ജൂപ്പിറ്ററിന്റെ ഏറ്റവും താങ്ങാവുന്ന വേരിയന്റാണ് ഇപ്പോള് പുറത്തിറക്കിയ ഷീറ്റ് മെറ്റല് വൈറ്റ്.\nഅതേസമയം, നിലവിലെ മറ്റെല്ലാ വേരിയന്റുകളുടെയും വില വര്‍ധിപ്പിച്ചു. വിവിധ വേരിയന്റുകള്‍ക്ക് 1,645 രൂപ മുതല് 2,770 രൂപ വരെയാണ് വില വര്‍ധന. സ്റ്റാന്‍ഡേഡ്, സെഡ്എക്‌സ്, സെഡ്എക്‌സ് ഡിസ്‌ക്, ക്ലാസിക് വേരിയന്റുകള്‍ക്ക് യഥാക്രമം 65,497 രൂപയും 68,247 രൂപയും 72,347 രൂപയും 72,472 രൂപയുമാണ് ഇപ്പോള് ഡെല്‍ഹി എക്‌സ് ഷോറൂം വില.\nഎല്ലാ വേരിയന്റുകളിലും എല്‍ഇഡി ഹെഡ്‌ലാംപ്, മൊബീല് ചാര്‍ജിംഗ് സൗകര്യം, സീറ്റിനടിയില് 21 ലിറ്റര് സ്റ്റോറേജ് എന്നിവ സവിശേഷതകളാണ്. പുറമേക്കൂടി ഇന്ധനം നിറയ്ക്കാന് കഴിയുന്ന സ്‌കൂട്ടറാണ് ടിവിഎസ് ജൂപ്പിറ്റര്.\n109.7 സിസി, എയര് കൂള്‍ഡ് എന്‍ജിനാണ് കരുത്തേകുന്നത്. ഈ മോട്ടോര് 7.3 ബിഎച്ച്പി കരുത്തും 8.4 എന്‍എം ടോര്‍ക്കും ഉല്‍പ്പാദിപ്പിക്കും. എന്‍ജിനുമായി സിവിടി ചേര്‍ത്തുവെച്ചു. മുന് ചക്രത്തില് ഡിസ്‌ക് ബ്രേക്ക് ഓപ്ഷനായി ലഭിക്കും.\nTags: Jupiter Sheet Metal White TVS\nPrevious പൊതുനിരത്തുകളിൽ പരീക്ഷണ ഓട്ടവുമായി സോണി വിഷൻ എസ്


കൂടുതല് ഫീച്ചറുകളുമായി ടിയാഗോ എന്ന ജനപ്രിയന് | Tata Tiago XT Variant Gets Feature Update\nകൂടുതല് ഫീച്ചറുകളുമായി ടിയാഗോ എന്ന ജനപ്രിയന്\nജനപ്രിയ മോഡല് ടിയാഗോയുടെ മിഡ് വേരിയന്റിലും കൂടുതല് സൗകര്യം ഒരുക്കാനുള്ള നീക്കത്തിലാണ് ടാറ്റ\nMumbai, First Published Oct 15, 2020, 2:44 PM IST\nജനപ്രിയ മോഡല് ടിയാഗോയുടെ മിഡ് വേരിയന്റിലും കൂടുതല് സൗകര്യം ഒരുക്കാനുള്ള നീക്കത്തിലാണ് ടാറ്റ എന്ന് റിപ്പോര്‍ട്ട്. XT വേരിയന്റിലേക്ക് കൂടുതല് ഫീച്ചറുകള് നല്‍കാന് കമ്പനി തയ്യാറെടുക്കുന്നതായി റഷ് ലൈനാണ് റിപ്പോര്‍ട്ട് ചെയ്‍തത്.\nഇതിന്‍റെ സ്റ്റിയറിങ്ങ് മൗണ്ടഡ് ഓഡിയോ ആന്‍ഡ് ഫോണ് കണ്‍ട്രോള് സംവിധാനം ഈ മോഡലില് സ്ഥാനം പിടിച്ചു. മുമ്പ് ടിയാഗോയുടെ ഉയര്‍ന്ന വേരിയന്റായ XZ, XZ+ എന്നിവയില് മാത്രമാണ് ഈ ഫീച്ചര് നല്‍കിയിരുന്നത്.\nഎന്നാല്, പുതിയ ഫീച്ചര് വാഹനത്തില് നല്‍കിയതിനൊപ്പം പിന്നിലെ പാര്‍സല് ഷെല്‍ഫ് ട്രേ ഇതില് നിന്ന് നീക്കിയിട്ടുമുണ്ട്. പുതിയ പരിഷ്‌കാരങ്ങള് വരുത്തിയതോടെ XT വേരിയന്റിന്റെ വിലയില് 1000 രൂപയുടെ വര്‍ധനവുണ്ടാകുമെന്നാണ് റിപ്പോര്‍ട്ടുകള്.\nഫോളോ മീ ഹോം ഹെഡ്‌ലാമ്പ്, 14 ഇഞ്ച് സ്റ്റീല് വീല് വിത്ത് വീല് കവര്, ബോഡി കളര് റിയര്‍വ്യു മിററും ഡോര് ഹാന്‍ഡിലും, ഇന്റിക്കേറ്റര് നല്‍കിയുള്ള ഇലക്ട്രിക്കലി അഡ്ജസ്റ്റബിള് മിറര്, റിയര് പാര്‍ക്കിങ്ങ് അസിസ്റ്റന്‍സ് വിത്ത് ഡിസ്‌പ്ലേ, സെന്റര് ലോക്കിങ്ങ്, ഇന്‍ഫോടെയ്ന്‍മെന്റ് സിസ്റ്റം, മുന്നിലും പിന്നിലും പവര് വിന്‍ഡോ എന്നിവ XT വേരിയന്റില് തുടരുമെന്നാണ് റിപ്പോര്‍ട്ട്. മാറ്റങ്ങള് വരുത്തിയെത്തിയിട്ടുള്ള പുതിയ ടിയാഗോ അടുത്ത മാസം നിരത്തുകളിലെത്തിയേക്കും.\nഅതേസമയം ടിയാഗോ മൂന്നുലക്ഷം യൂണിറ്റുകളാണ് ഇതുവരെ വിപണിയിലെത്തിയത്. ഗുജറാത്തിലെ സനന്ദ് പ്ലാന്റില് നിന്ന് 300,000-ാമത്തെ ടിയാഗോ കിഴിഞ്ഞദിവസമാണ് പുറത്തിറക്കിയത്. 2016 ല് ആരംഭിച്ച ടാറ്റ ടിയാഗോ തകര്‍പ്പന് ഡിസൈന്, സാങ്കേതിക വിദ്യ, ഡ്രൈവിംഗ് സൈനാമിക്‌സ് എന്നിവയുടെ കാര്യത്തില് എല്ലായിടത്തും പ്രശംസ പിടിച്ചുപറ്റി. ഇംപാക്ട് ഡിസൈന് ആശയത്തിനു കീഴിലുള്ള ആദ്യ വാഹനമാണിത്. ഈ വിഭാഗത്തില് ആദ്യമായി അവതരിപ്പിക്കുന്ന നിരവധി പുതിയ ഫീച്ചറുകളുമായാണ് വാഹനം വിപണിയിലിറങ്ങിയത്.\n1.2 ലിറ്റർ ത്രീ സിലിണ്ടർ റിവോട്രോൺ പെട്രോൾ എഞ്ചിനാണ് വാഹനത്തിന്‍റെ ഹൃദയം. ഈ എഞ്ചിന് 85 ബിഎച്ച്പി പവറും 113 എന്‍എം ടോര്‍ക്കും സൃഷ്‍ടിക്കും. അഞ്ച് സ്പീഡ് മാനുവല് അഞ്ച് സ്പീഡ് ഓട്ടോമാറ്റിക് ട്രാന്‍സ്മിഷനുകളില്\nTata Tiago XT Features\nടിയാഗോ XT ഫീച്ചേഴ്‍സ്


ശരിക്കും മടുപ്പ് തോന്നിയത് കൊണ്ടാണ് മാറി നിന്നത്, മനസ്സ് തുടന്ന് റോമ! - മലയാളം ന്യൂസ് പോർട്ടൽ\nPosted on November 5, 2020, 11:27 AM\nമലയാളികൾക്ക് ഏറെ പ്രിയങ്കരിയായ താരമാണ് റോമാ. നോട്ട് ബുക്ക് എന്ന ചിത്രത്തിലൂടെ മലയാള സിനിമയിൽ അരങ്ങേറ്റം കുറിച്ച താരമാണ് റോമ. മലയാളത്തിൽ എത്തുന്നതിനു മുൻപ് തന്നെ താരം തെലുങ്കിലും തമിഴിലും തന്റെ കഴിവ് തെളിയിച്ചിട്ടുണ്ട്. 2006 ൽ മലയാള സിനിമയിൽ എത്തിയ താരം 2012 വരെ സജീവ സാന്നിധ്യം ആയിരുന്നു. ശേഷം ഓരോ വർഷത്തെ ഇടവേളകൾ എടുത്തിട്ടാണ് രണ്ടു ചിത്രത്തിൽ കൂടി അഭിനയിച്ചത്. പിന്നീട് കുറെ നാൾ താരം സിനിമയിൽ നിന്നും വിട്ടുനിൽക്കുകയായിരുന്നു. എന്നാൽ ഇപ്പോൾ വെള്ളേപ്പം എന്ന ചിത്രത്തിലൂടെ താരം വീണ്ടും തിരിച്ചു വരവിന് ഒരുങ്ങുകയാണ്. ഇത്ര വര്ഷം സിനിമയിൽ നിന്നും വിട്ട് നിൽക്കാൻ ഉണ്ടായ കാരണം തുറന്നു പറയുകയാണ് റോമ ഇപ്പോൾ.\nസിനിമയിൽ തന്നെ തേടി എപ്പോഴും സ്ഥിരം വേഷങ്ങൾ മാത്രം ആണ് എത്തിയിരുന്നത്. അച്ചായത്തി, ഗ്ലാമർ കാമുകി വേഷങ്ങൾ ആണ് താൻ അഭിനയിച്ചവയിൽ കൂടുതൽ. ഒരേ കാറ്റഗറിയിൽ ഉള്ള വേഷങ്ങൾ സ്ഥിരമായി ചെയ്തുകൊണ്ടിരുന്നപ്പോൾ മടുപ്പ് തോന്നിയെന്നും അത് കൊണ്ടാണ് ഒരു ഇടവേള എടുത്ത് സിനിമയിൽ നിന്നും മാറി നിന്നതെന്നുമാണ് ഒരു അഭിമുഖത്തിൽ റോമാ പറഞ്ഞത്. സിനിമയിൽ നിന്നും വിട്ട് നിൽക്കുകയായിരുന്നെങ്കിലും താരത്തിന്റെ വിശേഷങ്ങൾ അറിയാൻ ആരാധകർക്ക് ഏറെ താൽപ്പര്യം ആയിരുന്നു.\nതാരം സുഹൃത്തുക്കൾക്കൊപ്പം നൈറ്റ് പാർട്ടിയിലും മറ്റും അടിച്ചു പൊളിക്കുന്നതിന്റെ ചിത്രങ്ങൾ സോഷ്യൽ മീഡിയയിൽ വ്യാപകമായി പ്രചരിച്ചിരുന്നു. അക്ഷയ് രാധ കൃഷ്ണൻ, ഷൈൻ ടോം ചാക്കോ തുടങ്ങിയവർ കേന്ദ്ര കഥാപാത്രങ്ങളായി എത്തുന്ന നവാഗത സംവിധായകാൻ പ്രവീൺ രാജ് പൂക്കാടൻ സംവിധാനം ചെയ്യുന്ന വെള്ളേപ്പം എന്ന ചിത്രത്തിൽ വീണ്ടും സിനിമയിലേക്കുള്ള തിരിച്ചുവരവിന് ഒരുങ്ങുകയാണ് റോമ ഇപ്പോൾ.\nസൂപ്പർസ്റ്റാറുകൾക്കൊപ്പം പോലും അഭിനയിക്കാൻ ലഭിച്ച അവസരങ്ങൾ താൻ നിഷേദിച്ചുവെന്നും നല്ല കഥാപാത്രങ്ങൾ ലഭിക്കാഞ്ഞതിനാലാണ് അത്തരം അവസരങ്ങളോടെ നോ പറഞ്ഞതെന്നും താരം പറഞ്ഞു. കൂടാതെ ആദ്യ സമയത്ത് തനിക്ക് ലഭിച്ച അതെ സ്നേഹവും പ്രാർത്ഥനയും തന്റെ രണ്ടാം തിരിച്ചു വരവിലും നൽകണമെന്നും റോമ ആരാധകരുടെ പറഞ്ഞു.


വാക്സിനേഷൻ സാർവത്രികമായി നടപ്പിലാക്കാൻ മുൻഗണനയെന്ന് മന്ത്രി വീണ ജോർജ്: ബ്ളാക്ക് ഫംഗസിനെ കുറിച്ച് ആശങ്കപ്പെടേണ്ടതില്ല, ലോക്ക് ഡൗൺഫലം അറിയുക അടുത്ത മാസം; ജാഗ്രത വിടരുതെന്നും മന്ത്രി • Rounds Time Malayalam\nThu, 24 Jun 2021 01:50:43 +0530\nHome Kerala വാക്സിനേഷൻ സാർവത്രികമായി നടപ്പിലാക്കാൻ മുൻഗണനയെന്ന് മന്ത്രി വീണ ജോർജ്: ബ്ളാക്ക് ഫംഗസിനെ കുറിച്ച് ആശങ്കപ്പെടേണ്ടതില്ല, ലോക്ക്...\nവാക്സിനേഷൻ സാർവത്രികമായി നടപ്പിലാക്കാൻ മുൻഗണനയെന്ന് മന്ത്രി വീണ ജോർജ്: ബ്ളാക്ക് ഫംഗസിനെ കുറിച്ച് ആശങ്കപ്പെടേണ്ടതില്ല, ലോക്ക് ഡൗൺഫലം അറിയുക അടുത്ത മാസം; ജാഗ്രത വിടരുതെന്നും മന്ത്രി\nസംസ്ഥാനത്ത് വാക്‌സിനേഷൻ സാർവത്രികമായി നടപ്പാക്കാനാണ് ഇപ്പോൾ മുൻഗണന നൽകുന്നതെന്ന് ആരോഗ്യ മന്ത്രി വീണാ ജോർജ്. കേരളത്തിൽ ബ്ലാക്ക് ഫംഗസിനെക്കുറിച്ച് ആശങ്കപ്പെടേണ്ട സാഹചര്യമില്ലെന്നും മന്ത്രി വ്യക്തമാക്കി.\nകുറഞ്ഞ സമയത്തിനുള്ളിൽ വാക്‌സിനേഷൻ പൂർത്തിയാക്കുകയാണ് ലക്ഷ്യം. വരും ദിവസങ്ങളിലെ കേസുകളുടെ എണ്ണം, ടെസ്റ്റ് പോസിറ്റിവിറ്റി നിരക്ക് തുടങ്ങിയവ വിലയിരുത്തി മുന്നോട്ട് പോകും. മുഖ്യമന്ത്രിയുടെ നേതൃത്വത്തിൽ മോണിറ്ററിങ് നടത്തിയ ശേഷമാണ് ഇനിയുള്ള പ്രതിരോധ പ്രവർത്തനങ്ങൾ എങ്ങനെ ആയിരിക്കണമെന്ന് തീരുമാനിക്കുക. നിലവിൽ ബ്ലാക്ക് ഫംഗസ് സംസ്ഥാനത്ത് കൂടുതലായി റിപ്പോർട്ട് ചെയ്യുന്നുണ്ട്. നേരത്തേ തന്നെ കേരളത്തിൽ റിപ്പോർട്ട് ചെയ്തിട്ടുള്ള രോഗമാണ് ബ്ലാക്ക് ഫംഗസ്. പക്ഷേ മരണനിരക്ക് വളരെ കുറവായിരുന്നു’. ലോക്ഡൗൺ നിയന്ത്രണങ്ങളുടെ ഫലം അടുത്ത മാസത്തോടെയാവും അറിയാനാവുക. കോവിഡ് കേസുകൾ കുറഞ്ഞാലും ജാഗ്രത തുടരണം. ഡെങ്കിപ്പനി, എലിപ്പനി തുടങ്ങിയവയ്ക്കെതിരെയും പ്രതിരോധം ശക്തമാക്കണം. ഡോക്ടർമാരുടെ നിർദേശപ്രകാരമല്ലാതെ സ്റ്റിറോയ്ഡ് മരുന്നുകൾ ഉപയോഗിക്കരുതെന്നും നിലവിൽ ആശങ്കപ്പെടേണ്ട കാര്യമില്ലെന്നും ആരോഗ്യ മന്ത്രി വ്യക്തമാക്കി.\nPrevious articleഗ്രൂപ്പുകൾക്കെതിരെ ആഞ്ഞടിച്ച് സുധീരൻ: ഗ്രൂപ്പ് തീവ്രവാദത്തിന്റെ പരിണിത ഫലമാണ് ഇന്ന് കോൺഗ്രസ് അനുഭവിക്കുന്നത്: പ്രവർത്തകർ ഗ്രൂപ്പിസത്തെ ഒറ്റക്കെട്ടായി തള്ളിപ്പറഞ്ഞതിന്റെ തുടക്കമാണ് സതീശന്റെ നിയമനം; പാർട്ടിയിൽ അടിമുതൽ മുടി വരെ മാറ്റം വരണമെന്നും സുധീരൻ\nNext articleകൊടകര കുഴൽപ്പണക്കവർച്ച: ബി.ജെ.പി നേതൃത്വം കുരുക്കിലേക്ക്: മൂന്നരക്കോടിയെത്തിയത് കർണാടകയിലെ ബി.ജെ.പി കേന്ദ്രത്തിൽ നിന്ന്; ആലപ്പുഴ സ്വദേശിക്ക് കൈമാറാനായിരുന്നു നിർദ്ദേശമെന്ന് ആർ.എസ്.എസ് പ്രവർത്തകൻ ധർമ്മരാജിന്റെയും യുവമോർച്ച നേതാവ് സുനിൽനായിക്കിന്റെയും മൊഴി, ബി.ജെ.പി സംഘടനാ സെക്രട്ടറി ചോദ്യം ചെയ്യലിന് ഹാജരായില്ല, ചോദ്യം ചെയ്ത ബി.ജെ.പി നേതാക്കൾ രാത്രിയിൽ കോൺഫറൻസ് കോളിൽ ചർച്ച നടത്തിയതും അന്വേഷണ സംഘത്തിന്\n15 വയസ് വരെയുള്ള കുട്ടികൾക്കും വാക്സിൻ നൽകാൻ കാനഡ; ഇന്ത്യയിലും ആലോചന\nകെ.എസ്.ആര്.ടി.സി പമ്പുകള്; ആദ്യഘട്ടത്തില് തൃശൂരും ഗുരുവായൂരും\n24 മണിക്കൂറിനിടെ രാജ്യത്ത് 18,552 പേര്‍ക്ക് കോവിഡ്; രോഗ വ്യാപനത്തില്  ഇന്ത്യ മറ്റ്...\nഇന്ന് 2357 പേർക്ക് കൂടി കോവിഡ്: ടെസ്റ്റ് പോസിറ്റിവിറ്റി നിരക്ക് 5.86 ശതമാനം; 1866...\nകോവിഡ് നിയന്ത്രണങ്ങള് ലംഘിച്ചതിന് ഇന്ന് 920 പേര്‍ക്കെതിരേ പോലീസ് കേസെടുത്തു: 333 പേരെ അറസ്റ്റ്...


മതേതര എഴുത്തുകാര്‍ക്ക് ഗൗരി ലങ്കേഷിന്റെ ഗതി വരും: ശശികല | Padayali\nമതേതര എഴുത്തുകാര്‍ക്ക് ഗൗരി ലങ്കേഷിന്റെ ഗതി വരും: ശശികല\nSeptember 10 17:36 2017 by Vadakkan\tPrint This Article\nഇവിടത്തെ മതേതരവാദികളായ എഴുത്തുകാരോട് പറയാനുള്ളത് ഇതാണ്. മക്കളെ നിങ്ങള്‍ക്ക് ആയുസ് വേണമെങ്കില് മൃത്യുഞ്ജയഹോമം നടത്തിക്കോളിന്. എപ്പഴാ, എന്താ വരികയെന്ന് പറയാന് ഒരു പിടുത്തം ഉണ്ടാവില്ല. ഇത് ഓര്‍ത്ത് വയ്ക്കണമെന്ന് പറയുകയാണ്. മൃത്യുഞ്ജയഹോമം അടുത്തുള്ള ഏതെങ്കിലും ശിവക്ഷേത്രത്തില് പോയി ചെയ്തോളൂ. അല്ലെങ്കില് ഗൗരിമാരെ പോലെ നിങ്ങളും ഇരകളാക്കപ്പെടാം ഇതായിരുന്നു ശശികലയുടെ വാക്കുകള്.\nഒരു പ്രമുഖചാനലാണ് ശശികലയുടെ വീഡിയോദൃശ്യങ്ങളടക്കം വാര്‍ത്ത റിപ്പോര്‍ട്ട് ചെയ്തത്. വി.ഡി സതീശനടക്കമുള്ളവര് ശശികലയ്ക്കെതിരേ രംഗത്തുവന്നു. സംഭവം നടന്ന് ഇത്രയായിട്ടും ശശികലയുടെ വിദ്വേഷപ്രസംഗത്തിനെതിരേ പൊലിസ് യാതൊരു നടപടിയും കൈകൊണ്ടില്ലെന്നും വി.ഡി സതീശന് ആരോപിച്ചു.\nഎന്നാല്, പ്രസംഗത്തിന്റെ വീഡിയോ ശേഖരിച്ചിട്ടുണ്ടെന്നും ഇവ പരിശോധിച്ച് ആവശ്യമായ നടപടികള് കൈക്കൊള്ളുമെന്നും പറവൂര് പൊലിസ് അറിയിച്ചു.\nപാക് അധീന കാഷ്മീരിലെ ഭീകര ക്യാന്പുകള് ഇന്ത്യന് സേന തകര്‍ത്തു;5പാക് സൈനികര് കൊല്ലപ്പെട്ടു 0


സിപിഎം സംസ്ഥാന സെക്രട്ടേറിയറ്റ് ഇന്ന്: പുതിയ വനിതാ കമ്മീഷന് അധ്യക്ഷയെ ഇന്ന് തീരുമാനിച്ചേക്കും. - politicaleye.news\nസിപിഎം സംസ്ഥാന സെക്രട്ടേറിയറ്റ് ഇന്ന്: പുതിയ വനിതാ കമ്മീഷന് അധ്യക്ഷയെ ഇന്ന് തീരുമാനിച്ചേക്കും.\n02/07/2021 02/07/2021 Inews No comments\nതിരുവനന്തപുരം: സിപിഎം സംസ്ഥാന സെക്രട്ടറിയേറ്റ് യോഗം ഇന്ന് ചേരും. പുതിയ വനിതാ കമ്മീഷന് അദ്ധ്യക്ഷ തെരഞ്ഞെടുപ്പിലും പാര്‍ട്ടി തീരുമാനം ഇന്നുണ്ടായേക്കും. പാര്‍ട്ടി സംസ്ഥാന സമിതിയംഗമായ സൂസന് കോടിക്കാണ് സാധ്യതയേറുന്നത്. ജില്ലാ തലത്തില് തെരഞ്ഞെടുപ്പ് റിവ്യു പൂര്‍ത്തിയായ സാഹചര്യത്തില് സംസ്ഥാന തല റിപ്പോര്‍ട്ടിനും അന്തിമ രൂപം നല്‍കും. ജില്ലാ റിവ്യുകളില് ആലപ്പുഴയില് ജി.സുധാകരനെതിരെ പരാതികള് ഉയര്‍ന്നിരുന്നു. മറ്റ് ജില്ലകളിലെ വിഷയങ്ങളും സംസ്ഥാന നേതൃത്വം പരിശോധിക്കും\nപാര്‍ട്ടിക്കുള്ളിലെ എതിര്‍ചേരിയുടെ നീക്കങ്ങളില് തീര്‍ത്തും പ്രതിരോധത്തിലാണ് മുതിര്‍ന്ന നേതാവ് ജി. സുധാകരന്. തനിക്ക് പകരക്കാരനായി അമ്ബലപ്പുഴയില് ജയിച്ചു കയറിയ എച്ച്.\nസലാം ഉള്‍പ്പെടെ അതിരൂക്ഷമായാണ് ജില്ലാ കമ്മിറ്റിയില് വിമര്‍ശനം ഉന്നയിച്ചത്. തെരഞ്ഞെടുപ്പ് പ്രവര്‍ത്തനത്തിലെ പോരായ്മകളില് തുടങ്ങി, പൊളിറ്റിക്കല് കൊറോണ എന്ന പരാമര്‍ശം പോലും സുധാകരനെതിരെ നേതാക്കള് നടത്തി. സംഘടിതമായ ആക്രമണത്തില് ജി. സുധാകരനും അനുകൂലികളും ഏറെ പ്രതിരോധത്തിലാണ്. വിമര്‍ശനങ്ങള് കേട്ട സിപിഎം ആക്ടിംഗ് സെക്രട്ടറി എ. വിജയരാഘവന്, എല്ലാം പാര്‍ട്ടി പരിശോധിക്കുമെന്ന ഉറപ്പുനല്‍കിയാണ് ആലപ്പുഴയില് നിന്ന് മടങ്ങിയത്. സംസ്ഥാന നേതൃത്വം എന്ത് തീരുമാമെടുക്കും എന്നതാണ് പ്രധാനം.\nഅരുവിക്കരയില് എല്‍ഡിഎഫ് വിജയിച്ചെങ്കിലും തെരഞ്ഞെടുപ്പ് പ്രവര്‍ത്തനങ്ങളില് വീഴ്ച സംഭവിച്ചു എന്നാണ് സിപിഎം തിരുവനന്തപുരം ജില്ലാ കമ്മിറ്റിയില് ഉയര്‍ന്ന വിമര്‍ശനം. ജില്ലാ സെക്രട്ടറിയേറ്റ് അംഗം വി.കെ.മധുവിനെതിരെയാണ് പരാതി ഉയര്‍ന്നത്. ആദ്യം സ്ഥാനാര്‍ത്ഥിയായി തീരുമാനിച്ച മധു പിന്നീട് ജി.സ്റ്റീഫന് സ്ഥാനാര്‍ത്ഥിയായതോടെ തെരഞ്ഞെടുപ്പ് പ്രവര്‍ത്തനങ്ങളില് വിട്ടുനിന്നെന്നാണ് ഉയര്‍ന്ന പ്രധാന ആരോപണം. പരാതിയുടെ അടിസ്ഥാനത്തില് ഇത് പരിശോധിക്കാന് മൂന്നംഗ കമ്മീഷനെ ജില്ലാ കമ്മിറ്റി ചുമതലപ്പെടുത്തിയിരിക്കുകയാണ്.\nTags#Chairperson kerala vanitha commeshion#CPIM#VanithaCommeeshion chairman\nഇന്ത്യക്ക് അഭിമാനമായി മലപ്പുറത്തിന്റ ജാബിർ.\nകോവാക്സിന് 77.8 % ഫലപ്രദം, മൂന്നാം ഘട്ട പരീക്ഷണ ഫലങ്ങൾ.


കള്ളപ്പണക്കേസില് പാണക്കാട് ഹൈദരാലി തങ്ങളെ ഇ ഡി ചോദ്യം ചെയ്തു; കെ ടി ജലീല് കെ ടി ജലീല് - Keralabhooshanam Daily കള്ളപ്പണക്കേസില് പാണക്കാട് ഹൈദരാലി തങ്ങളെ ഇ ഡി ചോദ്യം ചെയ്തു; കെ ടി ജലീല് കെ ടി ജലീല്\nHome/NEWS/KERALA/കള്ളപ്പണക്കേസില് പാണക്കാട് ഹൈദരാലി തങ്ങളെ ഇ ഡി ചോദ്യം ചെയ്തു; കെ ടി ജലീല് കെ ടി ജലീല്\nകള്ളപ്പണക്കേസില് പാണക്കാട് ഹൈദരാലി തങ്ങളെ എന്‍ഫോഴ്‌സ്‌മെന്റ് ഡയറക്ടറേറ്റ് ( ഇ ഡി ) ചോദ്യം ചെയ്തതായി കെ ടി ജലീല് എംഎല്‍എ. കേസില് ജൂലൈ 24 ന് ഹാജരാകണമെന്ന് ആവശ്യപ്പെട്ട് തങ്ങള്‍ക്ക് ഇ ഡി നോട്ടീസ് നല്‍കിയിരുന്നു. എന്നാല് ഹാജരാകാതിരുന്നതിനെ തുടര്‍ന്ന് പാണക്കാട്ടെത്തി ഇഡി ഉദ്യോഗസ്ഥര് തങ്ങളെ ചോദ്യം ചെയ്തുവെന്ന് ജലീല് വാര്‍ത്താസമ്മേളനത്തില് പറഞ്ഞു.\nഇ.ഡി എത്തിയത് ചന്ദ്രികാ പത്രവുമായി ബന്ധപ്പെട്ട പണമിടപാടിന്റെ പേരില്, ഇ.ഡി റെയ്ഡ് സ്ഥിരീകരിച്ച് കുഞ്ഞാലിക്കുട്ടി\nഒഡീഷയെ തൂത്തുവാരി എ.ടി.കെ, ഒന്നാം സ്ഥാനത്തിനു പോരാട്ടം വാശിയേറി\nവിവാഹവാര്‍ഷിക ദിനത്തില് ഭാര്യയെയും മക്കളെയും കഴുത്തറത്തുകൊന്ന് ആത്മഹത്യ\nസംസ്ഥാനത്ത് ഒരു കോവിഡ് മരണം കൂടി; മരിച്ചത് ആലുവ സ്വദേശി\nകോഴിക്കോട് എ ഗ്രൂപ്പിലെ രഹസ്യയോഗം,റിപ്പോര്‍ട്ട് ചെയ്യാനെത്തിയ മാധ്യമപ്രവര്‍ത്തകര്‍ക്ക് നേരെ കയ്യേറ്റം


06:48, 29 ജൂലൈ 2010-നു നിലവിലുണ്ടായിരുന്ന രൂപം\n06:47, 29 ജൂലൈ 2010-നു നിലവിലുണ്ടായിരുന്ന രൂപം (തിരുത്തുക)\n06:48, 29 ജൂലൈ 2010-നു നിലവിലുണ്ടായിരുന്ന രൂപം (തിരുത്തുക) (മാറ്റം തിരസ്ക്കരിക്കുക)\n== പ്രതലബലം ==\n[[പ്രമാണം:WassermoleküleInTröpfchen.svg|thumb|right|250px|ഉപരിതലത്തിലെ ഒരു [[തന്മാത്ര|തന്മാത്രയും]] മറ്റൊരു [[തന്മാത്ര|തന്മാത്രയും]] [[ബലം]] പ്രയോഗിക്കുന്ന രീതി]]▼\n▲[[പ്രമാണം:WassermoleküleInTröpfchen.svg|thumb|right|250px|ഉപരിതലത്തിലെ ഒരു [[തന്മാത്ര|തന്മാത്രയും]] മറ്റൊരു [[തന്മാത്ര|തന്മാത്രയും]] [[ബലം]] പ്രയോഗിക്കുന്ന രീതി]]\nദ്രാവക [[തന്മാത്ര|തന്മാത്രകൾ]] തമ്മിലുള്ള ആകർഷണ വികർഷണങ്ങളാണ് പ്രതലബലത്തിനു കാരണം. ദ്രാവക തന്മാത്രകൾ അടുത്തുള്ള എല്ലാ തന്മാത്രകളിലേക്കും വശങ്ങളിലേക്കും [[ബലം]] പ്രയോഗിക്കുന്നു. മൊത്തത്തിലുള്ള ബലത്തിന്റെ തുക പൂജ്യമാകുകയും [[സന്തുലിതാവസ്ഥ]] നിലനിർത്തുകയും ചെയ്യുന്നു. എന്നാൽ പ്രതലത്തിലെ തന്മാത്രകളിൽ മുകളിൽ സദൃശ ദ്രാവകതന്മാത്രകളുടെ അഭാവം ഈ സന്തുലിതാവസ്ഥക്ക് മാറ്റം വരുത്തുന്നു. ഈ മാറ്റം തുലനം ചയ്യുന്നതിനായി വശങ്ങളിലെ [[തന്മാത്ര|തന്മാത്രയിൽ]] അധിക [[ബലം]] ഉപയോഗിക്കുകയും ചെയ്യുന്നു. അധികബല പ്രസരണത്താൽ പ്രതലത്തിലെ [[തന്മാത്ര|തന്മാത്രകൾ]] കൂടുതൽ അടുക്കുകയും അവ ഒരു പാടപോലെ യോജിച്ചു നിൽക്കുകയും ചെയ്യുന്നു. ഈ കാരണത്താൽ, ആന്തര ഭാഗത്തുകൂടി ചലിപ്പിക്കുന്നതിനേക്കാൾ ഉപരിതലത്തിൽകൂടിയോ പകുതി മുങ്ങിയതോ ആയ വസ്തു ചലിപ്പിക്കുവാൻ കൂടുതൽ [[ബലം]] പ്രയോഗിക്കേണ്ടി വരുന്നു.\nദ്രാവക തുള്ളികളുടെ ആകൃതിക്കു കാരണം പ്രതലബലമാണ്. മറ്റു ബലങ്ങളുടെ അഭാവത്തിൽ ([[ഗുരുത്വാകർഷണം|ഗുരുത്വാകർഷണ ബലം]] ഉൾപ്പെടെ) പ്രതലബലം മൂലം ദ്രാവക തുള്ളികൾക്ക് ശുദ്ധ [[ഗോളം|ഗോളാകൃതി]] ലഭിക്കുന്നു. [[ഗോളം|ഗോളാകൃതി]] കവരിക്കുന്നതു മൂലം പ്രതലബലത്തിന്റെ ശക്തി പ്രതലത്തിൽ കുറയുന്നു എന്ന് [[ലാപ്ലേസ് നിയമം]] പറയുന്നു.\n"https://ml.wikipedia.org/wiki/പ്രത്യേകം:മൊബൈൽവ്യത്യാസം/761162" എന്ന താളിൽനിന്ന് ശേഖരിച്ചത്


കിരീടം തിരിച്ചുപിടിച്ച് പാലക്കാട്; സ്‌കൂളില് മാര് ബേസില് | State School Athletic Meet 2019\nകഴിഞ്ഞ തവണ ചാമ്പ്യന്‍മാരായ സെന്റ് ജോര്‍ജ്ജിന്റെ അഭാവത്തില് മാര് ബേസില് കുതിക്കുകയായിരുന്നു.\nPublished: Nov 19, 2019, 10:27 AM IST Updated: Nov 19, 2019, 07:39 PM IST\nപാലക്കാട് ടീം കിരീടവുമായി. ഫോട്ടോ: രാഹുൽ.ജി.ആർ.\n201.33 പോയിന്റാണ് പാലക്കാടിനുള്ളത്\nമാർ ബേസിൽ 62.33 പോയിന്റ് സ്വന്തമാക്കി\nകണ്ണൂര്: മങ്ങാട്ടുപറമ്പിലെ യൂണിവേഴ്‌സിറ്റി സിന്തറ്റിക് ട്രാക്കില് എറണാകുളത്തിന്റെ കൈയില് നിന്ന് കിരീടം തിരിച്ചുപിടിച്ച് പാലക്കാട്. 201.33 പോയിന്റുമായി പാലക്കാട് ഒന്നാമതെത്തിയപ്പോള് രണ്ടാം സ്ഥാനത്തെത്തിയ എറണാകുളം 157.33 പോയിന്റാണ് നേടിയത്. അവസാന ദിവസം പാലക്കാടും എറണാകുളവും തമ്മില് ഇഞ്ചോടിഞ്ച് പോരാട്ടമായിരുന്നു. അവസാനം കിരീടം പാലക്കാടിനൊപ്പം നിന്നു. 123.33 പോയിന്റുമാണ് കോഴിക്കോട് മൂന്നാം സ്ഥാനം നേടി.\nമാർബേസിൽ സ്കൂൾ ടീമിന്റെ വിജയാഘോഷം\nആന്‍സി സോജനും വാങ് മയി മുഖ്‌റമും ശാരികയും മീറ്റില് ട്രിപ്പിള് സ്വര്‍ണം പൂര്‍ത്തിയാക്കി. ഈ മീറ്റോടെ വിട പറയുന്ന ആന്‍സി സോജന് സീനിയര് പെണ്‍കുട്ടികളുടെ 100 മീറ്റര്, 200 മീറ്റര്, ലോങ് ജമ്പ് എന്നിവയിലാണ് സ്വര്‍ണം നേടിയത്. മൂന്നിലും മീറ്റ് റെക്കോഡും സ്ഥാപിച്ചത് ഇരട്ടിമധുരമുള്ളതാക്കി. സബ് ജൂനിയര് 100 മീറ്റര്, 80 മീറ്റര് ഹര്‍ഡില്‍സ്, ലോങ് ജമ്പ് എന്നിവയിലാണ് മഖ്‌റം സ്വര്‍ണം നേടിയത്. സബ് ജൂനിയര് വിഭാഗത്തില് തന്നെയാണ് ശാരികയുടേയും ട്രിപ്പിള്. ഉഷ സ്‌കൂളില് നിന്നുള്ള ശാരിക 200, 400, 4x100 മീറ്റര് വിഭാഗത്തില് ഒന്നാമെത്തി. സബ് ജൂനിയര് വിഭാഗം ആണ്‍കുട്ടികളുടെ 4x100 മീറ്റര് റിലേയില് വയനാട് ജില്ല 18 വര്‍ഷം പഴക്കമുള്ള റെക്കോഡ് തിരുത്തുന്നതിനും ഈ കായികോത്സവം സാക്ഷിയായി.\nContent Highlights: State School Athletic Meet 2019, Day 4


രഞ്ജി ട്രോഫി ഫൈനൽ : മിന്നിയില്ല മുംബൈ | Sports | Deshabhimani | Thursday Jun 23, 2022\nimage credit bcci twitter\nകരുത്തുറ്റ മുംബൈ ബാറ്റിങ്‌നിരയെ തളച്ച് മധ്യപ്രദേശ്. രഞ്ജി ട്രോഫി ക്രിക്കറ്റ് ഫൈനലിൽ ഒന്നാംദിനം മുംബൈയെ അഞ്ച് വിക്കറ്റ് നഷ്ടത്തിൽ 248 റണ്ണിൽ ഒതുക്കി. ഓപ്പണർ യശസ്വി ജയ്‌സ്വാളാണ് (78) ടോപ് സ്‌കോറർ. രണ്ടുവീതം വിക്കറ്റ് നേടിയ അനുഭവ് അഗർവാളും സരാൻഷ് ജെയിനുമാണ് മധ്യപ്രദേശിനായി പന്തിൽ തിളങ്ങിയത്. 42–-ാംകിരീടമാണ് മുംബൈ ലക്ഷ്യമിടുന്നത്. മധ്യപ്രദേശാകട്ടെ ആദ്യത്തേതും. ചിന്നസ്വാമി സ്‌റ്റേഡിയത്തിൽ ടോസ് നേടി മുംബൈ ക്യാപ്‌റ്റൻ പൃഥ്വി ഷാ ബാറ്റിങ് തെരഞ്ഞെടുക്കുകയായിരുന്നു. മികച്ച ബാറ്റിങ്‌നിരയിലൂടെ കൂറ്റൻ സ്‌കോർ പടുത്തുയർത്തുക എന്നതായിരുന്നു തന്ത്രം. പൃഥ്വിയും (47) ജയ്‌സ്വാളും സാവധാനമായിരുന്നു തുടങ്ങിയത്. ഇരുവരും കളംപിടിക്കവേ അനുഭവ്, പൃഥ്വിയെ ബൗൾഡാക്കി. അർമാൻ ജാഫറിനും (26) പതിവുശൈലിയിൽ ബാറ്റ് വീശാനായില്ല. കുമാർ കാർത്തികേയക്കുമുമ്പിൽ കീഴടങ്ങി ഈ വലംകൈയൻ.\nനാലാമനായി എത്തിയ സുദേവ് പാർകറും (18) നിരാശപ്പെടുത്തി. ഒരറ്റത്ത് കൂട്ടുകാരെ നഷ്ടപ്പെട്ടപ്പോഴും പിടിച്ചുനിന്ന യശസ്വിക്ക് അധികം ആയുസ്സുണ്ടായില്ല. അനുഭവിന്റെ പന്തിൽ യാഷ് ദുബെയ്‌ക്ക് പിടികൊടുത്തായിരുന്നു പുറത്താകൽ. ഒരു സിക്‌സും ഏഴ് ഫോറും യശസ്വി ഇതിനിടെ പായിച്ചു.\nഹാർദിക് തമോറാണ് (24) ക്രീസ് വിട്ട മറ്റൊരു മുംബൈ ബാറ്റർ.ടൂർണമെന്റിലെ മികച്ച റൺവേട്ടക്കാരൻ സർഫ്രാസ് ഖാനിലാണ് (843 റൺ) മുംബൈയുടെ പ്രതീക്ഷകളെല്ലാം. 40 റണ്ണുമായി വലംകൈയൻ ക്രീസിലുണ്ട്. ഓൾറൗണ്ടർ ഷംസ് മുലാനിയാണ് (12) കൂട്ട്. രണ്ടാംദിനം ഇരുവരുടെയും ബാറ്റ് അനായാസം റൺ കണ്ടെത്തിയാൽ മുംബൈക്ക് കളംപിടിക്കാം.


വാഹനരജിസ്‌ട്രേഷന് തട്ടിപ്പ്: അമലാ പോള് ക്രൈംബ്രാഞ്ചിന് മുന്നില് ഇന്ന് ഹാജരാകും | Reporter Live\nവാഹനരജിസ്‌ട്രേഷന് തട്ടിപ്പ്: അമലാ പോള് ക്രൈംബ്രാഞ്ചിന് മുന്നില് ഇന്ന് ഹാജരാകും\nBy Web Desk\tJanuary 15, 2018 7:07 am A+ A-\nകൊച്ചി: പുതുച്ചേരിയില് ആഢംബരകാര് രജിസ്‌ട്രേഷന് നടത്തി നികുതി വെട്ടിച്ച കേസില് നടി അമലാ പോള് ചോദ്യം ചെയ്യലിനായി ഇന്ന് അന്വേഷണ സംഘത്തിന് മുന്നില് ഹാജരാകും. കഴിഞ്ഞ ദിവസം ജാമ്യഹര്‍ജി പരിഗണിക്കവെ ഹൈക്കോടതി അമലാ പോളിനോട് ചോദ്യം ചെയ്യലിന് ഹാജരാകാന് നിര്‍ദേശിച്ചിരുന്നു.\nഇന്ന് രാവിലെ പത്തുമണി മുതല് ഒരു മണിവരെ അമലയെ ചോദ്യം ചെയ്യാനാണ് ഹൈക്കോടതി ക്രൈംബ്രാഞ്ചിന് അനുമതി നല്‍കിയിരിക്കുന്നത്. കേസില് മുന്‍കൂര് ജാമ്യം ആവശ്യപ്പെട്ട് അമല സമര്‍പ്പിച്ച ഹര്‍ജി പത്തുദിവസം കഴിഞ്ഞ് പരിഗണിക്കാനായി കോടതി മാറ്റിയിരുന്നു. കഴിഞ്ഞ ഡിസംബര് 21 നാണ് അമല മുന്‍കൂര് ജാമ്യാപേക്ഷയുമായി ഹൈക്കോടതിയെ സമീപിച്ചത്.\nപുതുച്ചേരിയില് കാര് രജിസ്റ്റര് ചെയ്തത് വ്യാജരേഖകള് ഉണ്ടാക്കിയാണെന്ന് മോട്ടോര് വാഹനവകുപ്പ് നേരത്തെ കണ്ടെത്തിയിരുന്നു. രജിസ്‌ട്രേഷനായി നല്‍കിയ പുതുച്ചേരിയിലെ വാടകച്ചീട്ട് വ്യാജമായി നിര്‍മിച്ചതാണെന്നായിരുന്നു കണ്ടെത്തിയത്. വാഹനം കേരളത്തില് രജിസ്റ്റര് ചെയ്തിരുന്നെങ്കില് 20 ലക്ഷം രൂപ നികുതിയിനത്തില് അടയ്‌ക്കേണ്ടി വരുമായിരുന്നു. എന്നാല് പുതുച്ചേരിയിലെ നികുതി ആനുകൂല്യം മുതലാക്കാന് അവിടെ രജിസ്റ്റര് ചെയ്യുകയായിരുന്നു. ഇവിടെ ഒന്നേകാല് ലക്ഷം രൂപ മാത്രമാണ് നടി നികുതി അടച്ചത്.\nനേരത്തെ സമാനമായ കേസില് നടന് ഫഹദ് ഫാസിലിനെ ഡിസംബര് 25 ന് ക്രൈംബ്രാഞ്ച് സംഘം ചോദ്യം ചെയ്തിരുന്നു. സംഭവത്തില് തനിക്ക് തെറ്റ് പറ്റിയതായും പിഴയടയ്ക്കാന് തയ്യാറാണെന്നും ഫഹദ് അന്വേഷണസംഘത്തിന് മുന്‍പാകെ വ്യക്തമാക്കിയിരുന്നു. നികുതി അടച്ച് രജിസ്‌ട്രേഷന് ആലപ്പുഴയിലേക്ക് മാറ്റി. ഷൂട്ടിംഗ് തിരക്കുകളിലായതിനാല് രജിസ്‌ട്രേഷന് കാര്യങ്ങള് നോക്കിയത് തന്റെ ഓഫീസാണ്. എന്ത് പിഴ അടക്കാനും തയ്യാറാണ്.\nനിയമവശങ്ങള് അറിയില്ലായിരുന്നു. ദില്ലിയിലെ ഒരു വാഹനഡീലറുടെ നിര്‍ദേശപ്രകാരമാണ് കാര്യങ്ങള് ചെയ്തതെന്നും ഫഹദ് ചോദ്യം ചെയ്യലില് പറഞ്ഞു. 2015 ല് ഒന്നര കോടി രൂപ വില വരുന്ന മറ്റൊരു കാറും ഫഹദ് പുതുച്ചേരിയിലെ വ്യാജ വിലാസത്തില് രജിസ്റ്റര് ചെയ്തിരുന്നതായും മോട്ടോര് വാഹന വകുപ്പ് കണ്ടെത്തിയിട്ടുണ്ട്. ഇതിലും ഫഹദ് കുറ്റസമ്മതം നടത്തിയിട്ടുണ്ട്.\nJan 15, 2018 7:07 am\nCar Registration Fraud\nവാഹനരജിസ്‌ട്രേഷന് തട്ടിപ്പ്: അമലാ പോള് ക്രൈംബ്രാഞ്ചിന് മുന്നില് ഹാജരാകണമെന്ന് ഹൈക്കോടതി\nക്രിസ്മസായിട്ട് മര്യാദക്ക് വസ്ത്രം ധരിച്ചുകൂടെ; അമലാപോളിനെതിരെ വീണ്ടും സദാചാര ആങ്ങളമാര്\nവാഹനരജിസ്‌ട്രേഷന് തട്ടിപ്പ്: ഫഹദ് ഫാസില് ക്രെെംബ്രാഞ്ചിന് മുന്‍പാകെ ഹാജരായി\nവാഹനരജിസ്‌ട്രേഷന് തട്ടിപ്പ്: ഫഹദ് ഫാസില് ഇന്ന് ക്രെെംബ്രാഞ്ചിന് മുന്‍പാകെ ഹാജരാകും\nവാഹനരജിസ്‌ട്രേഷന് തട്ടിപ്പ്: ഫഹദ് ഫാസിലിന് കര്‍ശന ഉപാധികളോടെ മുന്‍കൂര് ജാമ്യം\nപുതുച്ചേരി വാഹന രജിസ്‌ട്രേഷന് തട്ടിപ്പ്; ഫഹദ് ഫാസിലിന്റെ മുന്‍കൂര് ജാമ്യാപേക്ഷയില് വിധി ഇന്ന്\nപുതുച്ചേരി വാഹന രജിസ്‌ട്രേഷന് തട്ടിപ്പ്; മുന്‍കൂര് ജാമ്യം തേടി അമലാ പോള് ഹെെക്കോടതിയില്


രാജ്യത്ത് ഇന്ധനവില വീണ്ടും വര്‍ധിപ്പിച്ചു; സം സ്ഥാനത്ത് ഇന്ധന വില റെക്കോഡില് | Wayanad Vision\nരാജ്യത്ത് ഇന്ധനവില വീണ്ടും വര്‍ധിപ്പിച്ചു. പെട്രോളിന് 35 പൈസയും ഡീസലിന് 37 പൈസയുമാണ് വര്‍ധി പ്പിച്ചത്. ഇതോടെ കൊച്ചിയില് പെട്രോള് വില ലിറ്ററിന് 86.32 രൂപ ആയി. തിരുവനന്തപുരം നഗര ത്തില് പെട്രോള് ലിറ്ററിന് ഇന്ന് 88 രൂപയാണ്. പ്രീമിയം പെട്രോളിന്റെ വില കൊച്ചിയില് 89 രൂപയായി.\nഡീസലിന് ഇന്ന് 37 പൈസയാണ് വര്‍ധിച്ചത്. ഇതോടെ കൊച്ചിയില് ഡീസലിന്റെ വില 80.40 രൂപയായി. ഒരു മാസത്തിനിടെ ഇത് ഒന്‍പതാം തവണയാണ് ഇന്ധന വില വര്‍ധിപ്പിക്കുന്നത്. ഇന്ധന വില വീണ്ടും വര്‍ധിച്ചതോടെ 2018 ഒക്ടോബറിലെ ലിറ്ററിന് 85.99 രൂപയെന്ന റെക്കോഡാണ് തകര്‍ന്നത്.\nസ്ത്രീധന വിരുദ്ധ ഉപദേശക സമിതി രൂപീകരിച്ചു\nവിദ്യാര്‍ത്ഥി പുഴയില് വീണ് മരിച്ചു


isis kottayam malabar natives under nia surveillance | 21 മലയാളികള് ഐസിസില്; വയനാട് സ്വദേശി എന്‍ഐഎ കസ്റ്റഡിയില്, ചോദ്യം ചെയ്യലും അറസ്റ്റും ഉണ്ടായേക്കും - Malayalam Oneindia\n25 min ago മുഖ്യമന്ത്രിയും ഗവര്‍ണറും വ്യോമയാന മന്ത്രിയും കരിപ്പൂരിലെത്തും; വി മുരളീധരന് അപകട സ്ഥലത്തെത്തി\nUpdated: Thu, Nov 15, 2018, 10:04 [IST]\n21 മലയാളികള് ഐസിസില് | #Kottayam | Oneindia Malayalam\nദില്ലി: കേരളത്തില് നിന്ന് വീണ്ടും ഐഎസ് റിക്രൂട്ടിങ് നടന്നതായി ദേശീയ അന്വേഷണ ഏജന്‍സിയുടെ (എന്‍ഐഎ) റിപ്പോര്‍ട്ട്. സ്ത്രീകളും കുട്ടികളുമുള്‍പ്പടെ 21 മലയാളികള് ഭീകരസംഘടനയായ ഐഎസില് ചേര്‍ന്നതായാണ് എന്‍ഐഐ റിപ്പോര്‍ട്ട് ചെയ്യുന്നത്.\nമണ്ഡലകാലത്ത് യുവതികളെ സന്നിധാനത്ത് പ്രവേശിപ്പിക്കുമോ?; ഇന്ന് നിര്‍ണ്ണായക സര്‍വ്വകക്ഷിയോഗം\nഇതുമായി ബന്ധപ്പെട്ട് കണ്ണൂര്, കാസര്‍കോട്, കോഴിക്കോട്, കോട്ടയം സ്വദേശികള് നിരീക്ഷണത്തിലാണ്. കോട്ടയം സ്വദേശിയായ യുവാവ് ബെംഗളൂരിവിലാണ് ജോലിചെയ്യുന്നത്. കൃത്യമായ തെളിവുകള് ശേഖരിച്ചശേഷം കൂടുതല്‍പേരെ ചോദ്യംചെയ്യുന്നതടക്കമുള്ള നടപടികളിലേക്ക് അന്വേഷണസംഘം നീങ്ങുകയാണ്. വിശദവിവരങ്ങള് ഇങ്ങനെ..\nഎന്‍ഐഎക്ക് വിവരം ലഭിച്ചത്\nഅനധികൃതമായി അതിര്‍ത്തി കടന്നതിന് അഫ്ഗാനിസ്താനില് പിടിയിലായി നാടുകടത്തപ്പെട്ട മലയാളി നഷീദുല് ഹംസഫറിനെ ചോദ്യം ചെയ്യുന്നതിനിടയിലാണ് ഇവരെക്കുറിച്ച് എന്‍ഐഎക്ക് വിവരം ലഭിച്ചത്.\n21 അംഗ സംഘം\nവയനാട് സ്വദേശിയും 26-കാരനുമായ നഷീദുലിനെ സെപ്റ്റംബറിലാണ് ഇന്ത്യന് അധികൃതര്‍ക്ക് കൈമാറിയത്. 2016 ല് ഐഎസില് ചേരാന് അഫ്ഗാനിസ്ഥാനിലേക്ക് പോയ സ്ത്രീകളും കുട്ടികളുമടങ്ങുന്ന 21 അംഗ സംഘത്തില് ഇയാളുടെ അടുത്തസുഹൃത്തായ തൃക്കരിപ്പൂര് സ്വദേസി ഷിഹാസും അംഗമായിരുന്നു.\nഅഫ്ഗാനിസ്ഥാനിലെ കൊറസാന് പ്രവിശ്യയില് ഐഎസിന്റെ മാധ്യമവിഭാഗത്തിലായിരുന്നു ഷിഹാസിന്റെ ചുമതല. ഇദ്ദേഹം കൊല്ലപ്പെട്ടതായിട്ടാണ് എന്‍ഐഎ കരുതുന്നത്. തൃക്കരിപ്പൂറില് നിന്നുള്ള അഷ്ഫാഖിന് സംഘത്തിലേക്ക് ആളെ ചേര്‍ക്കേണ്ട ചുമതലയായിരുന്നെന്നും നഷീദുല് മൊഴി നല്‍കി.\n22 മലയാളികളുടെ പട്ടിക\nഇയാളുള്‍പ്പടെ ഇസ്ലാമിക് സ്റ്റേറ്റിലേക്ക് പോയ 22 മലയാളികളുടെ പട്ടിക നേരത്തെ കേന്ദ്രസര്‍ക്കാര് കേരളത്തിന് കൈമാറിയിരുന്നു. ഇവരില് പലരും കൊല്ലപ്പെട്ടതായാണ് വിവരം. നാട്ടില് തിരിച്ചെത്തി കൂടുതല് പേരെ സംഘടനയിലേക്ക് റിക്രൂട്ട് ചെയ്യാനുള്ള ഇവരുടെ തന്ത്രമാണോ ഇതെന്നും സംശയിക്കപ്പെടുന്നുണ്ട്.\nനഷീദിലുനേയും ഷിഹാസിനേയും ഐഎസിലേക്ക് എത്തിക്കാന് പരിശ്രമിച്ച് കോട്ടയം സ്വദേശികളാണ് ഇപ്പോള് എന്‍ഐഎയുടെ നിരീക്ഷണത്തിലുള്ളത്. ബെംഗളൂരുവില് ഒരു കോളേജില് അഡ്മിനിസ്‌ട്രേറ്ററായ ഇയാള് തബ്ലീഗ് അനുയായിയാണ്.\nകണ്ണൂര്, കോഴിക്കോട്, കാസര്‍കോട് എന്നിവിടങ്ങളില് ഇവര്‍ക്ക് സഹായങ്ങള് എത്തിച്ചവരുടെ പ്രവര്‍ത്തനങ്ങളും എന്‍ഐഎ നിരീക്ഷിച്ച് വരികയാണ്. വേണ്ടിവന്നാല് അറസ്റ്റ് ഉള്‍പ്പടേയുള്ള നടപടികള് ഉണ്ടാവും. ബിസിനിസ് മാനേജ്‌മെന്റ് പഠനത്തിനായി ബെംഗളൂരുവില് എത്തിയപ്പോഴാണ് തബ്ലീഗ് അനുയായി നഷീദുലുമായി പരിചയപ്പെടുന്നത്.\nഈ സമയത്ത് തന്നെയാണ് 2011 ല് ഷിഹാസിനെ പരിചയപ്പെടുന്നതും. ഇവര്‍മൂന്നും പേരും പരിസരത്തുള്ള പള്ളിയില് ജമാഅത്തില് പങ്കെടുക്കുമായിരുന്നു. ഈ സമയത്ത് തന്നെയാണ് ഇവര് സാക്കീര് നായിക്ക്, യമനി-അമേരിക്കല് മതപ്രസംഗകന് അന്‍വര് അവ്‌ലാകിയെപ്പോലുള്ളവരുടെ പ്രസംഗങ്ങളില് ആകൃഷ്ടരാവുന്നത്.\nസാക്കിര് നായിക്കിന്റെ സംഘടനയുടെ കീഴില് നടക്കുന്ന പരിപാടികളില് ഇസ്ലാം-കൃസ്ത്യന് മതവിഭാങ്ങളെ താരതമ്യം ചെയ്ത് മുസ്ലിംമതമാണ് ശ്രേഷ്ഠമെന്ന് ബോധിപ്പിക്കലായിരുന്നു കൂടുതലും നടന്നിരുന്നത്. ഇതിനെ തുടര്‍ന്നാണ് പാലക്കട് സ്വദേശിയായ ബെസ്റ്റിന് വിന്‍സെന്റ് മതംമാറിയത്. ഇയാള് പിന്നീട് യഹിയ എന്ന് പേര് സ്വീകരിച്ചതായും നഷീദുല് മൊഴി നല്‍കിയിട്ടുണ്ട്.\nബെസ്റ്റിനും ഭാര്യ മറിയവും 2016 ലാണ് അഫ്ഗാനിസ്ഥാനിലേക്ക് പോവുന്നത്. ഇരുവരും കൊല്ലപ്പെട്ടതായാണ് വിവരം. ഇറാന് വഴിയാണ് അഫ്ഗാനിസ്ഥാനിലെ ഐഎസ് കേന്ദ്രങ്ങളിലേക്ക് ആളെ ചേര്‍ക്കുന്നത്. ഇറാനിലെ അനധികൃത കുടിയേറ്റക്കാരെ തിരിച്ചയക്കുന്നത് മറയാക്കി ഇവരോടൊപ്പമാണ് ഐഎസ് അനുകൂലികളേയും അഫ്ഗാനിസ്ഥാനില് എത്തിക്കുന്നത്.\nമലയാളികളായ ഐഎസ് ഭീകരര്\nഐഎസില് ചേര്‍ക്കേണ്ടവരെ ഇറാനിലെത്തിച്ച് അഫ്ഗാനിസ്ഥാന്റെ തിരിച്ചറിയല് രേഖ തരപ്പെടുത്തി പിന്നീട് ഇവരെ അനധികൃത കുടിയേറ്റക്കാരെ താമസപ്പിക്കുന്ന ക്യാമ്പുകളില് എത്തിക്കും. അഫ്ഗാനിസ്ഥാനിലേക്ക് കടത്തപ്പെട്ടുകഴിഞ്ഞാല് അവിടെയുള്ള മലയാളികളായ ഐഎസ് ഭീകരരുമായി ബന്ധപ്പെടും.\nപുതിയ ആളുകളെ മലയാളികളായ ഭീകരര് തങ്ങളുടെ കേന്ദ്രങ്ങളിലേക്ക് കൊണ്ടുപോവും. തൃക്കരിപ്പൂര് സ്വദേശിയായ നഷീദുല് ഹംസഫറിനെ ഇങ്ങനെ അഫ്ഗാനിസ്ഥാനിലെത്തിക്കാന് ശ്രമിക്കുമ്പോഴാണ് അധികൃതരുടെ പിടിയിലാവുന്നതും ഇന്ത്യയിലേക്ക് തിരിച്ചയക്കുന്നതും.\nഅഫഗാനിസ്ഥാനിലെ നൂറിസ്ഥാനില് നിന്നുള്ളയാളാണെന്നായിരുന്നു നഷീദുല് ഇറാനിയന് പട്ടാളക്കാരോട് സൂചിപ്പിച്ചിരുന്നത്. ഇത് വ്യക്തമാക്കുന്നു വ്യാജ തിരിച്ചറിയല് രേഖയും നഷീദുല് അധികൃതരെ കാണിച്ചു. അടുത്ത ദിവസം നഷീദുലിന്റെ ബയോമെട്രിക്ക് വിവരം ശേഖരിക്കുമ്പോള് സംസയത്തെ തുടര്‍ന്ന് ഇയാളെ മറ്റൊരു ക്യാമ്പിലേക്ക് മാറ്റുകയായിരുന്നു.\nആറുമാസത്തെ ജയില്‍വാസത്തിന് ശേഷം\nപിന്നീട് ഇയാളെ അഫ്ഗാനിസ്ഥാനിലേക്ക് പ്രവേശിപ്പിച്ചെങ്കിലും നഷീദുല് അഫ്ഗാന് സേനയുടെ പിടിയിലാവുകയായിരുന്നു. അഫ്ഗാന്‍കാരനാണെന്ന് പറഞ്ഞ് പിടിച്ചു നില്‍ക്കാന് നോക്കിയെങ്കിലും നഷീദുല് ഇന്ത്യക്കാരനാണഎന്ന് അവര്‍ക്ക് ബോധ്യപ്പെട്ടു. പിന്നീട് ആറുമാസത്തെ ജയില്‍വാസത്തിന് ശേഷമാണ് നഷീദിനെ ഇന്ത്യക്കു കൈമാറിയത്.\nnia people isis islamic state kottayam malabar ദേശീയ അന്വേഷണ ഏജന്‍സി മലയാളികള് ഇസ്ലാമിക് സ്റ്റേറ്റ് ഭീകരവാദം കോട്ടയം മലബാര് ഐഎസ്\nisis kottayam malabar natives under nia surveillance


ആദ്യം അക്രമിച്ചത് സമദാനി: പുളിക്കല് കുഞ്ഞാവ\nകരിമണല്‍മാഫിയയില് ഭരണത്തിലുള്ളവരും ഉണ്ട്: പി.സി ജോര്‍ജ്\nFriday 8th November 2013 12:57pm\nFriday 8th November 2013 12:56pm\nഅപ്രതീക്ഷിതമായി ഉണ്ടായ ആക്രമണമെന്ന് സമദാനി\nകോട്ടക്കല്: മുസ്‌ലീം ലീഗ് നേതാവ് അബ്ദു സമദ് സമദാനിയാണ് ആദ്യം തന്നെ ആക്രമിച്ചതെന്ന് സമദാനിയെ ആക്രമിച്ച കേസിലെ പ്രതിയായ പുളിക്കല് കുഞ്ഞാവ.\nസംഭവത്തില് പുളിക്കല് കുഞ്ഞാവയ്ക്കും പരിക്കേറ്റിട്ടുണ്ട്. ഇയാളും കോട്ടക്കലിലെ മറ്റൊരു സ്വകാര്യ ആശുപത്രിയില് ചികിത്സ തേടിയിരുന്നു. ഇവിടെയെത്തിയാണ് പോലീസ് ഇയാളെ അറസ്റ്റ് ചെയ്തത്.\nസംഭവത്തെ കുറിച്ച് പോലീസ് കൂടുതല് അന്വേഷണം നടത്തിവരികയാണ്. അതേസമയം തന്നെ ആക്രമിച്ചതിന് പിന്നില് ഗൂഡാലോചനയുണ്ടെന്നും കഴിഞ്ഞ ആറ് മാസമായി പ്രതി തന്നെ കാണണമെന്ന് പറഞ്ഞ് പിന്നാലെ നടക്കുകയായിരുന്നെന്നും സമദാനി പ്രതികരിച്ചു.


പ്രിയങ്കയെ വീഴ്ത്താന് ബിജെപി - Oneindia Malayalam\nPublished : February 25, 2019, 01:35\nപ്രിയങ്കയെ വീഴ്ത്താന് ബിജെപി\nപ്രിയങ്ക ഗാന്ധിയെ നേരിടാന് ബിജെപി അവസാനത്തെ തന്ത്രവും പയറ്റുന്നു. പ്രധാനമന്ത്രി നരേന്ദ്ര മോദിയും അമിത് ഷായും പ്രിയങ്കയുടെ തട്ടകത്തില് നേരിട്ടിറങ്ങുകയാണ്. ഇവിടെ ബിജെപിയുടെ കോര് വോട്ട് ബാങ്കില് പ്രിയങ്കയുടെ സ്വാധീനം ഇല്ലാതാക്കുകയാണ് ബിജെപി ലക്ഷ്യമിടുന്നത്. എന്നാല് കോണ്‍ഗ്രസ് ഇതിനെ നേരിടാനുള്ള ഒരുക്കങ്ങളും തയ്യാറാക്കി തുടങ്ങിയിട്ടുണ്ട്.\nbjp ബിജെപി priyanka പ്രിയങ്ക uttar pradesh